ভূপেনদাৰ গীতত শ্ৰেণীবৈষম্যহীন সমাজৰ সপোন (‘দোলা হে দোলা’ গীতৰ বিশেষ উল্লিখনসহ)- ড° চাহিন জাফ্ৰি – ফটাঢোল\nবিশ্ববিশ্রুত শিল্পী ড° ভূপেন হাজৰিকা একাধাৰে গীতিকাৰ, সুৰকাৰ, গায়ক, কথাছবি নির্মাতা, কবি, সংস্কৃতিৰ পূজাৰী, মানৱদৰদী, সমন্বয়ৰ বাহক আৰু অসাধাৰণ ব্যক্তিত্বৰ অধিকাৰী আছিল৷ তেওঁৰ বহুমূলীয়া সৃষ্টিৰাজি অসমবাসীৰ বাবে এক অমূল্য সম্পদ। বিশেষকৈ সংগীত জগতত ড° ভূপেন হাজৰিকাৰ অৰিহণা অপৰিসীম৷ তেওঁ প্ৰথমৰ পৰাই সংগীতৰ দ্বাৰা সমাজৰ উন্নতি কৰিবলৈ যত্ন কৰিছিল। তেওঁ জাতি-ধর্ম-ভাষাৰ বিভেদক পাহৰি সকলােৰে মনত ভ্রাতৃত্ববােধ জগাই তুলিবলৈ চেষ্টা কৰিছিল। গীতক মাধ্যম হিচাবে লৈ তেওঁ শোষক-শোষিতৰ মাজৰ প্রাচীৰ ভাঙি সাম্যবাদ প্রতিষ্ঠা কৰিবলৈ প্ৰয়াস কৰিছিল। দুখীয়া- নিপীড়িত মানুহৰ মুক্তিৰ সপোনক বাস্তৱৰূপ দিবলৈ যে ঐক্যবদ্ধ সংগ্রামৰ প্রয়ােজন, সেই কথাও তেওঁ গীতৰ মাজেৰে বুজাই দিছিল। অসমীয়া জাতিৰ প্ৰাণৰ গীত গােৱা ড° হাজৰিকাই মানুহৰ বাবে গীত গাইছিল, মানুহক মানৱ প্ৰেমত অনুপ্রাণিত কৰাবলৈ গীত গাইছিল। জাতি-ধর্ম-বর্ণৰ উৰ্ধত তেওঁ মানৱতাবাদী গীতৰ ধাৰা এটি প্রতিষ্ঠা কৰি থৈ গ’ল, যাৰ আদৰ্শত নতুন প্রজন্ময়ো ভবিষ্যত উত্তৰণৰ বাট বুলিব পাৰিব।\nঅসমীয়া গীতি-সাহিত্যৰ ভঁৰালত ভূপেন হাজৰিকাৰ ‘হে দোলা হে দোলা’ গীতটিৰ এক বিশেষ স্থান আছে। শ্রেণী সংগ্ৰামৰ বিৰুদ্ধে বিদ্রোহৰ অগনিত তেওঁ উক্ত গীতটি ৰচনা কৰিছিল বুলি ভাবিব পাৰি। সমাজৰ অন্যায় অবিচাৰ, দৰিদ্র বা শ্রমিকসকলৰ নির্যাতন আদিৰ বিপক্ষে বিদ্রোহ তেওঁৰ এই গীতটিৰ মূল বিষয় আছিল। আমাৰ এই আলোচনাত ড° ভূপেন হাজৰিকাৰ শ্ৰেণী বৈষম্যহীন সমাজৰ সপোন ‘হে দোলা হে’ দোলা’ গীতটিৰ মাজেৰে কিদৰে প্ৰতিফলিত হৈছে তাকে দাঙি ধৰিবলৈ প্ৰয়াস কৰা হৈছে।\nড° ভূপেন হাজৰিকাৰ প্ৰায়বােৰ গীততেই এখন শ্রেণী-বৈষম্যহীন সমাজ বা সাম্যবাদৰ সুৰ শুনিবলৈ পােৱা যায়। বিশেষকৈ জাতিপ্রেমী মনােভাৱ তথা মানৱদৰদী সুৰেই তেওঁৰ গীতসমূহক এক উচ্চ পর্যায়ত অধিস্থিত কৰাইছে বুলি ক’ব পাৰি। সময়ে সময়ে তেওঁৰ বহু গীতত বিদ্রোহী প্রাণৰ স্পষ্ট সুৰ এটিও শুনিবলৈ পােৱা যায়। শােষণকাৰীৰ বিৰুদ্ধে, অত্যাচাৰীৰ বিৰুদ্ধে, দমনকাৰীৰ বিৰুদ্ধে, দৰিদ্র বা শ্রমিকে ভূগিবলগীয়া হােৱা নিৰ্যাতনৰ বিৰুদ্ধে যুদ্ধ কৰিবলৈ মানুহক উৎপ্ৰেৰণা যােগােৱাত তেওঁৰ বিদ্রোহী গীতবিলাক লাচিতৰ তৰােৱালতকৈও চোকা। (দিলীপ কুমাৰ দত্ত, ভূপেন হাজৰিকাৰ গীত আৰু জীৱন ৰথ, পৃ. ৭৫) তেওঁৰ হে’দোলা হে’ দোলা শীর্ষক গীতটিতো সাম্যবাদ তথা ৰাজনৈতিক মতবাদৰ সংকেত পােৱা যায়। এই গীতটিক আমি বিদ্ৰোহৰ গীত বুলি ধৰিব পাৰােঁ। তেওঁৰ এই বিদ্রোহ আচলতে মানৱতাবাদৰ সপক্ষে কৰা বিদ্রোহ, য’ত তেওঁ বিচাৰিছে সমাজৰ প্রতিটো শ্ৰেণীৰ মানুহে যেন সমান মৰম-চেনেহ তথা সহানুভূতি লাভ কৰে। দুখীয়া-নিচলা, পীড়িত বা জীৱনত দুখ-কষ্ট ভােগাসকলৰ প্রতি সহানুভূতিৰ দৃষ্টি আকর্ষণ কৰিবৰ কাৰণে তেওঁ সদায়েই কাতৰ আহ্বান জনাই আহিছে। মানুহৰ দুখ-কষ্ট, দাৰিদ্র বা শােকলগা পৰিস্থিতিৰ কৰুণ চিত্র দাঙি ধৰাত হাজৰিকা এজন অদ্বিতীয় শিল্পী।” (দিলীপ কুমাৰ দত্ত, ভূপেন হাজৰিকাৰ গীত আৰু জীৱন ৰথ, পৃ. ১২০)\n‘হে’ দোলা, হে দোলা’ গীতটিৰ মাজেৰেও স্পষ্ট হৈছে দোলাভাৰীজনৰ শােকলগা মানসিক স্থিতি। গীতটিৰ আৰম্ভণি ঘটিছে এজন দোলাভাৰীৰ আত্মকথাৰ মাজেৰে। তেওঁ যেন নিজৰ বনুৱা জীৱনটোৰ সুখ-দুখৰ গাঁথাসমূহ গীতটিৰ মাজেৰে প্ৰকাশ কৰিছে…! তেওঁৰ দৃষ্টিৰে ডাঙৰ ডাঙৰ মানুহৰ দোলা বৈ নিয়া দোলাভাৰীজনৰ ভাগৰুৱা দেহাৰ দুখ-কষ্ট তথা আশা-আকাংখাৰ যেন কোনাে মূল্য নাই। যুগে যুগে যেন তেওঁলােক উপ্রেক্ষিত হ’বলগীয়া হয়। আনৰ বাবে নিজৰ দেহা-খাটি কষ্ট কৰে যদিও নিজৰ বাবে তথা নিজৰ পৰিয়ালৰ বাবে একো সুখ দিব নােৱাৰে তেওঁলােকে..। গীতটিৰ প্ৰথম অংশ এনেধৰণৰ-\n….”হে’ দোলা হে’ দোলা হে’ দোলা হে’ দোলা\nএকা-বেঁকা বাটেৰে কঢ়িয়াওঁ কঢ়িয়াওঁ\nবৰ বৰ মানুহৰ দোলা!\nদেহ ভাগৰাই তােলা, হে’ তােলা।\nহেইয়া না, হেইয়া না, হেইয়া না, হেইয়া ।”….\nতেওঁলােক শ্রমিক/বনুৱা যদিও সেই জীৱনবােধক তেওঁলােকে আপােন কৰি লৈছে। সুখে-দুখে হ’লেও ভাত এমুঠি খাই সন্তুষ্টিৰেই পেট প্ৰবৰ্তাইছে বৰ বৰ মানুহবােৰে তেওঁলােকৰ দ্বাৰাই কষ্টকৰ কামবােৰ কৰােৱাই লয় যদিও তেওঁলােকৰ জীৱনৰ মূল্য নাই। ডাঙৰ মানুহবােৰে তিৰবিৰাই থকা পাটৰ কাপােৰৰ পাগ মৰা দেখি তেওঁলােকৰ ঘৰলৈ মনত পৰে, নিজৰ ল’ৰাটিক তেওঁ বিহু বুলিও সূতাৰ চোলা এটাকে দিব পৰা নাই। কথাবােৰ ভাবি চকুপানী সৰিলেও কিন্তু তেওঁলােকৰ মনবােৰ দৃঢ় কৰি ৰাখে আৰু নিয়াৰিকৈ দোলা কঢ়িয়াই লৈ গৈ থাকে।\n“… দোলাৰ ভিতৰত তিৰবিৰ কৰিছে\nচহকী পাটৰে পাগ\nশুকুলা চোঁৱৰৰ আগ।\nমােৰহে ল’ৰাটিক এইবাৰ বিহুতে\nনিদিলোঁ সূতাৰে চোলা।\nচকুলাে ওলালেও মনটি নেভাঙো\nকঢ়িয়াই লৈ যাওঁ দোলা।”\nৰজা-মহাৰজাৰ দিনৰে পৰা এই সাধাৰণ বনুৱা বা শ্রমিক শ্ৰেণীৰ লােকসকল উপ্রেক্ষিত হৈ আহিছে; আনকি লঘু দোষতে তেওঁলােকে গুৰু শাস্তি ভােগ কৰিবলগীয়া হয়। সামন্ত যুগত বা ডা-ডাঙৰীয়াৰ যুগতাে কাড়ী-পাইকৰ জীৱনৰ কোনাে মূল্য নাছিল। সিহঁতৰ ব্যক্তিত্বক, স্বকীয় আশা-আকাংখাক ডা-ডাঙৰীয়া অধ্যুষিত সমাজে মানি নলয়। দোলাভাৰীৰ কাম মাত্র ৰজা আৰু ডা-ডাঙৰীয়াৰ দোলা বৈ নিয়া। তাতকৈ বেছি সিহঁতে আশা কৰিব নােৱাৰে আৰু কৰিবলৈ গ’লেও পায় চমতাৰ কোব।এনে অ-সাম্যবাদী চিন্তাধাৰাৰ বিৰুদ্ধে ড° হাজৰিকাই গীতৰ মাজেৰে প্রতিবাদ সাব্যস্ত কৰিছিল। বৰ মানুহ আৰু সৰু মানুহৰ মাজৰ ব্যৱধান মানিব নােখােজা ড° হাজৰিকাই গীতৰ মাজেৰে সেই অনুভৱ ব্যক্ত কৰিবলৈ প্ৰয়াস কৰিছে –\n“যুগে যুগে জাপি দিয়ে মেটমৰা বােজাটি\nকান্ধ ভাঙো ভাঙো কৰে, হে’ কৰে\nবৰ মানুহে দোলাত টোপনিয়াই\nআমাৰহে ঘামবােৰ সৰে অ’ সৰে।\nওখকৈ পাহাৰৰ টিঙটিত উঠিছোঁ\nভালকৈ খােজটি মিলা\nআমাৰ কান্ধৰ পৰা পিচলিব লাগিলে\nবাগৰি পৰিব দোলা।\nঅ’ ৰজা মহাৰজাৰ দোলা\nবৰ বৰ মানুহৰ দোলা।”\nবিহুত পুতেকক সূতাৰ চোলা এটাও কিনি দিব নােৱাৰাৰ দুখত তেওঁৰ অন্তৰ দহিছে। সেই শােকত তেওঁৰ দুচকুৰে চকুপানী সৰিলেও কিন্তু তেওঁ মনটোক ভাগি পৰিব নিদিয়াকৈ ৰাখিছে আৰু নিষ্ঠাৰে নিজৰ কর্তব্য পালন কৰিছে। তেওঁৰ সেই অব্যক্ত বেদনা গীতটিৰ মাজেৰে প্ৰকাশ কৰাত ড° হাজৰিকা সফল হৈছে।\n“এইবাৰ বিহুতে মােৰহে ল’ৰাটিক নিদিলােঁ\nআনহাতে, গীতটিৰ মাজেৰে প্ৰকাশ পােৱা আন এটা গুৰুত্বপূৰ্ণ কথা হৈছে ডাঙৰ ডাঙৰ মানুহবােৰ অথবা শাসক শ্ৰেণীৰ মানুহবােৰে এই কথাটো কেতিয়াও অনুধাৱন নকৰে যে, এই সৰু মানুহখিনিয়ে যদি তেওঁলােকৰ কাম কৰি নিদিয়ে বা দায়িত্ব পালনত অৱহেলা কৰে, তেন্তে তেওঁলােকৰ বিপদ অহাটো এক প্রকাৰৰ অনিবার্য। উদাহৰণ স্বৰূপে ক’ব পাৰি—দোলা বৈ নিয়া দোলাভাৰীজনে যদি ওখ পাহাৰলৈ উঠি যাওঁতে খােজ মিলাওঁতে সামান্যভাবেও অসাৱধান হৈ পৰে, তেন্তে দোলা কান্ধৰ পৰা পিচলি গৈ বাগৰি পৰাটো নিশ্চিত। আৰু তেনে হ’লে ডা-ডাঙৰীয়া বা সেই বৰ মানুহজনৰাে হাত-ভৰি ভঙা বা আঘাতপ্রাপ্ত হােৱাটো নিশ্চিত। ঠিক সেইদৰে সমাজৰ আন আন ক্ষেত্ৰবােৰতাে যদি সাধাৰণ খাটি খােৱা মানুহ বা শ্ৰমিকৰ শ্ৰেণীটোৱে তেওঁলােকৰ সৰু সৰু সেৱাসমূহ বন্ধ কৰি দিয়ে, তেন্তে উচ্চ শ্রেণীৰ মানুহবােৰৰ জীৱনাে ছেদেলি-ভেদেলি হৈ পৰিব, সমাজত বেমেজালিৰ সৃষ্টি হ’ব। উচ্চ শ্ৰেণীৰ মানুহবােৰে সেই কথাবােৰ উপলব্ধি কৰি, সেই সাধাৰণ মানুহখিনিৰ প্রতি সহানুভূতি দেখুওৱাটো অত্যন্ত প্রয়ােজনীয় কিন্তু দুখৰ কথা যে তেওঁলােকে সেই মানুহবােৰৰ ওপৰতেই মইমতালি দেখুৱায় বা ক্ষমতাৰ অহংকাৰ দেখুৱাই ফুৰে। ড° হাজৰিকাই সেই কথাবােৰ গীতৰ মাজেৰে ফুটাই তুলি সমাজলৈ এক গুৰুত্বপূৰ্ণ আৰু মহৎ বার্তা প্ৰেৰণ কৰিব খুজিছিল৷ লগতে তেওঁ আন এটা কথাও স্পষ্ট কৰি দিছে যে- উচ্চ শ্ৰেণীৰ মানুহখিনিয়ে উপলব্ধি নকৰিলেও কিন্তু সেই সৰু মানুহখিনিয়ে অতি নিষ্ঠা আৰু সততাৰে তেওঁলােকৰ কৰিবলগীয়া কামখিনি কৰি আছে। তেওঁলােকৰ মালিকৰ যাতে কোনাে ধৰণৰ হানি-বিঘিনি নঘটে তাৰ প্রতি যেন তেওঁলােক সদায় সচেতন। গীতটিৰ মাজেৰে এই কথাখিনি স্পষ্টকৈ ফুটি উঠিছে—\n“… ওখকৈ পাহাৰৰ টিঙটিত উঠিছোঁ\nবৰ বৰ মানুহৰ দোলা।।”\nউক্ত আলােচনাৰ পৰা ক’ব পাৰি যে ড° ভূপেন হাজৰিকাই গীতসমূহৰ মাজেৰে অসমীয়া সমাজ জীৱনৰ সমস্যাসমূহক নিৰ্মূল কৰাৰ প্ৰয়াস কৰিছিল। সমাজৰ দুর্বলতাবােৰ গীতৰ মাজেৰে স্পষ্ট কৰি মানুহক নতুন যুগৰ বাণীৰে সজাগ কৰাটো তেওঁৰ গীতৰ অন্যতম বৈশিষ্ট্য আছিল। তেওঁৰ ‘হে দোলা হে’দোলা’ গীতটোও ইয়াৰ ব্যতিক্রম নহয়। এই গীতটোত সমাজৰ শ্ৰেণী-বৈষম্যৰ স্পষ্ট আভাষ দেখা পােৱা গৈছে। ডাঙৰীয়া আৰু শ্ৰমিকৰ মাজত থকা অসমতাৰ প্ৰাচীৰখন ভাঙি এখন সাম্যবাদী সমাজ গঢ়িবলৈ তেওঁ প্ৰয়াস কৰিছিল। গীতটিৰ মাজেৰে মূলতঃ শ্রমিক বা বনুৱাসকলৰ অন্তৰৰ আর্তনাদ শুনিবলৈ পােৱা যায়। শ্ৰমৰ মৰ্যদা আৰু মানুহৰ প্রাপ্য অধিকাৰ প্রাপ্ত হ’লেহে সাম্যবাদৰ ভেটি গঢ়ি উঠিব। মুঠতে, তেওঁ এনে এখন সমাজৰ কল্পনা কৰিছিল, য’ত শােষণকাৰী নাথাকিব, য’ত ধনী-দুখীয়াৰ প্রভেদ নাথাকিব, য’ত মানুহে মানুহৰ বাবে প্রদর্শন কৰিব অকল আন্তৰিক মৰম-চেনেহ, য’ত নৈতিকতা থাকিব, কিন্তু জাত-পাত, উচ্চ-নীচৰ প্রভেদ নাথাকিব। এনে যুগ-সচেতন আৰু প্রগতিশীল চিন্তা-চেতনাই তেওঁৰ গীতসমূহক এক বিশেষ স্থান দিয়াৰ উপৰিও গীতসমূহক বিশ্বমুখী কৰি তুলিছিল। অকল ভাৰতবৰ্ষতেই নহয়, বিশ্বজুৰি তেওঁৰ গীতসমূহ চর্চিত আৰু সমাদৃত হৈছিল। আচলতে, তেওঁৰ সৃষ্টি আৰু সংস্কৃতি সমাজৰ বাবে, বিশ্বৰ বাবে আৰু সৰ্বজনৰ বাবে আছিল। সেয়ে তেওঁ জনতাৰ শিল্পী, মানৱ প্রেমী আৰু বিশ্বজনীন সংস্কৃতিৰ শ্ৰষ্টা। মানৱপ্রেমৰ বিশ্বজনীন ভাৱেৰে তেওঁ লুইত পাৰৰ অসমীয়া জাতীয় জীৱনক এনেদৰে জিলিকাই তুলিছে যে, ই নিশ্চিত ভাৱে নতুন প্রজন্মৰ বাবে আদৰ্শৰ বাট হ’ব।\n« অনসূয়া বৰঠাকুৰ\nঅন্য এক যাত্ৰা -অগ্নিভ দত্ত »\nবৰ ভাল হৈছে৷


ৰাজ্যপালক দিবলৈ তালিকা সাজু ! মহাৰাষ্ট্ৰত চৰকাৰ গঠনৰ দিশত বিজেপি... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nৰাজ্যপালক দিবলৈ তালিকা সাজু ! মহাৰাষ্ট্ৰত চৰকাৰ গঠনৰ দিশত বিজেপি…\nডিজিটেল ডেস্কঃ মহাৰাষ্ট্ৰত চৰকাৰ গঠনৰ বাবে প্ৰায় সাজু বিজেপি আৰু বিসম্বাদী শিৱসেনাৰ গোট। ২৮৮ জনীয়া মহাৰাষ্ট্ৰৰ বিধানসভাত বৰ্তমান বিধায়কৰ সংখ্যা ২৮৫। ২ জন বিধায়ক বৰ্তমান কাৰাগাৰত আৰু এজন বিধায়কৰ মৃত্যু হোৱাৰ বাবে চৰকাৰ গঠন কৰিবলৈ বিজেপিক লাগে সৰ্বমুঠ ১৪৩ জন বিধায়কৰ সমৰ্থন।\n২০১৯ চনত অনুষ্ঠিত হোৱা বিধানসভাৰ নিৰ্বাচনত বিজেপিয়ে ১০৬ খন আসন লাভ কৰিছিল। ৭ জন নিৰ্দলীয় বিধায়কৰ সমৰ্থন থকাৰ সূত্ৰে বিজেপিক এতিয়া মাত্ৰ ৩০ জন বিধায়কৰহে প্ৰয়োজন। গুৱাহাটীত ৪২ জনকৈ বিধায়ক থকাত সেই সংখ্যা অতি সহজে বিজেপিয়ে অতিক্ৰম কৰিব পাৰিব।\nমহাৰাষ্ট্ৰৰ ৰাজ্যপাল ভগত সিং কৌশেৰীক সেই বিধায়কৰ তালিকা ইতিমধ্যে দিবলৈ সাজু কৰা হৈছে। বিসম্বাদী বিধায়কসকলে বিজেপিক সমৰ্থন কৰি স্বাক্ষৰ কৰা পত্ৰত অতি সোনকালেই ৰাজ্যপালৰ হাতত তুলি দিব।\nস্বাক্ষৰ কৰা বিধায়কসকল ক্ৰমে একনাথ সিন্দে, প্ৰতাপ সৰনায়ক, চিৰিনিৱাস বন্গা, অনিল বাবৰ, নীতিন দেশমুখ, লতা সোনাবনে, জামিনী যাদৱ, সঞ্জয় চিৰসাট, মহেন্দ্ৰ দলভি, ভাৰত গোগৱালে, প্ৰকাশ সৰ্বে, সোহাস কান্দে, বতসু কুড্ডু নৰেন্দ্ৰ ৱালেকৰ, সঞ্জয় সাৰকবাৰ, বালাজী কিন্ধিকোৰ, সঞ্জয় গাইকোৱাৰ্ড, ৰমেশ বোৰনাৰে, চিমন ৰাও পাটিল, নীতিন কুমাৰ তলে, সন্দীৱন বুমৰে, মহেন্দ্ৰ ভৌৰৱে, ৰাজকুমাৰ পেটেল, চানৰাজ সুগুলি, প্ৰদীপ জয়ছোৱাল, প্ৰকাশ অবিদকৰ, চাহজীৱ পাটিল, বিশ্বনাথ ভূঁয়ৰ, সান্তাৰাম মূৰে, টানাজী সাৱন্ত, মহেশ মূৰে, সম্ভূৰাজে দেশাই, উদয় সিং ৰাজপুত আৰু আব্দুল সট্টাাৰ।\n৩ মহালৰ ওপৰৰ পৰি ছাই বিকাশৰ ছাত্ৰীৰ মৃত্যু…


ৰীল লাইফত নহয়, ৰীয়েল লাইফত বিয়াৰ বাবে সাজু কেটৰিনা, কেটৰিনাৰ হাতত জিলিকিব লাখটকীয়া মেহেন্দী – News Time Assam by Pratham Khabar\nঘৰ/বলিউড/ৰীল লাইফত নহয়, ৰীয়েল লাইফত বিয়াৰ বাবে সাজু কেটৰিনা, কেটৰিনাৰ হাতত জিলিকিব লাখটকীয়া মেহেন্দী\nবিকি-কেটৰিনাৰ বিয়া লৈ এতিয়া সৰ্বত্ৰে চলিছে চৰ্চা। বলিউডত চলা চৰ্চা অনুসৰি ৰাজস্থানত সম্পন্ন হ'ব দুয়োৰে বিবাহ।\n0 621 1 মিনিট পঢ়া\nবিয়াৰ বাবে সাজু বলিউডৰ অভিনেত্ৰী কেটৰিনা কাইফ। বলিউডৰ অভিনেতা ছলমান খান, ৰণবীৰ কাপুৰৰ সৈতে প্ৰেমৰ সম্পৰ্ক থকাৰ বাবে বলিউডত বাৰে-বাৰে চৰ্চিত হোৱা কেটৰিনা কাইফ এতিয়া বিয়াত বহিবলৈ ওলাইছে। পিছে কেটৰিনাৰ দৰা কোন আপুনি জানেনে?\nঅহা সপ্তাহত বলিউডৰ অভিনেতা বিকি কৌশলৰ সৈতে বিয়াত বহিব কেটৰিনা কাইফ। বিকি-কেটৰিনাৰ বিয়া লৈ এতিয়া সৰ্বত্ৰে চলিছে চৰ্চা। বলিউডত চলা চৰ্চা অনুসৰি ৰাজস্থানত সম্পন্ন হ’ব দুয়োৰে বিবাহ।\nপিছে এতিয়া অনুৰাগীৰ মাজত চৰ্চাৰ বিষয় হৈ পৰিছে কেটৰিনা কাইফে লগাবলগীয়া মেহেন্দী। যোধপুৰৰ পালি জিলাত প্ৰস্তুত কৰা চুজাত মেহেন্দী লগোৱা হ’ব কইনা কেটৰিনাৰ হাত-ভৰিত। চুজাত মেহেন্দী ব্যৱসায়ীৰ মন্তব্য অনুসৰি এই মেহেন্দীৰ বাবে খৰচ হ’ব ৫০,০০০ৰ পৰা প্ৰায় ১ লাখ টকা। কিন্তু মেহেন্দীৰ বাবদ কেটৰীনাৰ পৰা এটকাও নলয় মেহেন্দী অঁকা লোকসকলে।\nউল্লেখ্য যে, ডিচেম্বৰত ৰাজস্থানত হ’বলগীয়া সামাজিক বিবাহৰ পূৰ্বে মুম্বাইত কোৰ্ট মেৰিজ কৰিব কেটৰিনা আৰু বিকি কৌশলে।\nকিন্তু আচৰিত কথা কি জানেন? বৰ্তমান ছ’চিয়েল মিডিয়াত বলিউডৰ দুই অভিনেতা-অভিনেত্ৰীৰ বিবাহক লৈ চলা আচলতে এক উৰা বাতৰিহে।অভিনেতা ভিকি কৌশলৰ ভতিজী উপাসনা বোহৰাই কয় যে, বিকি আৰু কেটৰিনাৰ কাইফৰ বিয়া এতিয়াই হোৱাৰ কোনো কথা ওলোৱা নাই। যদি সঁচায়ে বিবাহ হ’লহেঁতেন তেন্তে তেওঁলোক দুয়োয়ে সকলোকে নিজেই এই কথা ক’লেহেঁতেন। বলিউডত এনেধৰণৰ উৰা বাতৰি কোনো অস্বাভাৱিক ঘটনা নহয়। প্ৰায়ে এনেধৰণৰ কাহিনী আমি শুনিবলৈ পাওঁ আৰু পিছত এই ঘটনাই পৰৱৰ্তী সময়ত অন্য কোনো কাহিনীৰ ৰূপ লয়।\nঅৱশ্যে, বিকি আৰু কেটৰিনাই ৰীয়েল লাইফত কেতিয়া বিয়াত বহিব সেয়া পৰৱৰ্তী সময়তহে লক্ষণীয় হ’ব।\nবলীউডৰ জনপ্ৰিয় কন্ঠশিল্পী চনু নিগম ক’ভিডত আক্ৰান্ত\nঅসম আৰক্ষীৰ ভুৱা এনকাউণ্টাৰ সন্দৰ্ভত গুৱাহাটী উচ্চ ন্যায়ালয়ত শুনানি


ড্ৰাগ্চঃ অন্য এক ভয়াবহ মহামাৰী » Gana Adhikar\nHome Editor's Pick ড্ৰাগ্চঃ অন্য এক ভয়াবহ মহামাৰী\nআজি কিছুদিন ধৰি বাতৰি কাকত আৰু টেলিভিজন চেনেলবোৰত ড্ৰাগ্চ অথবা নিচা জাতীয় বস্তু বিক্ৰী কৰা আৰু ব্যৱহাৰ কৰা মানুহবোৰৰ বাতৰি বৰকৈ ওলাই আছে। এইবোৰৰ পৰা এটা কথা স্পষ্ট হয় যে নতুন চৰকাৰ অহাৰ পিছৰ পৰা অসমৰ আৰক্ষী বিভাগে ড্ৰাগ্চৰ চোৰাং বজাৰ, চোৰাং বেপাৰী আৰু ইয়াক ব্যবহাৰ কৰা ব্যক্তি বিশেষকৈ যুবক-যুবতীৰ ওপৰত অধিক খড়্গহস্ত হৈ পৰিছে। ইয়াৰ বাবে আৰক্ষী বিভাগক ধন্যবাদ দিবই লাগিব। আমাৰ মাথো এটাই কথা যে আৰক্ষীৰ এই অভিযান যাতে ধানখেৰৰ জুইৰ নিচিনা হঠাৎ জ্বলি উঠি হঠাৎ নুমাই নাযায়। ভবিস্যৎ প্ৰজন্মক নিশ্চিত ধ্বংসৰ গৰাহৰ পৰা ৰক্ষা কৰিবলৈ হ’লে আৰক্ষীৰ এই অভিযান কোনো কাৰণতে স্তিমিত কৰিব নালাগিব, বৰং আৰু অধিক তীব্ৰতৰ কৰি তুলিব লাগিব।\nআজিৰ দিনত ড্ৰাগ্চৰ দীঘল হাতোৰা সমাজ জীৱনৰ কিমান গভীৰলৈ শিপাই গৈছে সেই কথা আমি ওপৰে ওপৰে চালে অনুমান কৰিব নোৱাৰিম। কি গাৱলীয়া বা নগৰীয়া, ধনী বা দুখীয়া, অভিজাত অথবা সাধাৰণ শ্ৰেণীৰ লোক—সকলোকে এই বৰবিহ ড্ৰাগ্চৰ বিষম ফলাফলে চুই গৈছে। ক’বলৈ গ’লে ইয়ে অক্টোপাছৰ দৰে মেৰিয়াই লৈছে আমাৰ সমাজ, দেশ, সমগ্ৰ বিশ্ব। ৰাস্তাৰ সাধাৰণ এজন ঠেলাৱালা, ৰিক্সাৱালা, শ্ৰমিক, মজদূৰৰ পৰা আৰম্ভ কৰি বলিউডৰ চলচ্চিত্ৰ তাৰকালৈকে ড্ৰাগ্চৰ কবলত পৰি ককবকাই আছে। অভিনেতা সুশান্ত ৰাজপুতৰ আত্মহত্যাৰ সময়ত জনা গৈছিল যে বলিউডৰ বহুতো ৰথী-মহাৰথী সকলে নিয়মীয়াকৈ ড্ৰাগ্চ সেৱন কৰে। এই খবৰো পোহৰলৈ আহিছিল যে ড্ৰাগ্চ নহ’লে হেনো বলিউডৰ কোনো পাৰ্টী সম্পূৰ্ণ নহয়। যেনেদৰে সাগৰৰ তলত থকা বৰফৰ পাহাৰ (Ice-berg) বোৰৰ পানীৰ ওপৰৰ পৰা মাত্ৰ সামান্য এটা অংশহে দেখাপোৱা যায়, ঠিক তেনেদৰে আমাৰ চাৰিওফালে চলি থকা বিৰাট-বিশাল ড্ৰাগ্চ-সম্ৰাজ্যৰ আমি এটা অতি সামান্য অংশহে দেখা পাওঁ। সাগৰ তলিৰ বৰফৰ পাহাৰবোৰে যেনদৰে টাইটানিকৰ দৰে বিৰাট-বিশাল জাহাজবোৰৰ তলি ফুটা কৰি ডুবাই পেলায়, ঠিক তেনেদৰে ড্ৰাগ্চৰ দীঘল হাতোৰাইয়ো আমাৰ সমাজখনক লাহে লাহে এক অন্ধকাৰ জগতলৈ টানি লৈ গৈ আছে।\nএই ড্ৰাগ্চ আৰু ড্ৰাগ্চ সেৱনকাৰীৰ উপদ্ৰব যে কেবল আমাৰ অসমত চলি আছে তেনেকুৱা কথা নহয়, সমগ্ৰ দেশ তথা সমগ্ৰ বিশ্ব আজি ড্ৰাগ্চৰ আক্ৰমনত দিশাহাৰা। ম্যানমাৰ, থাইলেন্ড আৰু লাওচক ড্ৰাগচৰ সোণালী ত্ৰিভূজ (Golden triangle) বুলি কোৱা হয়। এই দেশ কেইখনৰ পৰা আমাৰ উত্তৰ পূবৰ ৰাজ্যবোৰৰ মাজেদি ড্ৰাগ্চ সমূহ প্ৰথমে ভাৰতৰ অন্য ৰাজ্যলৈ আৰু তাৰ পিছত পাকিস্থান, আফগানিস্থান আৰু ইৰাণলৈ পঠোৱা হয়। পাকিস্থান, আফগানিস্থান আৰু ইৰাণক হেনো কোৱা হয় ড্ৰাগ্চ সৰবৰাহৰ কাঁচি জোন (Crescent). ম্যানমাৰ, থাইলেন্ডৰ পৰা ড্ৰাগ্চবোৰ মনিপুৰ, নাগালেন্ড আৰু মিজোৰামৰ মাজেদি আহি অসম পায়হি। অসম যিহেতু উত্তৰপূৰ্বাঞ্চলৰ দুৱাৰমুখ গতিকে অসম হৈ পৰিছে ড্ৰাগ্চ ব্যৱসায়ৰ বাবে অতিকৈ সুবিধা জনক ঠাই, ভাৰতৰ অন্য ৰাজ্য সমূহলৈ ড্ৰাগ্চ সৰবৰাহৰ এক বিশাল ক’ৰিডৰ। এনদৰে ড্ৰাগ্চ সৰবৰাহৰ বাবে গঢ়ি উঠিছে বিৰাট বিশাল আন্তৰ্জাতিক বজাৰ। সেই বজাৰ নিয়ন্ত্ৰণ কৰে আন্তৰ্জাতিক মাফিয়া সকলে। এই ড্ৰাগ্চ ব্যৱসায়ৰ লগত বহু দেশৰ বহু শক্তিশালী ৰাজনৈতিক ব্যক্তিও জড়িত হৈ আছে।সেয়েহে আজিৰ দিনত ড্ৰাগচৰ ব্যৱসায়ক নিয়ন্ত্ৰণ কৰা কথাটো ইমান সহজ হৈ থকা নাই । ইতিমধ্যে কিছুমান দেশে ড্ৰাগ্চ তৈয়াৰ কৰা গছ, লতাবোৰৰ ব্যৱসায়িক ভিত্তিত খেতি কৰিবলৈ লৈছে। সেয়েহে, সমাজ, দেশ তথা সমগ্ৰ বিশ্বৰ বাবে ই হৈ পৰিছে অন্য এক অশিন সংকেত।\nব্ৰাউন ছুগাৰ, হেৰোইন, মাৰিজোনা (গাঞ্জা), অপিয়াম, মৰফিন আদি ড্ৰাগ্চ সমূহ জনপ্ৰিয় ড্ৰাগ্চৰ ভিতৰত পৰে। ইয়াৰোপৰি শিখৰ, গোটকা, ডেনড্ৰাইড, সাধাৰণ ক’ফ চিৰাপ আদিও মাত্ৰাধিক পৰিমানে সেৱন কৰিলে সেইবিলাকে নিচাযুক্ত দ্ৰব্যৰ নিচিনা কাম কৰে। সাধাৰণতে প্ৰশ্ন উঠে, মানুহে ড্ৰাগচ কিয় লয় বা কিয় সেৱন কৰে? মানুহে ড্ৰাগ্চ কিয় লয় এই প্ৰশ্নটোৰ উত্তৰ বিচাৰি পোৱাটো ইমান সহজ নহয়। বিভিন্নজনে বিভিন্ন পৰিবেশ, পৰিস্থিতিত পৰি বা সমস্যাৰ সন্মুখীন হৈ ড্ৰাগ্চ লবলৈ আৰম্ভ কৰে। আধুনিক জীৱন যাত্ৰা দিনক দিনে জটিলৰ পৰা জটিলতৰ হৈ গৈ আছে। দৈনন্দিন জীৱনৰ জটিল সমস্যা সমূহৰ সমাধান বিচাৰি মানুহবোৰে কেবল দৌৰিছে আৰু দৌৰিছে। দৌৰি দৌৰি বহুতেই ভাগৰি পৰে, জীৱন যুদ্ধত পৰাজিত হৈ যায়। বহুতৰ বাবে ভবিস্যত জীবনৰ সকলো বাট-পথ বন্ধ হৈ যায়। আধুনিক জীৱনৰ জটিল সমস্যাৰ সমূহৰ পৰা দূৰত থকা, দাৰিদ্ৰতা, হতাশা, দুশ্চিন্তা, দুৰ্ভাবনা, বিফলতা আদি ক্ষন্তেকৰ বাবে পাহৰি থাকিবলৈকেও বহুতেই ড্ৰাগচ সেবন কৰে। ইয়াৰোপৰি নানাবিধ শাৰিৰীক উপসৰ্গৰ পৰা সাময়িক উপশম লাভ কৰাৰ উদ্দেশ্যে অথবা ওপৰঞ্চি শক্তি আহৰণ কৰাৰ বাবেও বহুতেই ড্ৰাগ্চ ব্যবহাৰ কৰা দেখা যায়। ড্ৰাগ্চ বোৰৰ মাজত এনেকুৱা কিছুমান ড্ৰাগ্চ আছে যিবোৰৰ ব্যবহাৰে তৎক্ষণাত মানুহৰ মন-মেজাজ সলনি কৰি দিব পাৰে । কেতিয়াবা খেলুৱৈ কিছুমানেও খেলত উন্নত প্ৰদৰ্শনৰ বাবেও শক্তি দায়িনী ড্ৰাগ্চ ব্যৱহাৰ কৰে। এনেদৰে, বয়সীয়াল মানহবোৰৰ ড্ৰাগ্চ লোৱাৰ কাৰণ হ’ল অতিমাত্ৰা ভয়, সংশয়, দুশ্চিন্তা-দুৰ্ভাবনা, পাৰিবাৰিক অশান্তি, ব্যসায়ত অনিশ্চয়তা, বৃত্তিগত সমস্যা ইত্যাদি।\nকিন্তু কিশোৰ-কিশোৰী বা যুবক যুবতী সকলৰ ড্ৰাগ্চ লোৱাৰ কাৰণ কিছু বেলেগ। কৈশোৰ বা যৌবন কালত নতুন বস্তুৰ সোৱাদ লবলৈ সকলোৰে মনত এক ধৰণৰ ঔৎসুকতা থাকে। বহুতো সময়ত যুবক-যুবতী সকলে মনোৰঞ্জনৰ বাবেও ড্ৰাগ্চ সেবন কৰা দেখা যায়। ড্ৰাগ্চ লোৱাৰ আটাইতকৈ ডাঙৰ কাৰকটো হৈছে সংগ আৰু বন্ধুবৰ্গৰ আবদাৰ। কিশোৰ-কিশোৰী আৰু যুবক-যুবতী সকলে একেলগে দল বান্ধি চলাফিৰা কৰি, আড্ডা মাৰি ভাল পায়।বন্ধুবৰ্গৰ দুই এজনে যদি ড্ৰাগ্চ সেৱন কৰে তেনেহ’লে ড্ৰাগ্চ সেৱন কৰা কেইজনে ড্ৰাগ্চ নোলোৱা কেইজনক অহৰহ ড্ৰাগ্চ লোৱাৰ বাবে হেচা প্ৰয়োগ কৰি থাকে। বন্ধু-বান্ধবৰ আবদাৰৰ প্ৰতি সঁহাৰি জনাই (কেতিয়াবা বন্ধুত্ব ভাঙি যোৱাৰ ভয়ত) হঠাৎ কোনোবা দিনা কিছু পৰিমানে লৈ লয়। সেয়াই আৰম্ভনি। মৰমতে মাক দেউতাকে দিয়া অধিক হাত খৰচৰ টকা, কেতিয়াবা মাক-দেউতাকৰ অনাদৰ অৱহেলা, অনুশাসনহীনতা, সঠিক দিহা-পৰামৰ্শৰ অভাবতো বহুতো যুবক যুবতীয়ে নিচাজাতীয় দ্ৰব্য লবলৈ আৰম্ভ কৰে। বন্ধু-বান্ধবৰ আবদাৰ অথবা ঔৎসুতকাৰ বশবৰ্তী হৈ কিছুদিন লোৱাৰ পিছত ড্ৰাগ্চ সেবন কৰাটো এটা অভ্যাস হৈ পৰে।\nড্ৰাগ্চ লোৱা আৰম্ভ কৰিলে সাধাৰণতে মানুহবোৰে ঘৰৰ দুৱাৰ খিৰিকী বন্ধ কৰি অকল শৰীয়াকৈ থাকি ভাল পায়। কথা বতৰা কমকৈ কয়, খোৱা-লোৱাত ৰুচি নাথাকে, ব্যৱহাৰ পাতিৰ পৰিবৰ্তন হয়। লাহে লাহে লিখা পঢ়া, কেৰিয়াৰৰ প্ৰতি উদাসীন হৈ পৰে। লৰা ছোৱালীৰ মাজত এনেকুৱা লক্ষণবোৰ দেখা পালে মাক দেউতাকে অনতি বিলম্বে উপযুক্ত পদক্ষেপ লব লাগে, প্ৰয়োজন হ’লে বিশষজ্ঞৰ লগত কথা পাতিব লাগে। অতি মাত্ৰা ড্ৰাগ আসক্তিৰ ফলত কেৱল যে স্বাস্থ্যৰ অবনতি হয় বা মানসিক ভাবে ভাঙি পৰে তেনেকুৱা নহয়, ইয়াৰ ফলত বহুতো মাৰাত্মক বেমাৰত আক্ৰান্ত হৈ বহুতেই মৃত্যু মুখতো পৰে। কিছুমান ড্ৰাগ্চ বেজী লোৱা চিৰিঞ্জৰে লোৱা হয় আৰু লোৱাৰ সময়ত এটা চিৰিঞ্জ কেবাজনে ব্যৱহাৰ কৰে। ইয়াৰ ফলত প্ৰথমে হেপাটাইটিচ বেমাৰ হ’ব পাৰে আৰু তাৰ পৰা পিছলৈ গৈ এইচ আই ভি পজিটিভো হ’ব পাৰে। বিশেষজ্ঞ সকলৰ মতে মাত্ৰ কিছু বছৰৰ ভিতৰত অসমত হেপাটাইটিচ ‘চি’ ৰুগীৰ সংখ্যা দুগুনলৈ বৃদ্ধি পাইছে।\nসমাজত ড্ৰাগ্চ সেৱন কাৰীৰ সংখ্যা ভয়াবহ ভাবে বৃদ্ধি পোৱাৰ বাবে শাৰিৰীক, মানসিক, চিকৎসাৰ সমস্যাৰ ওপৰিও ই এটা ভয়াবহ আইন শৃংখলা জনিত সমস্যাত পৰিণত হৈছে। ড্ৰাগ্চ সেৱন কৰা হেজাৰ হেজাৰ যুবক-যুবতী সকলৰ জীৱনৰ যেন কোনো ভবিস্যত নাই, সিহঁত আজি হতাশাগ্ৰস্থ, সমাজৰ বোজা। সিহঁতৰ জীৱনৰ সকলো আশা-আকাংখা, জীয়াই থকাৰ স্বপ্ন ভাঙি চূড়মাৰ হৈ গৈছে। তৰোপৰি সিহঁত সমাজৰ মূল সূঁতিৰ পৰা হেৰাই যোৱাৰ লগতে সিহঁতৰ পৰিয়াল আৰু বৃহত্তৰ সমাজ জীৱনো সমানেই ভুগিব লাগিছে। ড্ৰাগ্চৰ দীঘল হাতোৰা কেৱল চহৰতেই সীমাবদ্ধ হৈ থকা নাই, ই এতিয়া অসমৰ অতিকৈ পিছপৰা গাৱলৈকেও সম্প্ৰসাৰিত হৈ পৰিছে। ড্ৰাগ্চ মাফিয়াৰ এতিয়া লক্ষ্য হৈ পৰিছে ভিতৰুৱা গাওঁবোৰৰ বিশেষকৈ বেকাৰ যুবক সকল। শুনা যায় যে একোজন ড্ৰাগ্চ মাফিয়াৰ তলত বহুতো সহায়কাৰী থাকে। প্ৰতিজন সহায়কাৰীকেই একো একোটা অঞ্চল ভগাই দিয়া হয় আৰু সেই ভিতৰুৱা ঠাইবোৰত ড্ৰাগ্চ সৰবৰাহ কৰাৰ কাৰণে মাফিয়া বিলাকে সহায়কাৰী সকলক আনকি মটৰ চাইকেলো কিনি দিয়ে। বহুতো ঠাইত অৰ্থৰ বলত ড্ৰাগ্চ মাফিয়া সকলে গুৰু গোসাই নমনা হৈছে। গাৱৰ ৰাইজ অথবা মফচলীয়া সাংবাদিক সকলে কেতিয়াবা ড্ৰাগ্চ মাফিয়াৰ বিৰূদ্ধে অভিযোগ কৰিলে বা বাতৰি কাকতত প্ৰকাশ কৰিলে মাফিয়াবোৰে অভিযোগকাৰীক প্ৰাণে মৰাৰ ভাবুকি পৰ্যন্ত দিয়ে। কেতিয়াবা শুনা যায় যে ড্ৰাগ্চ ব্যৱসায়ী অথবা ড্ৰাগ্চ সেবনকাৰী সকলৰ বিৰুদ্ধে অভিযোগ দাখিল কৰিলে আৰক্ষীয়ে সহাঁৰি নিদিয়ে। ড্ৰাগচ মাফিয়া আৰু আৰক্ষীৰ মাজত গোপন মিতিৰালি থকা বুলিও বহুতেই অভিযোগ কৰে।\nএইটো কথাও ঠিক যে ড্ৰাগ্চৰ ভয়াবহতাক নিয়ন্ত্ৰণ কৰাৰ দায়িত্বটো কেৱল আৰক্ষীৰ ওপৰত ন্যস্ত কৰি আমি বৃহত্তৰ সমাজৰ মানুহে হাত সাবটি বহি থাকিলে নহ’ব। যিকোনো মূল্যৰ বিনিময়ত ড্ৰাগ্চ সেৱনকাৰী সমাজৰ এই বৃহৎ জনসমষ্টিক মূলসূঁতিলৈ ঘূৰাই আনিব লাগিব। আৰু তাৰ বাবে আমি যথোপযুক্ত ব্যৱস্থা কৰিব লাগিব। আমি কি কৰিব পাৰো?\nনিৰাময়ৰ উপায় কি ?\nআন্তৰ্জাতিক সীমাৰ যিবোৰ ৰাস্তাইদি এই ড্ৰাগ্চবোৰ আমাৰ ৰাজ্যত সোমায়, সেই ৰাস্তাবোৰেদি যাতে ড্ৰাগ্চ সোমাব নোৱাৰে তাৰবাবে কটকটীয়া ব্যবস্থা কৰিব লাগিব।\nড্ৰাগচ ব্যৱসায়ত জড়িত ব্যৱসায়িক সকলক কঠোৰ হাতে দমন কৰিব লাগিব। ইয়াত কোনো ফালৰ পৰা কোনো ধৰণৰ কম্প্ৰমাইজ হ’ব নালাগিব।\nঅনতিপলমে ড্ৰাগ্চ সম্পৰ্কীয় বিষয়বোৰ স্কুলীয়া পাঠ্যক্ৰমত অন্তৰ্ভুক্ত কৰিব লাগিব।\nড্ৰাগ্চ আসক্ত ব্যক্তিবা যুবক যুবতীৰ কাউনছেলিংৰ বাবে প্ৰত্যেকখন আৰক্ষী চকীৰ অধীনত এটাকৈ কাউনছেলিং কেন্দ্ৰ গঢ়ি তুলিব লাগে। এই কাৰ্যত আৰক্ষীক সহায় কৰাৰ বাবে প্ৰতিখন থানা এলেকাত একোটাকৈ টাস্কফোৰ্চ গঠন কৰিব পৰা যায়।\nপ্ৰয়োজন হলে ড্ৰাগ্চ ব্যৱসায় আৰু ইয়াৰ ব্যৱহাৰক সামৰি আৰু অধিক কঠোৰ আইন প্ৰণয়ন কৰিব লাগিব আৰু তাক কঠোৰ হাতেৰে প্ৰয়োগ কৰিব লাগিব।\nমাক-দেউতাক, অবিভাবক আৰু সমজুৱা সকল সচেতন হ’ব লাগিব। ঘৰৰ বা সমাজৰ কোনো কিশোৰ-কিশোৰী, যুবক, যুবতী অথবা যি কোনো ব্যক্তিৰ কথাবতৰা বা চাল-চলনত কোনোধৰণৰ ব্যতিক্ৰমী কিছু দেখা পালে লগে লগেই তাক অনুসৰণ কৰিব লাগে। বুজনিত সৈমান নহলে আৰক্ষীৰ বা বিশষজ্ঞৰ সহায় লাগে।\n[ লেখকৰ ফোন নম্বৰ 📞 9954033111 ]\nPrevious articleনগাঁও আৰু কাছাৰ কাগজ কলৰ নিলামৰ জাননী প্রত্যাহাৰ কৰক : দাবী জনালে বিধায়ক মনোৰঞ্জন তালুকদাৰে\nNext articleকৃষি মন্ত্ৰী অতুল বৰাৰ উপস্থিতিত মহকুমা উন্নয়নী বিভাগৰ বৈঠকঃ : আসন্ন বানপানীৰ সময়ত ল’বলগীয়া ব্যৱস্থাৰ প্ৰস্তুতি সন্দৰ্ভত আলোচনাঃ


এডমিনগিৰি !! – জ্যোতিৰূপম দত্ত - সাহিত্য ডট অৰ্গ\nবহুদিন আগতে ন’কিয়াৰ এক-এক-শূন্য-শূন্য মডেলৰ সাধাৰণ ম’বাইল এটাৰেই সকলো চম্ভালি লৈছিলো৷ ক’লা-বগা স্ক্ৰীণৰ ফোনটোত আশী নব্বৈটা নম্বৰ থকা ফোনবুক এখন৷ বহু সময়ত ‘মিছকল’ৰ জৰিয়তেই বহু কাম হৈ গৈছিল৷ দুশৰীয়া এছএমএছ এটা কৰিবলৈকো ডেৰশবাৰমান ম’বাইলৰ চাবি টিপিব লগা হৈছিল৷ ম’বাইলত বিনোদনৰ নামত সাপ এডালেৰে ক’লা কিবা এটা টুকুৰিয়াই থাকিলে নেগুৰডাল দীঘল হৈ যোৱা খেলা এটাহে আছিল৷\nবছৰচেৰেক পাছতেই এণ্ড্ৰইড ফোন আহিল৷ অৰকুটেৰে আৰম্ভ হোৱা সামাজিক নেটৱৰ্কিঙৰ আহিলা হিচাপে ফেচবুক, টুইটাৰ, হোৱাটছএপো আহিল৷ এইবোৰ আহিয়েই চাৰিওফালে ৰজনজনাই দিলে৷ ময়ো যুগৰ লগতেই উটি-ভাঁহি গলো৷ কিতাপ পঢ়া সময়খিনি, গান শুনা সময়খিনিও ম’বাইলটোকেই দি দিলো৷ এইবোৰৰ কুচকাৱাজবোৰো লাহে লাহে বুজি পোৱা হলো৷ নামে-বেনামে বহুকেইটা একাউণ্ট খুলি পেলালো৷ বেনামী একাউণ্টকেইটাও বৰ কামত আহে দেই! নিশা দেহাত পিৰপিৰণি উঠিলেই সেউজীয়া চাকি জ্বলি থকা ভদ্ৰ-মহিলা, গাভৰু বিচাৰি ফুৰো৷ কাৰোবাক গুৱালগালি দিবলৈকো কামত আহে৷ কেতিয়াবা গছত গৰু উঠা, অদ্ভুত, মিছা কথা বা উৰাবাতৰি বিয়পাবলৈকো এইকেইটা ব্যৱহাৰ কৰা হয়৷\nমিছা কলে কি হ’ব, হাতত লাখটকীয়া স্মাৰ্টফোন লৈ থাকিও আমি এতিয়ালৈ স্মাৰ্ট হ’ব পৰাগৈ নাই এথোন! কোনোবাই কিবা এষাৰ কলেই চিধাই বিতৰ্কহে খুঁচৰি ফুৰো৷ কাউৰীয়ে কাণখন নিলে বুলি কোৱা মাত্ৰকে কাউৰীৰ পিছে পিছে দৌৰ দিয়াৰ দৰেই সচাঁ-মিছাৰ বাচ বিচাৰ নকৰি উৰাবাতৰি বিলাই ফুৰো৷ কাজিয়া ভাঙিবলৈ নহয়, হাতৰ স্মাৰ্টফোনকেইটা এতিয়া কাজিয়া লগাবলৈহে বেছি কামত আহে৷ দুৰৈত থকা বাপেক-মাকক পষেকত এষাৰ মাত দি নোপোৱা কেইটাইও ঘণ্টাৰ পাছত ঘণ্টা ধৰি স্মাৰ্টফোনতেই পৰচৰ্চা-পৰনিন্দাৰ চৰ্বিত-চৰ্বনত ব্যস্ত থকা দেখা পোৱা যায়৷ কিছুবছৰ আগলৈকে মিলি-জুলি থকা একেটা চুবুৰীতে এতিয়া খেলেপ্ৰতি একোটাকৈ নামঘৰ, মন্দিৰ হোৱাৰ দৰেই ইয়াতো আঁহফলা ৰাজনীতিৰ কাৰবাৰ চলে৷ সন্দেহৰ জুইত ঘিঁউ ঢালিবলৈ মোৰ দৰে বহুকেইজন দুতলীয়া প্ৰকৃতিৰ লোক থাকেই৷ ম’বাইলটো বিনোদনৰ আহিলা নহৈ যেনিবা যুদ্ধাস্ত্ৰহে হ’লগৈ৷ যুদ্ধৰ অস্ত্ৰ হিচাপে বৰ্শা-হেংদাং-বৰটোপৰ দৰকাৰ নাই, এটা নিমাখিত স্ক্ৰীণশ্বটেই যথেষ্ঠ৷\nসময়ৰ শৰ সময়ত মৰাৰ দৰেই সময়ৰ ‘পোষ্ট’ সময়ত দি, সাধাৰণ কথা এটাকেই বিতৰ্কৰ মাজলৈ নি এসময়ত ফেচবুক বা হোৱাটছএপৰ ৰাজ্যখনত প্ৰভাৱ বিস্তাৰ কৰি পেলালো৷ এইবোৰ কৰি মেলিয়েই নিজৰ শিয়াল-বিধি কামত লগাই মোৰ লগতে ৰাউচি জুৰিব পৰাকৈ কেইটামান শিয়াল পণ্ডিতকো মোৰ ফলীয়া কৰি লবলৈ বেছি দিন নালাগিল৷ মোৰ প্ৰতিটো কথাতেই হয়-হয় কৰা, কথাবোৰ দ’কৈ ভাবি-গুণি নাচাই মোৰ প্ৰতিটো কথাতেই মুৰ দুপিওৱা, হাতে হাতে স্মাৰ্টফোন লৈ থকা অজগৌকেইটাক পাই মই ভালেই পালো৷ কিবা বিতৰ্কিত কথাত এইসৱ দুধৰ্ষ ‘কী-বৰ্ড’ যোদ্ধাই খাৱন-শোৱন বাদ দি মোৰ হৈ এঘড়ী কিয়, একেৰাহে এসপ্তাহলৈ যুঁজিব পাৰে৷ পিছে কিবা বিপদ–আপদৰ সময়ত এইকেইজনৰ কাৰোৱেই নোম-নেগুৰ বিচাৰি নোপোৱাটো একেবাৰে খাটাং! মোৰ বাবে চ’ছিয়েল-মিডিয়াত ‘জান’ পৰ্য্যন্ত দিব পৰা এনে যুদ্ধংদেহী বীৰ-পুংগৱসকলৰ পৰা বিপদৰ সময়ত এবটল তেজ বিচাৰি নাপাও বুলিও মই জানো অৱশ্যে৷\nবহু ছদ্মবেশী যুদ্ধত যুঁজি যুঁজি এসময়ত কেইটামান বিয়াগোম ফেচবুক আৰু হোৱাটছএপ গ্ৰুপৰ এডমিনৰ পদত অধিষ্ঠিত হলো৷ মোৰ গুৰুত্ব আৰু বেছি হ’ল৷ মোৰ দৰে মাখি মৰা কেৰাণীৰ চাকৰি এটা কৰি থকা কেলেহুৱা এটাৰ কপাল ফুলিল৷ এইখিনিতে কোনোবা মহাপুৰুষ এজনে কোৱা কথা এটা মনলৈ আহিছে – ‘ফেচবুক-হোৱাটছএপৰ এডমিন মানেই হ’ল জিলা এখনৰ দায়িত্বত থকাৰ দৰে বিষয়া এজন (!)৷ এডমিনৰ ক্ষমতা অপাৰ, সীমাহীন সামৰ্থ৷’ ময়ো সেই আপ্তবাক্যশাৰীকেই আওঁৰাই এডমিনৰ দায়িত্ব ললো৷ মানে মোৰো কামে কাজে ‘এডমিনগিৰি’ আৰম্ভ হৈ গ’ল৷\nহোৱাটছএপ গ্ৰুপকেইটিত এডমিনৰ বিশেষ কাম নাই৷ কাৰোবাক গোটত ভৰ্তি কৰোৱা আৰু কেতিয়াবা বাহিৰ কৰাৰ বাহিৰে হোৱাটছএপত বেছি ‘এডমিনগিৰি’ নচলে৷ এডমিনৰ কামৰ ভিতৰত পুৱাই পুৱাই ফুল-তৰা-দুৰ্গা-হনুমান-ৰাম-ৰহিম-যীশুৰ ফটো থকা ‘গুডমৰ্ণিং’ মেচেজ এটা দিয়া, দুপৰীয়া ‘কোকা-কোলা নাখাবা-বিহ আছে’ বুলি দিয়া মেচেজ এটা, আবেলিৰ সময়ত চাৰ্কাছৰ সিংহৰ জাঁপ-ভগৱানে গাখীৰ খোৱা-কুকুৰ এটাই নাচি নাচি থকা–মেকুৰীয়ে ফ্ৰিজ খোলা ধৰণৰ ভিডিঅ’ এটা, গধুলি চীনা সামগ্ৰী ব্যৱহাৰ কৰাৰ বিপক্ষে প্ৰধানমন্ত্ৰীয়ে কোৱা বুলি একমিটাৰমান দীঘল পোষ্ট এটা, ৰাতিলৈ অশ্লীল কৌতুক এটাৰ লগতে ‘গৰম’ ফটো এখন আপলোড কৰিলেই ‘এডমিন’ৰ চাকৰিটো বাচি থাকে৷ এই আটাইবোৰ আপডেটৰ এটাও নিজে লিখা বা নিজে তৈয়াৰ কৰাৰ দৰকাৰ নপৰে৷ ‘মাৰ্কেট মে নয়া হ্যে, জল্ডি ফৰৱাৰ্ড কৰো !!’, এনে টাইপৰ বহু আপডেট আহিয়েই থাকে৷ ইটো গ্ৰুপৰ পৰা সিটোলৈ ‘ফৰৱাৰ্ড’ কৰি দিলেই কাম হৈ যায়৷ ময়ো তাকেই কৰি থাকো৷ অগত্যা কিবা এটা লিখিব লগা হলে RIP, HBD, LOL জাতীয় দুই এটা কথা টাইপ কৰিলেই কাম শেষ!\nপিছে ‘এডমিনগিৰি’ৰ আচল মজাটো ফেচবুকতহে আছে৷ ফেচবুকত এই কামটোত অপাৰ স্বাধীনতা৷ ফেচবুক গ্ৰুপৰ এডমিনে মন গলেই কাৰোবাক গোটলৈ আদৰিব পাৰে, গোটৰ বাহিৰো কৰিব পাৰে, কমেণ্ট ডিলিট কৰিব পাৰে, পোষ্ট ডিলিট কৰিব পাৰে, পোষ্ট এপ্ৰোভ কৰিব পাৰে, মানে বহু ক্ষমতা৷ ময়ো এডমিনৰ পদ পায়েই এই কামটোত পুৰাদমে লাগি গলো৷ এইটো কামত জিলা-ৰাজ্য-ৰাষ্ট্ৰ শাসন কৰাৰ দৰেই আনন্দৰ অনুভৱ হ’ল৷ বহুকেইটা দহজনীয়া হোৱাটছএপৰ গ্ৰুপৰ পৰা শতেক-হাজাৰজন সদস্য থকা বহুকেইটা ফেচবুক গ্ৰুপৰ এডমিন বুলি অলপ অচৰপ গপ হোৱাটো স্বাভাৱিক৷ কাজেই কেৰাণীৰ কামকাজতকৈ ‘এডমিনগিৰি’ত বেছিকৈ মনোনিবেশ কৰিবলৈ ললো৷\nগোটৰ মজিয়ালৈ আহিব খোজা সদস্যসকলৰ বায়’ডাটা চাই চাই আদৰণি জনোৱা বা থিয় গোৰ এটা সোধাই গোটৰ বাহিৰ কৰা কামটোও অৱশ্যে বৰ উজু নহয়৷ কিছুমান আগ্ৰহী লোকৰ আবেদন নাকচ কৰি মই ধমকিও খাবলগীয়া হৈছে৷\n■ ‘ছাৰ, আছেনে ?’ ৷ দুপৰীয়া সময়তে টুপুককৈ ম’বাইলত এছ এম এছ এটা পালো ৷\n■ ‘মোক চিনি পাইছেনে? মই বন্দনা৷ অনিল কলিতাৰ জীয়েক৷’\n■ ‘অ’ অ’ চিনি পাইছোঁ৷’, মই কলো৷ চিনি নোপোৱাৰ প্ৰশ্নই নুঠে৷ বাপেক-মাকৰ বিয়াও খাই পাইছোঁ৷\n■ ‘মই কেতিয়াবাই ৰিকুৱেষ্ট পঠিয়ালো, কিয় এড কৰা নাই বাৰু ?’\n■ ‘অ, সেইটোহে কথা, বাৰু মই চাই দিম দেই !’, এইবুলি শলাগি থলো৷\nঅলপ সময় পাছত ম’বাইল খুলি গোটলৈ ‘জইনিং ৰিকুৱেষ্ট’ পঠিওৱা তালিকাখনত ছোৱালীজনীৰ নাম বিচাৰোহে বিচাৰো, সেই নামৰ কোনোৱেই নাই৷ আধাঘণ্টা বিচাৰি বিচাৰি হায়ৰাণ হৈ আকৌ ফোন লগালো –\n■ ‘হেৰি নহয়, তোমাৰ একো ৰিকুৱেষ্ট পোৱা নাই দেখোন ? পঠিয়াইছিলা নে?\n■ ‘অ’, কালিয়েই পঠিয়াইছিলো, এতিয়ালৈ একো খবৰেই নাই দেখোন !’\nমই আকৌ এবাৰ সুধিলো, ‘বহু বিচাৰিলো, বন্দনা কলিতাৰ নামত মই হলে একো দেখা নাই৷’\n■ ‘অ’, মানে মই এঞ্জেল বেবী বুলিহে ফেচবুকত আছো, ৰঙা ফুল এটা প্ৰফাইল ফটোখনত লগাই থৈছো৷ দেখা নাই নেকি?’\nকি কম আৰু !! বহুতৰে প্ৰফাইল ফটোত মাৰাডোনা, কৰীণা কাপুৰ, মৌ-মাখি, ফুলকবিৰ ফটো, কোনোবাই আকৌ ফটোখনতে লিখি দিয়ে – ফটোখন চুৰি হৈছে !! তাৰ উপৰিও নামবোৰো আমাৰ ইয়াৰ চলন্তি নামবোৰৰ দৰে নহয়৷ বেছিভাগ নামেই এঞ্জেল তুলতুলী, কণ্ঠিৰাম ৰোমিঅ’, মই এটা নষ্ট ল’ৰা, মই এটা মস্ত ল’ৰা, অঘৰী মানুহ, ঘোৰাবাঁকৰ পোৱালি, বিশ্ব বিজয়ী ন-জোৱান এনেকুৱা ধৰণৰ৷\nগোটত কাজিয়া-পেচালো চলি থাকে৷ ঘৰৰ সমুখৰ ভঙা পথটোৰ বিষয়ে চৰকাৰক আপত্তি দিবলৈ অনলাইনত হলেও দুলাইন লিখিবলৈ টান পোৱা মানুহেও ঘণ্টাৰ পাছত ঘণ্টা ধৰি ‘মাংস’ৰ বিষয়ে এহালিচা লিখি কাজিয়া কৰিব পাৰে৷ বাটে-পথে সেমেনা-সেমেনিকৈ ভয়ে ভয়ে ঘূৰি ফুৰা পাৰচৰাইৰ কলিজাধাৰীসকলো ম’বাইল বা কম্পিউটাৰৰ ‘কী-বৰ্ড’খন পালেই সিংহৰ কলিজা থকা ‘কী-বৰ্ড’ বীৰ হৈ পৰে৷ দৰদাম কৰিবলৈ যাওঁতে দেছুৱালী দোকানীৰ ধমকি খাই সুৰসুৰকৈ নেগুৰ পেলাই চৰা-দামতেই চাউল-পাত কিনি অনা এইসকলেই আকৌ ফেচবুকত দুকুৰি মানুহৰ সতে সমানে সমানে একেসময়তে মুখ পাতি কাজিয়া কৰিবও পাৰে৷ পিছে গোটৰ মজিয়াত কাজিয়া-পেচাল হ’লেই আমাৰ ‘এডমিনগিৰি’ দেখুওৱাৰ সুযোগ আহে৷ সৰুতে কিবা কথাত কাজিয়া লাগিলেই ‘মা-দেউতা ! এইফালে চোৱাচোন৷ ই বেয়া কথা কৈছে!’ বুলি অভিভাৱকক লগাই দিয়াৰ দৰেই কাজিয়া লাগিলেই ‘এডমিন’ক কাজিয়াৰ স্থলীলৈ মাতি কাজিয়া ভাঙিবলৈ লগাই দিয়া হয়৷ এইখিনিয়েই বৰ বেয়া সময়৷ পথৰ কাজিয়া-পেচাল ভাঙিবলৈ গৈ নিজেও দুই-এথাপৰ খোৱাৰ দৰেই ইয়াতো মাত মাতিবলৈ গৈ কোনোবা এডমিন এজনে দুই এষাৰ গালি-শপনি নোখোৱাকৈ ঘূৰি অহা ৰেকৰ্ড আজিলৈকে নাই৷\nপিছে এই কাজিয়াবোৰেই পিছে এডমিনৰ ক্ষমতা ব্যৱহাৰ কৰাৰ সুযোগ উলিয়াই দিয়ে৷ এডমিনৰ ক্ষমতা ব্যৱহাৰ কৰি থিতাতে বিচাৰ কৰি থিতাতেই ৰায় দি দোষী সদস্যক গোটৰ পৰা বাহিৰ কৰি বাঃ বাঃ লোৱাৰ সুযোগ মই পিছে সতকাই এৰি নিদিও৷ বিচাৰৰ বেছিভাগ ৰায়েই পক্ষপাতিত্বমূলক হয়৷ গোটৰ হেভীৱেইট সদস্যসকলক হাতৰ মুঠিত ৰাখিলে মোৰেই মংগল, গতিকে বিচাৰৰ ফলাফল তেৰাসৱৰ পক্ষতেই দি মই নিষ্কণ্টক হৈ থাকো৷ হওতে সকলো গোটৰে নামত বিয়াগোম সংবিধান এখন আছে, পিছে কামতহে নাই৷ যাৰ যি মনলৈ আহে সেয়াই কৰা হয়৷ দেশৰ আইন-কানুন সলনি কৰিব পৰা ক্ষমতাৰ অধিকাৰী মন্ত্ৰী-বিধায়কসকলে নিজৰ ইচ্ছামতে নিজৰ দৰমহা বঢ়াই লোৱা দৰে আমি এডমিনসকলেও নিজৰ কথাকেই আইন বুলি ধৰি লও৷ নিয়ম-নীতি মানি চলিবলৈ কাৰ আহৰি আছে বাৰু? গতিকে বিচাৰ প্ৰক্ৰিয়াত অপৰাধী হিচাপে চিহ্নিত হোৱাকেইজনক লগে লগে আঁতৰোৱা হয় বা সেইসকল নিজেই আঁতৰি গৈ আন প্ৰতিদ্বন্দী গোটৰ শৰণাপন্ন হয়৷ আঁতৰি যোৱাকেইজনৰ বহুতেই মনে মনে বহি থকা ভকত নহয়, গতিকে বাহিৰলৈ গৈয়েই গুৱালগালিৰে গোটৰ কথা ৰৌ-জাল বৌজাল কৰি দিয়ে৷ হাতনি পেৰাত আটকীয়া হিচাপে থকা দুই এপদ স্ক্ৰীণশ্বটজাতীয় অস্ত্ৰ থাকিলেতো কথাই নাই৷ অৱশ্যে এওঁলোকৰ পিছে পিছে ঘূৰি ফুৰা মোৰো চোৰাংচোৱাই ডাঁৰৰ বাতৰি ডাঁৰে দি থাকে৷ এনেবোৰ সময়তেই বেনামী একাউণ্টকেইটাৰ সদ্ব্যৱহাৰ হয়৷ ৰাইজেও বোকা-চটিওৱা খেলখন বাৰুকৈয়ে উপভোগ কৰে৷\nআটাইতকৈ গুৰুত্বপূৰ্ণ কথাটো হ’ল গোটৰ মজিয়ালৈ প্ৰকাশৰ বাবে অহা লেখাবোৰ বাচি বাচি এপ্ৰ’ভ বা প্ৰকাশ কৰা৷ লেখাবোৰো বিবিধ প্ৰকাৰৰ৷ কিছুমানে একোটা লেখা অশেষ কষ্টৰে তথ্য-সমল যোগাৰ কৰি শুদ্ধকৈ লিখি গোটলৈ প্ৰেৰণ কৰে, কিছুমানে আকৌ সেইটোকে ধুনীয়াকৈ ‘কপি-পেষ্ট’ কৰি আন গোটত দি বাঃ বাঃ লয়৷ মুঠতে সকলোৱে ব্যস্ত হৈ থাকে, আমাকো ব্যস্ত কৰি ৰাখে৷ পোষ্ট এপ্ৰ’ভ কৰাবলৈ ক’ত যে মান-অভিমান, কাবৌ কাকূতি!\n‘এপ্ৰভেল’ৰ বিজুতিৰ কথা এটা কওঁ৷ সিদিনা বোৱাৰী পুৱাতেই কাষৰে বৰুৱা খুড়া আহি মোৰ ঘৰত হাজিৰ৷ চকু মোহাৰি বিছনাৰ পৰা উঠি আহিলো৷ আথে-বেথে খুড়াক বহিবলৈ দি সুধিলো –\n■ ‘কওকচোন খুড়া, কি সকামত ইমান পুৱাই আহিলে?’\n■ ‘হেৰা, মোক এটা সহায় কৰি দিব লাগে৷ ল’ৰাটোৱে বিএ পাছ কৰি এনেয়ে ঘৰতে বহি আছে৷ চাকৰি-বাকৰি বিচাৰিবলৈ এলাহ, ঘৰৰ দুই এটা কাম-বনো কৰিব নোখোজে৷ সিদিনা মোক কলে যে সি হেনো কিবা বিজনেছ কৰিব৷ তোমাৰ কথাও ক’লে৷ এই বিজনেছটোত তুমিহে হেনো তাক সহায় কৰিবা পাৰিবা৷ সেই বাবেই তোমাৰ ওচৰলৈ আহিছো৷ সি আকৌ দুপৰীয়া একমান বজাতহে বিছনাৰ পৰা উঠে নহয়৷ সেয়ে ময়েই আহিলো৷’\n■ ‘মই কি সহায় কৰিব পাৰিম বাৰু ? সি কি বিজনেছ কৰিব খুজিছে?’\n■ ‘ফেচবুকৰ বিজনেছ৷ তুমিয়েই হেনো আজিকালি ফেচবুকৰ মেইন মানুহ৷ তোমাৰ ‘এপ্ৰভেল’ নহলে হেনো ফেচবুকৰ ফাইলেই নলৰে৷ তুমি তাৰ বিজনেছৰ ফাইলটো চাই-মেলি এপ্ৰ’ভ কৰি দিলে বৰ ভাল হয়৷ ময়ো অলপ উদ্ধাৰ পাব পাৰো৷’\nমই একো বুজি নাপালো৷ আকৌ এবাৰ সুধিলো –\n■ ‘আপোনাৰ ল’ৰাই কি ফাইলৰ কথা কৈছিল বাৰু?’\n■ ‘সি তোমালৈ তাৰ নতুন বিজনেছৰ ফাইল এটা পঠিয়াব, তুমি এপ্ৰ’ভ কৰি দিবা দেই! নামটো এই কাগজখনতেই লিখি দিছে৷’\nকাগজখন পঢ়িলো ৷ ‘অনলাইন বিজনেছ৷ চেম্পকেশ্ব !!’\nখুড়াক কেনেবাকৈ বুজাই বঢ়াই পঠিয়ালো৷ এইবোৰ এপ্ৰোভ কৰি মই নিজেই এডমিনৰ চাকৰিটো খালেহে হ’ব!\nকিছুমানে নিশা দুই-তিনিমান বজাত কিবা একলম লিখি এপ্ৰ’ভেলৰ বাবে পঠিয়াই দি পুৱা পাঁচ নৌ বজাতেই হাহাকাৰ লগাই দিয়ে৷ এপ্ৰ’ভ কৰোতে ইমান দেৰী কিয়? এডমিনসকল ইমান লেহেম কিয়? মুঠতে নানা অভিযোগ৷ আমি এডমিনসকল যেন ফেচবুকৰ দৰমহাখোৱা কৰ্মচাৰীহে৷ নিশা দুই বজাত দুটা পক্ষৰ দুৰ্বাদল কাজিয়া ভাঙি পুৱা পাঁচ বজাত প’ষ্ট এপ্ৰ’ভ কৰাটোকেই এডমিনসকলৰ নিত্য-নৈমিত্তিক কাম! ৰাইজৰ টকাৰে মোটা অংকৰ দৰমহা লৈ ‘এডমিনগিৰি’ কৰা বুলি ভবা মানুহো বহু আছে৷ চিনাকী দুই এজনে দমো দিয়ে, ‘বেছি নেদেখুৱাব, এনেকুৱা ‘এডমিনগিৰি’ সহ্য নকৰো৷ মোৰো মানুহ আছে, আপোনাৰ স্ক্ৰীণশ্বট মই পাই গৈছো!”\nসকলোতে ‘এডমিনগিৰি’ অৱশ্যে নচলে! সিদিনা অফিচত নিজৰ চকীত আৰামকৈ বহি ম’বাইল চলাই আছিলো৷ গোটত নতুনকৈ অহা পাখৰী এজনীৰ লেখা এটা ‘এপ্ৰোভ’ কৰি তাইলৈ মেচেজ লিখি আছিলো৷ এইখন জগতত নতুন ধুনীয়া লেখিকাসকলক উৎসাহ জনোৱাৰ নামত অলপ অচৰপ কিবা কিবি চলিয়েই থাকে৷ এয়া কোনো নতুন কথা নহয়৷ মেচেজটো আধা লেখা হওতেই মোৰ ওপৰৱালা বিষয়াজনে মাতি পঠিয়ালে৷ পিছে অফিচৰ বহু গণ্ডগোলীয়া কাৰবাৰত ‘বছ’ৰ সৈতে মোৰ সনা-পিটিকা আছেই৷ এইজনাৰ বহু কেলেংকাৰীৰ গোপন কথাও মোৰ নখদৰ্পণত৷ গতিকেই সিমান চিন্তা নাই৷ তথাপিও সামান্য শংকাৰে কোঠালৈ সোমাই গলো৷\nকোঠাটোত সোমোৱা মাত্ৰকে ‘বছ’ৰ গলগলীয়া মাতৰ প্ৰশ্নবানৰ সন্মুখীন হলো-\n■ ‘কি হে এইবোৰ? কি চলি আছে?’\nমোৰ মূৰটো ঘুৰোৱা যেন লাগিল৷ মোৰ দৰে ‘বছ’ৰো কিবা ফেক একাউণ্ট আছে নেকি ? আজিকালি বহুতেই বিপৰীত লিংগৰ নামত একাউণ্ট খুলি লীলা চলাই থাকে! মোৰ অজ্ঞাতে ‘বছে’ও মই অপ্সৰা কেইজনীমানক নিশাৰ বেলিকা দিয়া ‘উৎসাহজনক’ কথা-বাৰ্তাৰ ৰঙীন স্ক্ৰীণশ্বট সংগ্ৰহ কৰিলে নেকি ?\n■ ‘আপোনাৰ বিষয়ে বহুতৰে মুখত ক’মপ্লেইন শুনিছো৷ আগতে আপুনি এনে নাছিল দেখোন! বাৰু বাদ দিয়ক৷ ইমানগাল পেণ্ডিং কৰি কিয় থৈ দিছে? আনকি মই নিজে পঠোৱাটোও আপুনি পেলাই থৈ দিছে!’\nময়ো সেপ ঢুকি উত্তৰ দিলো – ‘মানে ছাৰ, যোৱানিশা নেটৱৰ্ক ভাল নাছিল, তথাপিও কেইজনমানক ‘ইন’ কৰিলো৷ আজি পুৱাই সকলো পেণ্ডিং পোষ্ট এপ্ৰ’ভ কৰিলো৷ মাত্ৰ এটা লেতেৰা ভিডিঅ’ আছিল৷ সেইটোহে ডিলিট কৰিছিলো!’\nকি জানো মনলৈ আহিল, ক’ব নোৱাৰাকৈয়েই মুখেৰে ওলায়েই গ’ল –\n■ ‘ছাৰ! সেইটোৱেই আপোনাৰ আছিল নেকি ?’\nঅলপ সময় ধৰি বিজুলী-ঢেৰেকণি-আগ্নেয়গিৰিৰ উদ্গীৰণ-ভূমিকম্প সকলো অনুভূত হ’ল৷ ‘বছে’ ফাইলৰ কথাহে কৈছিল, পিছে মই ইয়াতো ‘এডমিনগিৰি’ চলালো !!\n← সেই অৱগুণ্ঠিতা নাৰী – অনুবাদ:সুকন্যা শৰ্মা\nভোক – নিঙ্কু নিশা নেওগ →


people expressing displeasure over durga puja SOP Chief Minister reacts on it 'নিশা ৯ বজাৰ পিছত হোটেলত বহা বা ঘূৰি ফুৰাৰ যুক্তিনো ক'ত?' দুৰ্গোৎসৱৰ SOPক লৈ অসন্তুষ্টি প্ৰসংগত মুখ্যমন্ত্ৰী– News18 assam\n'নিশা ৯ বজাৰ পিছত হোটেলত বহা বা ঘূৰি ফুৰাৰ যুক্তিনো ক'ত?' দুৰ্গোৎসৱৰ SOPক লৈ অসন্তুষ্টি প্ৰসংগত মুখ্যমন্ত্ৰী\nSOPক লৈ অসন্তুষ্টি প্ৰকাশ কৰা দেখি মুখ্যমন্ত্ৰী ড০ হিমন্ত বিশ্ব শৰ্মাই ক'লে গুৰুত্বপূৰ্ণ কথা।\nLast Updated : September 16, 2021, 16:54 IST\nৰাজ্যৰ অন্যতম উৎসৱ শাৰদীয় দুৰ্গোৎসৱক লৈ ইতিমধ্যে ৰাজ্য চৰকাৰে প্ৰকাশ কৰিছে SOP। কোভিড–১৯ক লৈ এতিয়াও শংকা মাৰ নোযোৱাত এই SOP জাৰি কৰা হৈছে। কিন্তু কোভিডৰ বাবে এইবাৰো শাৰদীয় দুৰ্গোৎসৱৰ ক্ষেত্ৰত ৰাজ্য চৰকাৰে প্ৰকাশ কৰা SOPক লৈ অসন্তুষ্টি প্ৰকাশ কৰা দেখা গৈছে একাংশ লোকক ৷\nচৰকাৰৰ SOPক লৈ অসন্তুষ্টি প্ৰকাশ কৰা লোকসকলৰ প্ৰতি আজি মুখ্যমন্ত্ৰী ড৹ হিমন্ত বিশ্ব শৰ্মাই সংবাদ মাধ্যমৰ আগত প্ৰকাশ কৰিলে কেইটামান কথা৷ মুখ্যমন্ত্ৰী ড০ শৰ্মাই কয় যে আক্ৰান্তৰ সংখ্যা যদি ১০০ৰ তললৈ নামে, তেন্তে পূজা অনুষ্ঠিতৰ সময় আৰু এঘন্টা বৃদ্ধি কৰা হ'ব।\nতেওঁ লগতে কয়– আমি পূজাৰ ক্ষেত্ৰত কিছু কঠোৰ নহ'লে ক’ভিডৰ তৃতীয় ঢৌৰ কবলত পৰাৰ আশংকা নুই কৰিব নোৱাৰি। কেৰালাত ওনাম ফেষ্টিভেলৰ পিছতেই বৃদ্ধি হৈছে আক্ৰান্তৰ সংখ্যা। গতিকে অসমতো দুৰ্গাপূজাৰ বাবে এনে হোৱাটো আমি নিবিচাৰোঁ।\nমুখ্যমন্ত্ৰীয়ে 'নিশা ৯ বজাৰ পিছত হোটেলত বহা বা ঘূৰি ফুৰাৰ যুক্তিনো ক'ত?' বুলিও প্ৰশ্ন উত্থাপন কৰে। উল্লেখ্য, কেৰালাত কোভিড–১৯ৰ প্ৰকোপ পুনৰ বৃদ্ধি হোৱা পৰিলক্ষিত হৈছে। কেৰালাৰ জাতীয় উৎসৱ ওনামৰ বাবে এনে কোভিড–১৯ বৃদ্ধি পাইছে বুলি বিশেষজ্ঞই উল্লেখ কৰিছিল। আনহাতে কোভিডৰ তৃতীয় ঢৌক লৈও বিশেষজ্ঞমহলে দেশক সকীয়াই আছে।\nFirst published: September 16, 2021, 16:49 IST\nDurga Puja SOPHimanta Biswa Sarma


অংক আৰু আতংক: অভিভাৱক আৰু শিক্ষকৰ কৰণীয় - কন্দৰ্প কুমাৰ নাথ - সাহিত্য ডট অৰ্গ\nএখন দেশৰ প্ৰগতিত গণিতৰ যথেষ্ট ভূমিকা আছে৷ সেইবাবে বৰ্তমান প্ৰায়বোৰ উন্নত দেশতেই গণিতৰ জাগৰণ হোৱা দেখা গৈছে৷ জীৱনৰ যিকোনো প্ৰত্যাহ্বানৰ সন্মুখীন হ’বলৈ গণিতৰ প্ৰাসঙ্গিকতা আছে৷ আহকচোন আমি সকলোৱে উঠি অহা প্ৰজন্মৰ মনৰ পৰা অংকৰ আতংক দূৰ কৰি তেওঁলোকক দেশৰ প্ৰকৃত মানৱ সম্পদৰূপে গঢ়ি তোলাত ব্ৰতী হওঁ৷■■\n← গণিত কি? কিয়? – খনিন্দ্ৰ ভূষণ মহন্ত\nপৰমাণু, আত্মা আৰু সৃষ্টিতত্ত্ব – দেৱজিৎ শইকীয়া →


কিয় দীনদয়ালময় কৰিব খুজিছিল হিমন্তই? | প্ৰথম খবৰ\nHome/ অসম/কিয় দীনদয়ালময় কৰিব খুজিছিল হিমন্তই?\nকিয় দীনদয়ালময় কৰিব খুজিছিল হিমন্তই?\n[[ দৈনিক ডায়েৰি ]]\nসৌৰভ জ্যোতি চেতিয়া\nদীনদয়ালকলৈ অসমত বিগত কিছুদিন ধৰি ব্যাপক বিতৰ্ক চলি আহিছে। বিতৰ্ক হোৱাটোৱেই স্বাভাৱিক। কিয়নো হঠাৎ অসমলৈ আহিল দীনদয়াল উপাধ্যায়। দীনদয়ালৰ আৰ্ৱিভাৱ হোৱাৰ পিছত ঘোষণা কৰা হ’ল ইটোৰ পিছত সিটোকৈ আঁচনি। ইতিমধ্যে দীনদয়ালৰ নামত বহু আঁচনি ঘোষণা কৰা হৈছে।\nমহানগৰীৰ অতিকৈ ব্যস্ত পথ লালগণেশ-কাহিলীপাৰা পথ দীনদয়ালৰ নামেৰে নামাকৰণ কৰা হৈছে; কেন্দ্ৰীয় চৰকাৰৰ দীনদয়াল গ্ৰাম্য বৈদ্যুতিকৰণ আঁচনিও অসমত আছে। ইয়াৰ পিছতো অসমবাসীৰ বাবে আচহুৱা দীনদয়ালৰ নামত ৰাজ্য চৰকাৰে ২২খনকৈ মহাবিদ্যালয় স্থাপন কৰিবলৈ লোৱাত ক্ষোভিত হৈ পৰিছে অসমৰ বৌদ্ধিক মহল।\nপ্ৰশ্ন উত্থাপন হৈছে অসমত মহান মনিষীৰ অভাৱ নেকি? যাৰ বাবে বহিৰাগত মনিষী মডেল অসমলৈ হাইজেক কৰা হ’ল? সেই প্ৰশ্ন চৰকাৰখনক অসমৰ ৩ কোটি জনতাই কৰিব। আনন্দৰাম ঢেকীয়াল ফুকন, বাণীকান্ত কাকতি, আনন্দৰাম বৰুৱা, দেৱকান্ত বৰুৱা আদিৰ দৰে মনিষী চাওলুং চুকাফা, বীৰ লাচিতৰ দৰে মহান নেতাসকলৰ অসমৰ প্ৰতি অৰিহণা নাই নেকি?\nএতিয়া প্ৰশ্ন হ’ল কিয় ২২খনকৈ কলেজ দীনদয়ালৰ নামত স্থাপন কৰিবলৈ লোৱা হৈছে? ইয়াৰ উদ্দেশ্য কি? কিন্তু সেই কথা আলোচনা কৰাৰ পূৰ্বে দীনদয়াল মহাবিদ্যালয়ৰ আঁৰৰ কিছু কথা কোৱা প্ৰয়োজন।\nএই মডেল কলেজ বা আদৰ্শ মহাবিদ্যালয় স্থাপন কৰা আঁচনি বহু পূৰ্বৰ। এয়া কোনো দীনদয়ালৰ নামেৰে নামাকৰণ কৰা আঁচনি নহয়। ২০০১ চনৰ লোকপিয়ল অনুসৰি অসমৰ ১২ খনকৈ জিলা চমুকৈ EBD ( Educationally Backward District)ৰ আওতাত পৰে। দেশৰ সৰ্বমুঠ ৩৭৪খন জিলা ইয়াত অন্তৰ্ভূক্ত। শৈক্ষিকভাৱে পিছপৰা জিলাসমূহত শিক্ষাগত মান উন্নত কৰাৰ বাবে আদৰ্শ মহাবিদ্যালয় স্থাপন কৰাৰ সিদ্ধান্ত লোৱা হৈছিল ২০০৮ ত। ২০০৭ ত বিশ্ববিদ্যালয় অনুদান আয়োগে এছ পি ত্যাগৰাজনৰ নেতৃত্বত গঠন কৰি দিয়া কমিটীখনৰ মডেল কলেজ স্থাপনৰ পৰামৰ্শ অনুসৰি কেন্দ্ৰীয় চৰকাৰে লৈছিল এই সিদ্ধান্ত। এই আঁচনি অনুসৰি EBD ৰ অন্তৰ্গত জিলাসমূহত ২০০৭ চনৰ পাছৰ কোনো নতুন কলেজ ৰাজ্য চৰকাৰে ইয়াৰ অধীনত ল’ব পাৰিব বা ১০ কিলোমিটাৰলৈকে কলেজ নথকা অঞ্চলসমূহত তেনে মডেল কলেজ স্থাপন কৰিব পাৰিব। আৰু কলেজসমূহৰ আন্তঃগাঁথনি নিৰ্মাণৰ সৰ্ম্পূণ খৰচ বহন কৰিব কেন্দ্ৰীয় চৰকাৰে।\nপৰিকল্পনা অনুসৰি আন্তঃগাঁথনি নিৰ্মাণৰ বাবে প্ৰতিখন কলেজলৈ আগবঢ়োৱা হৈছিল ৯ কোটি কৈ টকা। আৰু ৰাজ্য চৰকাৰে কলেজত নিযুক্তি পাবলগীয়া শিক্ষক আৰু আন চাকৰিয়ালৰ দৰমাহৰ লগতে আন আন নিয়মীয়া খৰচসমূহ বহন কৰিব। ২০১৩ৰ জানুৱাৰীৰপৰা EBDৰ জিলাসমূহত কলেজ নিৰ্মাণ কাম আৰম্ভ হয়। কিন্তু নিৰ্মাণ লেহেমীয়া হোৱাত ২০১৭ৰ পৰা তেনে চাৰিখন কলেজতহে শৈক্ষিক বৰ্ষ আৰম্ভ হয়।\nএতিয়া মূল কথা হ’ল ৰাজ্য চৰকাৰে স্থাপন কৰিবলৈ লোৱা ২২খনকৈ কলেজ দীনদয়াল নামত স্থাপন কৰাৰ কোনো নিদেৰ্শনা কেন্দ্ৰৰ নাই। ১৯ আগষ্টত বজালী মহাবিদ্যালয়ৰ প্ৰৱক্তা অনন্ত কুমাৰ শৰ্মাই প্ৰধানমন্ত্ৰী কাৰ্যালয়লৈ এক পত্ৰ প্ৰেৰণ কৰিছিল। সেই পত্ৰটো প্ৰধানমন্ত্ৰী কাৰ্যালয়ে স্পষ্ট ভাৱে উল্লেখ কৰিছে যে তেনে কোনো নিদেৰ্শনা নাই।\nগতিকে ৰাজ্য চৰকাৰৰ এনে সিদ্ধান্তত এটা কথা বুজিব পাৰি যে দীনদয়ালময়ৰ আঁৰত কেৱল নৰেন্দ্ৰ মোদী চৰকাৰক, তৈলমৰ্দনৰ চেষ্টাহে।\nএনে অপ্ৰয়োজনীয় সিদ্ধান্তই চৰকাৰখনক নিশ্চয় কৈ শ’লঠেকত পেলাব। কিয়নো ৰাজ্যজুৰি ইয়াৰ বিৰুদ্ধে প্ৰতিবাদ হৈছে। গঠন হৈছে জনমত। গতিকে বিতৰ্কলৈ নগৈ এই মডেল কলেজসমূহ অঞ্চলটোৰ নাইবা অসমৰ মহান মনিষীসকলৰ নামত ৰাখিব পাৰে। শৈক্ষিকভাৱে পিছপৰা অঞ্চলসমূহত মডেল কলেজে আশাৰ বতৰা কঢ়িয়াছিল। কিন্তু শেহতীয়াকৈ নামকৰণ বিতৰ্কই সমগ্ৰ বিষয়টো লেহেমীয়া কৰিছে যিটো অতিকৈ দুৰ্ভাগ্যজনক। জনসাধাৰণক বিশ্বাসত লোৱা চৰকাৰখনে শীঘ্ৰে এক সময়োচিত পদক্ষেপ গ্ৰহণ কৰাটো চৰকাৰখনৰ পক্ষে মংগলজনক।\nতিনিচুকীয়াত বান-গড়াখহনীয়া প্ৰতিৰোধ সংগ্ৰাম মঞ্চৰ গুৰুত্বপূৰ্ণ সভা\nমেৰাপানীত এচিড আক্ৰমণত আহত ৩ যুৱক\nচীনৰ সামগ্ৰীৰ বিৰুদ্ধে লামডিঙত বিশাল সমদল\nহাওৰাঘাটত বিনামূলীয়া গ্ৰীষ্মকালীন পাঠদান শিৱিৰৰ আয়োজন\nবকোত ডেংগিৰ আতংক\nহোজাই সদৰ শংকৰদেৱ নগৰ উপায়ুক্ত কাৰ্যালয়ৰ সমীপত ইউ বি আই বেংকৰ এটিএম মুকলি


TIME8 - কেইগৰাকী নীলিমা ঠাকুৰীয়া হেৰাই গ'লে চৰকাৰে নিৰ্মাণ কৰিব যোৰহাট-মাজুলী সংযোগী দলংখন কেইগৰাকী নীলিমা ঠাকুৰীয়া হেৰাই গ'লে চৰকাৰে নিৰ্মাণ কৰিব যোৰহাট-মাজুলী সংযোগী দলংখন\nকেইগৰাকী নীলিমা ঠাকুৰীয়া হেৰাই গ’লে চৰকাৰে নিৰ্মাণ কৰিব যোৰহাট-মাজুলী সংযোগী দলংখন\nUpdated: 11-Jul-20 @ 12:56\n“আপোনালোকক কি লাগিব কওঁক। এখন দলং লাগিব, দিম। ৬০ বছৰত আপোনালোকক একো নিদিলে। আপোনালোকে মোক সেৱা কৰাৰ বাবে সুযোগ দিয়ক। মই মুক্তি দিম।” চনটো ২০১৬ আছিল। তেতিয়া চাৰিওফালে গান বাজিছিল ‘সকলোৰে আনন্দ সৰ্বানন্দ’। মাজুলীৰ জেংৰাইমুখলৈ আহিছিল দেশৰ নৱ নিৰ্বাচিত প্ৰধানমন্ত্ৰী নৰেন্দ্ৰ মোডী। ৰাইজক উদ্দেশ্যি ভাষণ দি এনেদৰে কৈছিল প্ৰধানমন্ত্ৰীগৰাকীয়ে।\nবছৰ বছৰ ধৰি মাজুলীত এখন দলঙৰ দাবী উত্থাপন হৈ আহিছে। দুৰ্ঘটনা সংঘটিত হ’লে সেই দাবী অধিক কঠোৰ হয়। নীলিমা ঠাকুৰীয়া নামৰ মহিলাগৰাকী ব্ৰহ্মপুত্ৰৰ পানীত পৰি সন্ধানহীন হোৱাৰ ঘটনাই দলং এখন যে লাগে সেই কথা ৰাইজক পুনৰ মনত পেলাই দিছে। আন্ধাৰ ৰাতি স্বামী, পুত্ৰ আৰু কন্যাৰ সৈতে তেওঁ গুৱাহাটীৰ পৰা ঘৰ অভিমুখে গৈ আছিল। পুত্ৰৰ প্ৰায় ৪ মাহ দিন গুৱাহাটীত চিকিৎসাৰ পিছত মাজুলী অভিমুখে গৈ তেওঁলোক নিমাতী পোৱাৰ সময়ত আন্ধাৰ হৈছিল। এখন ফেৰী ভাড়া কৰি ঘৰ অভিমুখে যোৱা মহিলাগৰাকীৰ সন্ধান এতিয়াও নাই।\n‘মা’ নামৰ ফেৰীখনত আছিল প্ৰায় ৬ জন লোক। আন্ধাৰৰ বাবেই ফেৰীৰ পৰা অফলামুখত নমাৰ সময়ত নীলিমা ঠাকুৰীয়াই সন্মুখত কি আছিল দেখা নাছিল। পাৰ বুলি ভাবিয়ে ঘাটত পানীত ভৰি দিছিল মহিলাগৰাকীয়ে। আৰু লগে লগে ব্ৰহ্মপুত্ৰৰ পানীৰ সোঁতে মাজুলী কলেজৰ প্ৰাক্তন অধ্যক্ষ নয়ন ঠাকুৰীয়াৰ পত্নী নীলিমা ঠাকুৰীয়াক উটুৱাই লৈ গৈছিল।\nকমলাবাৰীৰ ঘৰখনত এতিয়া শোকৰ ছাঁ। সেয়া ৮ জুলাইৰ সন্ধিয়াৰ ঘটনা। আজিও তেওঁক বিচাৰি ব্ৰহ্মপুত্ৰৰ পানীত অভিযান চলাই থকা হৈছে। বৰষুণ গ’লে জাপী আৰু চোৰ গ’লে বুদ্ধি পতাৰ দৰেই এতিয়া আকৌ সকলো লোক সক্ৰিয় হৈছে। চৰ্চিত হৈছে মাজুলী-যোৰহাট সংযোগী দলঙৰ বিষয়টো। কিন্তু কোনে কাক সুধিব, কেনেকৈ ৪ বজাতে সামৰিবলগীয়া ফেৰী নিশালৈকে অবৈধভাৱে চলি আছিল?\nমাজুলী মহকুমা ছাত্ৰ সন্থাৰ সাধাৰণ সম্পাদক বিতুপণ শৰ্মাই নিশাৰ ভাগত কাৰ অনুমতিত এই ফেৰীখন আহিল তাৰ এক উচ্চ পৰ্যায়ৰ তদন্ত দাবী কৰে। তেওঁ কয়, “যোৰহাট-মাজুলীৰ যাতায়তৰ সুবিধাৰ বাবে মাজুলীত এখন ৰৰ’ জাহাজ প্ৰদান কৰা হৈছিল। কেইদিনমান চলাৰ পাছতে জাহাজখন বিকল হৈ যায় আৰু চৰকাৰ আৰু জিলা প্ৰশাসনে এই সম্পৰ্কে কোনো কাৰ্যকৰী ব্যৱস্থা এই পৰ্যন্ত গ্ৰহণ নকৰিলে। অতি শীঘ্ৰে এই ৰৰ’ জাহাজখন চলাব পৰাকৈ যাৱতীয় ব্যৱস্থা গ্ৰহণ কৰিবলৈ দাবী জনাইছে ছাত্ৰ নেতাগৰাকীয়ে।”\nতেতিয়া ২০১৫ চন আছিল। বৰ্তমানৰ মুখ্যমন্ত্ৰী সৰ্বানন্দ সোণোৱাল কেন্দ্ৰীয় মন্ত্ৰী। আছুৰ যোৰহাট জিলা কমিটি আৰু মাজুলী মহকুমা কমিটিয়ে এখন ৰাজহুৱা সভা পাতি সকলোকে সুধিছিল, মাজুলীত দলং লাগেনে? ৰাইজৰ আহ্বানৰ পিছতে আছুৱে নেতৃত্ব লৈ এক লাখ স্বাক্ষৰ সংগ্ৰহ কৰিছিল। কেন্দ্ৰীয় চৰকাৰক সেই স্বাক্ষৰ তেওঁলোকে দিয়াৰ বাবে যো-জা চলাই দিল্লীলৈ গৈছিল।\nযোৰহাট জিলা ছাত্ৰ সন্থা, মাজুলী মহকুমা ছাত্ৰ সন্থাৰ নেতৃত্বত আউনীআটি সত্ৰৰ সত্ৰাধিকাৰ আৰু উত্তৰ কমলাবাৰী সত্ৰৰ সত্ৰাধিকাৰৰ লগতে ২ জন বিশিষ্ট নাগৰিক, এজন সাংবাদিককে ধৰি মুঠ ১৫ জনীয়া দল এটা দিল্লীলৈ গৈছিল। ২০১৫ চনৰ ডিচেম্বৰৰ মাহত তেওঁলোকে কেন্দ্ৰীয় মন্ত্ৰী নীতিন গাডকাৰীক সাক্ষাৎ কৰিছিল। আছুৰ দলটোক নেতৃত্ব দিছিল সেই সময়ৰ যোৰহাট জিলা কমিটিৰ সভাপতি সূৰ্য কুমাৰ ভূঞা, সম্পাদক জোল খাউণ্ড আৰু উপ সভাপতি জিতু নেওঁগে।\nদলংখন আজিও নহ’ল নিৰ্মাণ।\nতাৰ পিছতে নিৰ্বাচন চমু চাপি অহা দেখি যোৰহাট-মাজুলী সংযোগী দলং খনকে মূল ইছ্যু হিচাপে গ্ৰহণ কৰিছিল বিজেপিয়ে। গাডকাৰীয়ে ২০১৬ চনৰ ফেব্ৰুৱাৰী মাহৰ ২৭ তাৰিখে মাজুলী মহাবিদ্যালয়ৰ খেলপথাৰত আধাৰশিলা স্থাপন কৰি ডিঙিৰ শিৰ ফুলাই ভাষণ দিছিল। সেই সময়ত শাসনত থকা দল কংগ্ৰেছক কটাক্ষ কৰি নিৰ্বাচনৰ বৈতৰণী পাৰ কৰাৰ বাবে চেষ্টা চলোৱা বিজেপিয়ে ৫ বছৰে দলঙৰ ডিপিআৰকে প্ৰস্তুত কৰিব নোৱাৰিলে।\nকেৱল নীতিন গাডকাৰীকে নহয়, অসমৰ পৰা যোৱা দলটোৱে কেন্দ্ৰীয় মন্ত্ৰী উমা ভাৰতীকো সাক্ষাৎ কৰিছিল। প্ৰতিটো শাসনলৈ অহা দলেই যোৰহাট-মাজুলী সংযোগী দলংখনৰ বিষয়টোক ৰাইজৰ মাজলৈ আনি কেৱল নিৰ্বাচনত জয়ী হোৱাৰ বাবেহে চেষ্টা চলাই আহিছে। আজিও বননীৰ মাজতে পৰি আছে গাডকাৰীয়ে স্থাপন কৰা আধাৰশিলা।\nদলংখনৰ বাবেই বিভিন্ন সময়ত বহু দল-সংগঠনে প্ৰতিবাদ কৰি আহিছে। চৰ্চা এনেদৰেও হৈছে ২০১৬ চনত চৰকাৰ গঠনৰ ক্ষেত্ৰত যোৰহাট-মাজুলী সংযোগী দলংখনৰ বাবেই মাজুলীবাসীয়ে সৰ্বানন্দ সোণোৱালক আদৰি নিছিল মাজুলীলৈ।\nগাডকাৰীয়ে আধাৰশিলা স্থাপন কৰাৰ পাছতে অসমলৈ আহি নৰেন্দ্ৰ মোডীয়ে নিৰ্বাচনী প্ৰচাৰ চলাইছিল। আন বহু প্ৰতিশ্ৰুতিৰ লগতে কৈছিল, “আমাৰ নীতিন গাডকাৰীজি আহিছিল। চৰকাৰ আমাৰে আছে। আমি দলং নিৰ্মাণৰ কাম আৰম্ভ কৰিছো। কাৰণ আপোনালোকৰ সমস্যাবোৰ আমাৰো সমস্যা।“\nআধাৰশিলা স্থাপন কৰা দিনটোৰ ছবি।\nআবেগ আদায়ৰ বাবে প্ৰধানমন্ত্ৰীয়ে অসমীয়াতো দিছিল ভাষণ। আজি সেই দিন নাই। পুনৰ ৰাজনৈতিক নেতাই সাৰ পাব। প্ৰধানমন্ত্ৰীয়ে আহি কবহি, আকৌ জিকাই দিয়ক সৰ্বানন্দ সোণোৱালক। এইবাৰ ব্ৰহ্মপুত্ৰৰ পাৰত এক্সপ্ৰেছ হাই-ৱে হোৱাটো নিশ্চিত। কিন্তু প্ৰকৃতপক্ষ্যে আপুনি কি পাব সেয়া কোৱাটো কঠিন। কেইগৰাকী নীলিমা ঠাকুৰীয়া নিখোজ হোৱাৰ পাছত আপুনি যোৰহাটৰ পৰা মাজুলীলৈ নিমাতী হৈ বিজেপিয়ে নিৰ্মাণ কৰা দলঙেৰে যাবলৈ পাব তাকো চিন্তা কৰাৰ সময় সমাগত।\nঅন্যথা আমি কণ আৰু মনৰ সেই কাহিনীটোৰ দৰেই কিছু কাহিনী শুনিবলৈ পাম। আমি গৰুজনীৰ আগফালটো লৈ ঘাঁহ খোৱাই দিল্লী-দিছপুৰক পিছফালটো এৰি দিয়াৰ পূৰ্বে এবাৰ চিন্তা নকৰিলে জাটি, মাটি, ভেটি হেৰুৱাই নিজেই নিজৰে লটি-ঘটি কৰাৰ দৰে হ’ব পাৰে।\n10-Jul-20 @ 22:20


Tendrone in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tendrone ar byavahar, ppali, parshwakriya, upkaar, kriya-pratikriya aaru satarkatabani\nTendrone के प्रकार चुनें\nTendrone 1% Cream Tendrone 1% Lotion\nTendrone 0.5% Cream\nसदस्य इस दवा को ₹96.62 में ख़रीदे।\nTendrone की जानकारी\nTendrone ৰ লাভ আৰু ব্যৱহাৰসমূহ- Tendrone Benefits & Uses in Assamese- Tendrone ar laabh aaru byavaharsamuh\nTendrone ৰ পালি আৰু সেয়া কেনেদৰে ল'ব- Tendrone Dosage & How to Take in Assamese - Tendrone ar paali aaru xeya kenedore lobo\nTendrone ৰ পাৰ্শ্চক্ৰিয়াসমূহ- Tendrone Side Effects in Assamese- Tendrone ar parshwakriyasamuh\nTendrone সংক্ৰান্ত সতৰ্কতাবাণীসমূহ- Tendrone Related Warnings in Assamese- Tendrone xonkranta xatarkatabanisamuh\nঅইন দৰৱৰ সৈতে Tendroneৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tendrone with Other Drugs in Assamese- Oinor xoite Tendrone ar gurutor kriya-pratikriya\nTendrone মতভেদসমূহ- Tendrone Contraindications in Assamese- Tendrone nishedhsamuh\nTendrone ৰ বিষয়ে সততে সোধা প্ৰশ্নসমূহ- Frequently asked Questions about Tendrone in Assamese- Tendrone ar bikhoye satate xodha prashnasamuh\nখাদ্য আৰু মদৰ সৈতে Tendrone ক্ৰিয়া-প্ৰতিক্ৰিয়া- Tendrone Interactions with Food and Alcohol in Assamese- khadya aaru modor xoite Tendrone kriya-pratikriya\nTendrone ৰ লাভ আৰু ব্যৱহাৰসমূহ - Tendrone Benefits & Uses in Assamese - Tendrone ar laabh aaru byavaharsamuh\nTendrone তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTendrone ৰ পালি আৰু সেয়া কেনেদৰে ল'ব - Tendrone Dosage & How to Take in Assamese - Tendrone ar paali aaru xeya kenedore lobo\nTendrone-ৰ উপাদানসমূহ - Tendrone Active Ingredients in Assamese - Tendrone-ar upadaansamuh\nTendrone ৰ পাৰ্শ্চক্ৰিয়াসমূহ - Tendrone Side Effects in Assamese - Tendrone ar parshwakriyasamuh\nগৱেষণাৰ ভিত্তিত, Tendrone ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTendrone সংক্ৰান্ত সতৰ্কতাবাণীসমূহ - Tendrone Related Warnings in Assamese - Tendrone xonkranta xatarkatabanisamuh\nTendrone-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTendrone এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Tendrone খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nTendrone-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTendroneএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Tendrone গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Tendrone কি প্ৰভাৱ দেখা গৈছে?\nTendroneএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Tendrone কি প্ৰভাৱ দেখা গৈছে?\nTendrone গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Tendrone ৰ কি প্ৰভাৱ দেখা গৈছে?\nহৃদয় can be affected by Tendroneৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Tendroneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tendrone with Other Drugs in Assamese - Oinor xoite Tendrone ar gurutor kriya-pratikriya\nTendrone তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTendrone মতভেদসমূহ - Tendrone Contraindications in Assamese - Tendrone nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tendrone লোৱা অনুচিত যাতে -\nTendrone ৰ বিষয়ে সততে সোধা প্ৰশ্নসমূহ - Frequently asked Questions about Tendrone in Assamese - Tendrone ar bikhoye satate xodha prashnasamuh\nএই Tendrone-এ অভ্য়াস বা নিচাৰ সৃষ্টি কৰে নেকি?\nনহয়, Tendroneয়ে অভ্যাসৰ সৃষ্টি নকৰে।\nTendrone আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Tendrone লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Tendrone ব্যৱহৃত নহয়।\nখাদ্য আৰু মদৰ সৈতে Tendrone ক্ৰিয়া-প্ৰতিক্ৰিয়া - Tendrone Interactions with Food and Alcohol in Assamese - khadya aaru modor xoite Tendrone kriya-pratikriya\nখাদ্য আৰু Tendroneৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Tendrone আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Tendroneৰ মাজৰ প্ৰতিক্ৰিয়া\nTendroneৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nTendrone ৰ অনুকল্প - Substitutes for Tendrone in Assamese\nTendrone ৰ মূল্য আৰু পেকৰ চাইজ - Tendrone Price and Pack Size in Assamese - Tendrone ar mulya aaru pakor size\nTendrone 1% Cream ₹101.7 खरीदें\nTendrone 1% Lotion ₹237.0 खरीदें\nআপুনি বা আপোনাৰ পৰিয়ালৰ কোনোবাই Tendrone লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tendrone ব্যৱহাৰ কৰিছিল নেকি?\nআপুনি কিমান পৰিমাণে Tendrone সেৱন কৰিছিল?\nআপুনি Tendrone ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tendrone সেৱন কৰে?


Gencin (Torque) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Gencin (Torque) ar byavahar, ppali, parshwakriya, upkaar, kriya-pratikriya aaru satarkatabani\nGencin (Torque) की जानकारी\nGencin (Torque) ৰ লাভ আৰু ব্যৱহাৰসমূহ- Gencin Benefits & Uses in Assamese- Gencin (Torque) ar laabh aaru byavaharsamuh\nGencin (Torque) ৰ পালি আৰু সেয়া কেনেদৰে ল'ব- Gencin Dosage & How to Take in Assamese - Gencin (Torque) ar paali aaru xeya kenedore lobo\nGencin (Torque) ৰ পাৰ্শ্চক্ৰিয়াসমূহ- Gencin Side Effects in Assamese- Gencin (Torque) ar parshwakriyasamuh\nGencin (Torque) সংক্ৰান্ত সতৰ্কতাবাণীসমূহ- Gencin Related Warnings in Assamese- Gencin (Torque) xonkranta xatarkatabanisamuh\nঅইন দৰৱৰ সৈতে Gencin (Torque)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Gencin with Other Drugs in Assamese- Oinor xoite Gencin (Torque) ar gurutor kriya-pratikriya\nGencin (Torque) মতভেদসমূহ- Gencin Contraindications in Assamese- Gencin (Torque) nishedhsamuh\nGencin (Torque) ৰ বিষয়ে সততে সোধা প্ৰশ্নসমূহ- Frequently asked Questions about Gencin in Assamese- Gencin (Torque) ar bikhoye satate xodha prashnasamuh\nখাদ্য আৰু মদৰ সৈতে Gencin (Torque) ক্ৰিয়া-প্ৰতিক্ৰিয়া- Gencin Interactions with Food and Alcohol in Assamese- khadya aaru modor xoite Gencin (Torque) kriya-pratikriya\nGencin (Torque) ৰ লাভ আৰু ব্যৱহাৰসমূহ - Gencin Benefits & Uses in Assamese - Gencin (Torque) ar laabh aaru byavaharsamuh\nGencin (Torque) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGencin (Torque) ৰ পালি আৰু সেয়া কেনেদৰে ল'ব - Gencin Dosage & How to Take in Assamese - Gencin (Torque) ar paali aaru xeya kenedore lobo\nGencin (Torque)-ৰ উপাদানসমূহ - Gencin Active Ingredients in Assamese - Gencin (Torque)-ar upadaansamuh\nGencin (Torque) ৰ পাৰ্শ্চক্ৰিয়াসমূহ - Gencin Side Effects in Assamese - Gencin (Torque) ar parshwakriyasamuh\nগৱেষণাৰ ভিত্তিত, Gencin (Torque) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nGencin (Torque) সংক্ৰান্ত সতৰ্কতাবাণীসমূহ - Gencin Related Warnings in Assamese - Gencin (Torque) xonkranta xatarkatabanisamuh\nGencin (Torque)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nGencin গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nGencin (Torque)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nGencinস্তন্যপায়ী মহিলাৰ বাবে সুৰক্ষিত।\nবৃক্কত Gencin (Torque) কি প্ৰভাৱ দেখা গৈছে?\nবৃক্ক ৰ বাবে Gencin কেতিয়াবাহে ক্ষতিকাৰক।\nযকৃতত Gencin (Torque) কি প্ৰভাৱ দেখা গৈছে?\nকলিজা ৰ বাবে Gencin ক্ষতিকাৰক নহয়।\nহৃদযন্ত্ৰৰ ক্ষেত্ৰত Gencin (Torque) ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Gencin গ্ৰহণ কৰিব পাৰে।\nঅইন দৰৱৰ সৈতে Gencin (Torque)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Gencin with Other Drugs in Assamese - Oinor xoite Gencin (Torque) ar gurutor kriya-pratikriya\nGencin (Torque) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGencin (Torque) মতভেদসমূহ - Gencin Contraindications in Assamese - Gencin (Torque) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Gencin (Torque) লোৱা অনুচিত যাতে -\nGencin (Torque) ৰ বিষয়ে সততে সোধা প্ৰশ্নসমূহ - Frequently asked Questions about Gencin in Assamese - Gencin (Torque) ar bikhoye satate xodha prashnasamuh\nএই Gencin (Torque)-এ অভ্য়াস বা নিচাৰ সৃষ্টি কৰে নেকি?\nনহয়, আপনি Gencinৰ প্ৰতি আসক্ত নহয়।\nনহয়, Gencin লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু ডাক্তৰৰ পৰামৰ্শ মতেহে Gencin লওক।\nGencin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Gencin (Torque) ক্ৰিয়া-প্ৰতিক্ৰিয়া - Gencin Interactions with Food and Alcohol in Assamese - khadya aaru modor xoite Gencin (Torque) kriya-pratikriya\nখাদ্য আৰু Gencin (Torque)ৰ ক্ৰিয়া-প্ৰতিক্ৰিয়া\nখাদ্যৰ সৈতে Gencin লোৱাটোৱে একো সমস্যাৰ সৃষ্টি নকৰে।\nমদ আৰু Gencin (Torque)ৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Gencinৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nGencin (Torque) ৰ অনুকল্প - Substitutes for Gencin in Assamese\nGencin (Torque) ৰ মূল্য আৰু পেকৰ চাইজ - Gencin (Torque) Price and Pack Size in Assamese - Gencin (Torque) ar mulya aaru pakor size\nআপুনি বা আপোনাৰ পৰিয়ালৰ কোনোবাই Gencin (Torque) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Gencin (Torque) ব্যৱহাৰ কৰিছিল নেকি?\nআপুনি কিমান পৰিমাণে Gencin (Torque) সেৱন কৰিছিল?\nআপুনি Gencin (Torque) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Gencin (Torque) সেৱন কৰে?


HomeIndia GKAll presidents of India in Assamese ~ ভাৰতৰ ৰাষ্ট্ৰপতি সকল ~ Assamese Gk for APSC and all govt job exam\nAssam Job Hub August 09, 2020\nভাৰতৰ ৰাষ্ট্ৰপতি সকল ( List of all presidents of India ) :\n1.ডক্টৰ ৰাজেন্দ্ৰ প্ৰসাদ ( Dr. Rajendra Prashad ):\n(26 জানুৱাৰী , 1950 - 13 মে' , 1962 )\n2.সৰ্বপল্লী ৰাধাকৃষ্ণণ ( Sarvepalli Radhakrishnan ) : ( 13 মে',1962 -13 মে', 1967 )\n3.জাকিৰ হুচেইন ( Zakir Hussain ):\n( 13 মে', 1967 -3মে', 1969 )\n4.বৰাহগিৰি ভেংকটগিৰি ( Varahagiri Venkatagiri ): ( 24 আগষ্ট , 1969 - 24 আগষ্ট , 1974)\n5.ফকৰুদ্দিন আলী আহমেদ ( Fakaruddin Ali Ahmed ) :\n( 24 আগষ্ট ,1974 - 11 ফেব্ৰুৱাৰী , 1977 )\n6. নীলম সঞ্জীৱ ৰেড্ডী ( Neelam Sanjib Reddy )\n: (19 মে' ,1977 - 1 জুন , 1982)\n7. গিয়ানী জাইল সিং ( Giyani Zail Singh ) :\n( 25 জুলাই, 1982 - 25 জুলাই , 1987 )\n8. ৰামস্বামী ভেংকটৰমণ ( Ramaswami Venkataraman ) :\n( 25 জুলাই , 1987 - 25 জুলাই ,1992 )\n9. শংকৰ দয়াল শৰ্মা ( Shankar Dayal Sarma ) :\n( 25 জুলাই , 1992 - 25 জুলাই , 1997 )\n10.কে.আৰ নাৰায়ণন ( K.R. Narayanan ):\n( 25 জুলাই , 1997 - 25 জুলাই ,2002 )\n11. এ. পি. জে আব্দুল কালাম ( A.P.J. Abdul Kalam ): ( 25 জুলাই , 2002 - 25 জুলাই ,2007 )\n12. প্ৰতিভা পাটিল ( Pratibha Patil ) :\n( 25 জুলাই , 2007 - 25 জুলাই , 2012 )\n13. প্ৰণৱ মূখাৰ্জী ( Pranab Mukherjee ) :\n( 25 জুলাই , 2012 - 25 জুলাই , 2017 )\n14. ৰামনাথ কোবিন্দ ( Ramnath Kovind ):\n( 25 জুলাই , 2017 - 25 জুলাই , 2022 )\n1.ডক্টৰ ৰাজেন্দ্ৰ প্ৰসাদ : (26 জানুৱাৰী , 1950 - 13 মে' , 1962 )\nজন্ম : ১৮৮৪ চনত বিহাৰত ।\n-> 1616 চনত বিহাৰ আৰু ওড়িষ্যা উচ্চ ন্যায়ালয়ত উকীল হিচাপে যোগ দিয়ে ।\n-> 1911 ত কংগ্ৰেছত যোগদান ।\n-> 1934 চনত অনুষ্ঠিত বোম্বে অধিৱেশনত তেঁওক ভাৰতীয় জাতীয় কংগ্ৰেছৰ সভাপতি নিযুক্ত কৰা হয় ।তাৰ পিছত ক্ৰমে 1939 ত সুভাষ চন্দ্ৰ বসু আৰু 1947 ত জে.বি. কৃপালনিৰ পদত্যাগৰ পিছত দ্বিতীয় আৰু তৃতীয়বাৰৰ বাবে কংগ্ৰেছৰ সভাপতি হয় ।\n-> 1946 চনৰ2ছেপ্তেম্বৰত জৱাহৰলাল নেহেৰুৰ নেতৃত্বত গঠিত অন্তৰ্ৱৰ্তীকালীন চৰকাৰত তেঁও খাদ্য আৰু কৃষি বিভাগৰ মন্ত্ৰী হৈছিল ।\n-> 1946 চনৰ 11 ছেপ্তেম্বৰত তেঁওক ভাৰতীয় সংবিধান সভাৰ সভাপতি নিৰ্বাচিত কৰে ।\n-> 26 জানুৱাৰী , 1950 ত তেঁওক দেশৰ প্ৰথম ৰাষ্ট্ৰপতি নিৰ্বাচিত কৰা হয় ।\n-> তেঁওৰ আত্মজীৱনী খনৰ নাম - "আত্মকথা"\n2.সৰ্বপল্লী ৰাধাকৃষ্ণণ: ( 13 মে',1962 -13 মে', 1967 )\nজন্ম :5ছেপ্তেম্বৰ , 1888 ( তামিলনাডু )\n-> তেঁও 1931-36 লৈ তেঁও অন্ধ্ৰ বিশ্ববিদ্যালয়ৰ উপাচাৰ্য্য অাছিল । 1939 - 48 লৈ তেঁও বেনাৰস বিশ্ববিদ্যালয়ৰ উপাচাৰ্য্য হয় । 1953-62 লৈ দিল্লী বিশ্ববিদ্যালয়ৰ অধ্যক্ষ হয় ।\n-> 1954 ত ভাৰতৰত্ন লাভ কৰে ।\n-> 1937 চনত তেঁওক নোবেল বটাৰ বাবে মনোনীত কৰা হৈছিল ।\n->1946 চনৰ তেঁওক ভাৰতীয় সংবিধান সভাৰ সভাপতি নিৰ্বাচিত কৰে ।\n-> 1946-52 লৈ তেঁও ভাৰতক UNESCO ৰ মজিয়াত প্ৰতিনিধিত্ব কৰিছিল ।\n-> 1952 ত প্ৰথম গৰাকী হিচাপে উপৰাষ্ট্ৰপতি নিৰ্বাচিত হয় ।\n3.জাকিৰ হুচেইন : ( 13 মে', 1967 -3মে', 1969 )\nজন্ম : 8 ফেব্ৰুৱাৰী , 1897 ( হাইদৰাবাদ )\n-> 1926 ত বাৰ্লিন বিশ্ববিদ্যালয়ৰ পৰা অৰ্থনীতিত ডক্তৰেট লাভ কৰে ।\n-> 1957-62 লৈ বিহাৰৰ ৰাজ্যপাল হৈ থাকে ।\n-> 1962-65 লৈ ভাৰতৰ দ্বিতীয় উপৰাষ্ট্ৰপতি নিৰ্বাচিত হয় ।\n-> 1963 ত ভাৰতৰত্ন লাভ কৰে ।\n4. বৰাহগিৰি ভেংকটগিৰি ( 24 আগষ্ট , 1969 - 24 আগষ্ট , 1974)\nজন্ম : 10 আগষ্ট , 1894\n-> 1936 ত বৃটিছ শাসিত ভাৰতবৰ্ষত তেঁও মাদ্ৰাছ বিধান সভাৰ সদস্য হয় । সেইসূত্ৰে 1937-39 লৈ তেঁও শ্ৰমিক আৰু উদ্যোগ মন্ত্ৰী নিৰ্বাচিত হয় ।\n->1956-60 লৈ উত্তৰ প্ৰদেশৰ ৰাজ্যপাল,, 1960-65 লৈ কেৰালাৰ ৰাজ্যপাল আৰু 1965-67 লৈ মাইছোৰৰ ৰাজ্যপাল হয় ।\n-> 1975 ত ভাৰতৰত্ন সন্মান লাভ কৰে ।\n5.ফকৰুদ্দিন আলী আহমেদ ( 24 আগষ্ট ,1974 - 11 ফেব্ৰুৱাৰী , 1977 )\nজন্ম : 13 মে' , 1905\n-> উত্তৰ পূৱৰ প্ৰথম MD ( Doctor of Medicine ) ডিগ্ৰী প্ৰাপ্ত ব্যক্তি ।\n-> 1948 চনত গোপীনাথ বৰদলৈ মূখ্যমন্ত্ৰী থকা সময়ত তেঁও বিত্ত , কৰ আৰু শ্ৰমিক মন্ত্ৰী আছিল ।\n-> বৰপেটা লোকসভা সমষ্টিৰ পৰা তেঁও ক্ৰমে 1967 আৰু 1971 ত লোকসভালৈ নিৰ্বাচিত হয় ।\n-> তেঁওৰ নিজৰ ৰাষ্ট্ৰপতি কাৰ্য্যকাল শেষ নহওতেই কাৰ্য্যালয়ৰ ভিতৰত মৃত্যু হয় ।\n6.নীলম সঞ্জীৱ ৰেড্ডী : (19 মে' ,1977 - 1 জুন , 1982)\nজন্ম : 19 মে' , 1913 ( অন্ধ্ৰ প্ৰদেশ )\n-> 1956 ত তেঁও অন্ধ্ৰ প্ৰদেশৰ প্ৰথম মূখ্যমন্ত্ৰী হয় ।\n-> 1960-63 লৈ ভাৰতীয় জাতীয় কংগ্ৰেছৰ সভাপতি হয় ।\n-> লাল বাহাদুৰ শাস্ত্ৰী প্ৰধানমন্ত্ৰী থকা সময়ত তেঁও ষ্টিল আৰু খনি ( Steel and mines ) মন্ত্ৰী হৈছিল ।\n->1967-69 লৈ লোকসভাৰ চতুৰ্থ অধ্যক্ষ ( Speaker ) হয় ।\n-> ভাৰতৰ সৰ্বকনিষ্ঠ ৰাষ্ট্ৰপতি হয় ।\n7. গিয়ানী জাইল সিং ( 25 জুলাই, 1982 - 25 জুলাই , 1987 )\nজন্ম :5মে' , 1916 ( পঞ্জাৱ )\n-> 1972-77 লৈ পঞ্জাৱৰ মুখ্যমন্ত্ৰী হয় । মুখ্যমন্ত্ৰী হৈ তেঁও গুৰু গোবিন্দ সিঙৰ নামত এটা ৰাষ্ট্ৰীয় ঘাইপথ নিৰ্মাণ কৰে ।\n-> তেঁওৰ দিনত প্ৰধানমন্ত্ৰী আছিল ইন্দিৰা গান্ধী । ইন্দিৰা গান্ধীয়ে 1 জুন , 1984 ত জাইল সিঙক এবাৰো নজনোৱাকৈ পঞ্জাৱৰ স্বৰ্ণ মন্দিৰত " Operation Blue Star " চলাইছিল । ইয়াত কেবাজন শিখ সেনা নিহত হয় ।\n8. ৰামস্বামী ভেংকটৰমণ : ( 25 জুলাই , 1987 - 25 জুলাই ,1992 )\nজন্ম :4ডিচেম্বৰ , 1910 ( তামিলনাডু )\n-> 1958 ত জেনেভাত অনুষ্ঠিত আন্তঃৰাষ্ট্ৰীয় শ্ৰমিক বৈঠক ( International Labour Conference )ত তেঁও ভাৰতীয় প্ৰতিনিধিমণ্ডল ক নেতৃত্ব দিছিল ।\n-> ইন্দিৰা গান্ধী প্ৰধানমন্ত্ৰী থকা কালত 1980-84 ৰ ভিতৰত তেঁও বিত্ত , গৃহ মন্ত্ৰালয় আৰু প্ৰতিৰক্ষা মন্ত্ৰী হয় ।\n-> 1984-87 লৈ গিয়ানী জাইল সিং ৰাষ্ট্ৰপতি থকা সময়ত তেঁও উপৰাষ্ট্ৰপতি হৈছিল ।\n9. শংকৰ দয়াল শৰ্মা ( 25 জুলাই , 1992 - 25 জুলাই , 1997 )\nজন্ম : 19 আগষ্ট , 1918 ( ভূপাল )\n-> 1972 ত নিখিল ভাৰত কংগ্ৰেছ কমিটিৰ সভাপতি হয় ।\n-> 1984 ত অন্ধ্ৰ প্ৰদেশৰ ৰাজ্যপাল হয় ।\n-> 1985 ত শাসনাধীন ইন্দিৰা গান্ধীৰ কংগ্ৰেছ চৰকাৰ আৰু শিখ সেনাৰ মাজত হোৱা সংঘাতৰ মাজতে তেঁও পঞ্জাৱৰ ৰাজ্যপাল হয় ।\n-> 1986-87 লৈ মহাৰাষ্ট্ৰৰ ৰাজ্যপাল ( Governor ) হয় ।\n-> 1987-92 লৈ ৰামস্বামী ভেংকটৰমণ ৰাষ্ট্ৰপতি হৈ থকা কালত শংকৰ দয়াল শৰ্মা উপৰাষ্ট্ৰপতি আছিল ।\n10. কে.আৰ নাৰায়ণন : ( 25 জুলাই , 1997 - 25 জুলাই ,2002 )\nজন্ম :4ফেব্ৰুৱাৰী , 1921 ( কেৰালা )\n-> তেখেত দলিত সম্প্ৰদায়ৰ প্ৰথম গৰাকী ৰাষ্ট্ৰপতি ।\n-> লোকসভা নিৰ্বাচনত ভোট দিয়া প্ৰথম ৰাষ্ট্ৰপতি ।\n-> ভাৰতৰ স্বাধীনতাৰ সোণালী জয়ন্তীত (Golden Jubilee ) তেখেতে সভাপতিত্ব কৰে ।\n-> 1976-78 লৈ চীনত ( China ) আৰু 1980-84 লৈ আমেৰিকাত ( United Sates ) ভাৰতৰ ৰাষ্ট্ৰদূত ( ambassador ) হৈ আছিল ।\n->1992-97 লৈ ভাৰতৰ উপৰাষ্ট্ৰপতি ( Vice President ) হয় ।\n11. এ. পি. জে আব্দুল কালাম : ( 25 জুলাই , 2002 - 25 জুলাই ,2007 )\nজন্ম : 15 অক্টোৱৰ , 1931 ( তামিলনাডু )\n-> মাদ্ৰাছ কাৰিকৰী শিক্ষা প্ৰতিস্থান ( Madras Institute of Technology ) ৰ পৰা ডিগ্ৰী লয়\n-> তাৰ পিছত তেঁও ভাৰতৰ সুৰক্ষা গৱেষণা আৰু বিকাশ সংস্থাৰ ( DRDO - Defence Research and Development Organization ) অধীনত বৈমানিক বিকাশ স্থাপনা ( Aeronotical Development Establishment ) কেন্দ্ৰত বৈজ্ঞানিক ( Scientist ) হিচাপে যোগদান কৰে ।\n-> 1969 ত তেঁওক ভাৰতীয় মহাকাশ অনুসন্ধান সংস্থালৈ ( ISRO - Indian Space Research Organization ) বদলি কৰে । তাত তেঁও ভাৰতৰ প্ৰথম উপগ্ৰহ উৎক্ষেপণ যান SLV3( satellite launch Vehicle -3 ) ৰ প্ৰকল্প পৰিচালক ( Project Director ) হিচাপে আছিল ।\n-> 1980 ৰ জুলাই মাহত সফলভাৱে ৰোহিনী ( Rohini ) উপগ্ৰহ কক্ষপথত সংস্থাপন কৰে ।\n-> তেঁও অগ্নি ( Agni ) , পৃথ্বি ( Prithvi ) আদি মিচাইল সফলতাৰে উৎক্ষেপণ কৰে ।\n12. প্ৰতিভা পাটিল ( 25 জুলাই , 2007 - 25 জুলাই , 2012 )\nজন্ম : 19 ডিচেম্বৰ , 1934 ( মহাৰাষ্ট্ৰ )\n-> 1991 ত লোকসভাৰ সদস্য নিৰ্বাচিত হয় ।\n-> 2004-07 লৈ ৰাজস্থানৰ ৰাজ্যপাল হয় ।\n13.প্ৰণৱ মূখাৰ্জী ( 25 জুলাই , 2012 - 25 জুলাই , 2017 )\nজন্ম : 11 ডিচেম্বৰ , 1935 ( পশ্চিম বংগ )\n-> প্ৰধানমন্ত্ৰী পি. ভি. নৰসিংহৰাও ৰ সময়ত তেঁওক যোজনা আয়োগৰ উপাধ্যক্ষ ( Deputy Chairman of Planning commission ) নিযুক্ত কৰে ।\n-> মনমোহন সিং প্ৰধান মন্ত্ৰী থকা কালত তেঁও 2004-06 লৈ প্ৰতিৰক্ষা মন্ত্ৰী হয় , 2006-09 লৈ বিদেশ মন্ত্ৰালয়ৰ আৰু 2009-12 লৈ বিত্ত মন্ত্ৰী আছিল ।\n14. ৰামনাথ কোবিন্দ : ( 25 জুলাই , 2017 - 25 জুলাই , 2022 )\nজন্ম : 1 অক্টোৱৰ , 1945 ( কানপুৰ , উত্তৰ প্ৰদেশ )\n-> 1977 আৰু 1978 ৰ মাজ ভাগত তেতিয়াৰ প্ৰধান মন্ত্ৰী মোৰাৰ্জী দেশাইৰ ব্যক্তিগত সহায়ক হিচাবে কাম কৰিছিল ।\n-> 1980-93 লৈ তেঁও ভাৰতৰ উচ্চতম ন্যায়ালয়ত কেন্দ্ৰীয় চৰকাৰৰ আইনী পৰামৰ্শদাতা হিচাপে আছিল ।\n-> 2015-17 লৈ বিহাৰৰ ৰাজ্যপাল আছিল ।\nVedic Period or Age in Assamese ~ বৈদিক কাল ~ Assamese GK ~ Assam Govt. exam & APSC preparation


বকচিচ - মুক্ত চিন্তা\nকাৰোবাৰ মাতত ভদ্ৰকান্তই খকমকাই সাৰ পালে। সাৰ পালে মানে,টোপনি ঠিক ধৰাও নাছিল। দিনটোৰ ভাগৰে তাক হেঁচা মাৰি ধৰিছে। ৰেডিঅ'ৰ আমনিদায়ক ঘোষণাবোৰ শুনি শুনি চকুৰ পতা দুখন জাপ খাব খুজিছিল মাত্ৰ। অন্ততঃ ডেৰ বজাৰ 'সৈন্যবাহিনীৰ উদ্দেশ্যে প্ৰচাৰিত অনুষ্ঠান'টিলৈকে টোপনি এনেকৈয়ে ধৰে। তাতে ভৰি দুটাত ধূলি লাগি থকাৰ বাবে সি কোণীয়াকৈ শুবলগা হৈছে। “উস্ কি গৰম!”― জেঠমহীয়া প্ৰখৰ ৰ'দ। বাহিৰত অলপ পৰ থাকিলে সিজি যোৱাৰ উপক্ৰম হৈছে। টিনপাতৰ গৰমত ঘৰৰ ভিতৰতো ঠাই নাই। পিছফালৰ বাঁহকেইজোপাৰ তলত অৱশ্যে সেই কথাৰ খেয়াল নাহে।\nপথাৰত কলাফুল তিতা পানী। বামৰ পিনে কোনোবাই কোনোবাই ৰুবলৈ আৰম্ভ কৰিলেই। ভদ্ৰকান্তহঁতৰ পিছফালৰ ভালেখিনি মাটি পাৱাৰটিলাৰে বায়ে শেষ কৰিলে। বাকী আধা দলনি, চেঁচুবনেৰে ভৰি আছে। আজিকালি গৰু-ম'হে হাল বোৱা দেখিবলৈকে নোহোৱা হ'ল। তথাপি গোঁসাই চোমনিৰ সিপাৰৰপৰা হাল বোৱাৰ টুকুৰা-টুকুৰ শব্দ ভাহি আহিছে। গৰু থকাবিলাকে হাল-বোৱা বন্ধ কৰি গৰুহাল ছাঁত বান্ধিছেহি। ৰ'দৰ তাপত পথাৰৰ পানী ভীষণ তপত হৈ পৰিছে। সেইগতিকে হাঁহবোৰ বেছি পৰ চৰিব নোৱাৰে। ৰোৱা মাৰে বুলি গিৰিহঁতে পথাৰত মেলিবলৈও ভয় কৰে। পিছে, ৰোৱা মৰাতকৈ কাউৰীলৈহে ভয়। নতুনকৈ ওলোৱা পোৱালিবোৰ কাউৰীয়ে চাবোন থপিওৱাৰ দৰে থপিয়ায়। ভদ্ৰকান্তই হাঁহকেইজনী আৰু পোৱালীকেইটা আনি অস্থায়ী গঁড়ালত বান্ধিলেহি। আবেলি হ'বলৈ এতিয়াও তিনি ঘণ্টামান বাকী। অলপ পাছতে গৰুজনী আনিবলৈও যাব লাগিব। দলনিসোপাতনো আৰু কিমান চৰিব? অ'ত-ত'ত কোমল ঘাঁহ দুডালমান পায়, তাৰ পাছত আকৌ দৰক দি ইফালে-সিফালে চাই থাকে। “কাইলৈৰপৰা ঘৰতে বান্ধিব লাগিব। দ-ৰপৰা ঘাঁহ লৈ আহিম”।\nৰাতিবোৰ লাহে লাহে চুটি হ'বলৈ ধৰিছে। সেয়ে দুপৰীয়া ভাত খাই উঠি এবেলা দীঘল দিবলৈ মন যায়। ঠিক টোপনি নগ'লেও ইকাতি-সিকাতি কৰিব পাৰিলেও অন্ততঃ হামিকেইটা নোহোৱা হয়। পিছফালৰ কঁঠালকেইজোপাৰ তললৈ 'ফল্ডিংখন' লৈ যাব পাৰি। পিছে, ওপৰৰপৰা সাপ-চাপ পৰে বুলিহে ভয়। ভিতৰত শোৱাই শ্ৰেয়।― এই সকলোবোৰ সমস্যাৰ 'যত কূটৰ ঘাই', এই উৎকট গৰম। শেতেলিৰপৰা উঠি যাবলৈ তাৰ অকণো ইচ্ছা নাই।\n“ঘৰ-জেউতি অনুষ্ঠানত এইবাৰ শুনক, যোৰহাট জিলাৰ পদুমনি টেঙাবাৰী গাঁৱৰ 'জোনাকী আত্মসহায়ক গোট'ৰ সদস্যাসকলে পৰিৱেশন কৰা কৰা আইনাম . . .”―ভদ্ৰকান্তই ৰেডিঅ'ৰ ভলিউমটো অলপ সৰু কৰি দিলে। পিছফালৰ বাৰাণ্ডাৰপৰা মিঠা নাৰীকণ্ঠটি পুনৰ ভাহি আহিল, “পোনাকণ পালেহিনে?”― বোধহয় পিছফালৰ দুৱাৰখন মৰা আছে। ভদ্ৰকান্তই ভিতৰৰপৰাই মাত দিলে, “আগফালে যাচোন। মনোৱে তাঁত বৈ আছে।”\nভদ্ৰকান্তৰ ঘৰটো পুৰণি 'এল-পেটাৰ্ন'ৰ ঘৰ। বাপেকেই সাজি থৈ যোৱা। সি যেনিবা তাকেই জোৰা-ফোটোৰা দি নতুন ৰূপ দিলে। হাফ ৱাল যদিও ঘৰটি ইমান ধুনীয়াকৈ লেপা (মাটিৰে) যে, ওচৰৰপৰা নাচালে চিমেন্টেৰে প্লাষ্টাৰ নকৰা বুলি কোনেও ধৰিব নোৱাৰে। বাপেকেও কিন্ত্ত বেছ কায়দা লগাই ঘৰটো সাজিছিল। একেটা কোঠাতে তিনি-চাৰিখনকৈ দুৱাৰ। দুখনমান বোলে বিয়া-সবাহ হ'লেহে খোলে, ভিৰ কমিবলৈ। এই আমাৰ অভাৰব্ৰিজৰ লেখীয়া কথা। সকাম-নিকাম থাকিলে, নতুবা ভিতৰত আলহী বহি থাকিলে মানুহে ঘৰৰ ভিতৰেদি যাবলৈ টান পায়। কেতিয়াবা ভিতৰখন মচি-কাচি থ'লেও মাটি এৰা খাই আহে বুলিও বহুতে সোমাবলৈ বেয়া পায়। গতিকে ঘৰৰ কাষেদি সৰুকৈ হ'লেও আগফাল-পিছফাল সংযোগী পথ এটা থাকে। সেইটো থাকিলে আৰু এটা লাভ হয়। গৰু-ছাগলী, হাঁহ-কুকুৰাবোৰকো পাৰ কৰাবলৈ সুবিধা হয়। আন বহুতৰে ঘৰত থকাৰ দৰে ভদ্ৰকান্তহঁতৰো তেনেকুৱা বাট এটা আছে। অনিমা সেইফালেদিয়েই আগফাল পালেগৈ।\nভদ্ৰকান্তৰ ঘৈণীয়েকে ভঁৰালৰ আগতে তাঁতখন মেলিছে। ভঁৰালৰ আগত মানে ৰ'দ পৰা ঠাইত নহয়। তাতো ৰ'দ-বৰষুণ নপৰাকৈ চালি এখন আছে। আনকালে ঠেলাখন থয়। তাঁত কাটি শেষ নোহোৱালৈকে সেইখনৰ ঠাই এতিয়া গোহালিত। মনোমতীয়ে ভাত খাই উঠিয়েই তাঁতত বহি যায়। নহ'লে তাই সময় উলিয়াব নোৱাৰে। পুৱা শুই উঠাৰপৰা শোৱাপাটীত পৰালৈকে তাইৰ এশ-এবুৰি কাম। বেছিকৈ লৰা-ঢপৰা হয়,এই ল'ৰা-ছোৱালীকেইটাক স্কুললৈ উলিয়াই পঠিয়াওঁতে। তাৰ পাছতো জানো কমসোপা কাম থাকে ? ঘৰ সৰা, কাপোৰ ধোৱা, ভাত ৰন্ধা, চাউল জৰা এইবোৰতো আছেই। পোকৰ পাছতেই পোনাকণ আহি ওলাওকহি। জপনা খুলিলে কি নুখুলিলে, “অ' মা, ভাত দে”। সি এতিয়া চতুৰ্থ শ্ৰেণীৰ। বায়েকজনী হাইস্কুলত। তাঁত বুলিলেতো তাই মৰি যাব। আচল তাঁত নাজানিলেও চকী-বেঞ্চতে ফু-চুঙাৰে মাকোঁ সৰকায়। আন নহ'লেও তাই যঁতৰটোতে মাকক সহায় কৰি দিয়ে। পোনাকণেও যঁতৰ ঘূৰায়। পিছে ঘূৰায়হে, সূতাডাল মাকে ধৰি দিব লাগে। ঘূৰণৰ কোবত সূতা ছিঙি যায়। তাক তাঁতৰ ওচৰলৈ নিবলৈকে ভয়। হয় তাঁতৰ খুঁটাতে ওলমিব, নহয় ছিৰি এডালকে উলিয়াই পেলাব। তাতকৈ যঁতৰকে ঘূৰাওক। মহুৰা বটাত অৱশ্যে আইতাকেও তাইক সহায় কৰে।\nপথাৰৰপৰা অহাৰ পাছত হাঁহকেইটা তাঁতশালৰ কাষতে চিমেন্ট গোলা ঠাইখিনিতে পানী খেলখেলাই থাকে। হাঁহকেইটা পানীডোঙাৰপৰা পেকপেকাই উঠি আহিল আৰু পাকঘৰ সাজিবলৈ থোৱা পকী খুঁটাকেইটাৰ ওপৰত পাখি কোবাই কোবাই ৰ'দ ল'বলৈ আহিল। বোধহয় অনিমাৰ খোজৰ শব্দত সিহঁত পানীৰপৰা লৰালৰিকৈ উঠিল। আগফালে কোনোবা অহাটো মনোৱে ঠিক অনুমান কৰিলে। তাইনো মাকোঁটোৰ কথাকে ভাবি আছেনে, দোৰপতিখনৰ কথাকে ভাবি আছে সেয়া তেৰাইহে জানে ! তাৰ তালে তালে গৰকাযোৰো তল-ওপৰ কৰিছে। সূতা শেষ হৈছে, মহুৰা সলাইছে। দুপৰীয়াৰ নিৰ্জনতাত তাঁতৰ আৱহ সংগীততো খুব স্পষ্ট হৈ পৰিছে। মাজে মাজে ভঁৰালৰ কাঠৰ মাৰলিৰ ওপৰেদি পাৰ হোৱা ডালশলীয়া আৰু কেৰ্কেটুৱা দুটামানৰ ধানৰ লেছেৰা টনা-নিয়া কৰা আৰু হাঁহকেইজনীৰ ডেউকাৰ শব্দৰ বাহিৰে একো সাৰ-সিকতি নাই। অনিমাই প্ৰথমে তাঁতৰ খুটাত ভেজাঁ দি একান্তমনে তাইৰ কাম চাই ৰ'ল। তাই তাঁত ব'ব নাজানে। পিছে,শিকিবলৈ যে হেঁপাহ নাই তেনে নহয়। ভদ্ৰকান্তৰ মাকক শিকাই দিবলৈ কাহানিবাৰপৰা কুটুৰি আছে। বুঢ়ীআয়েহে সময় উলিয়াব পৰা নাই। বুঢ়ীয়ে শিকাব বুলি কোৱাৰ দিন ধৰি তাই 'আয়োডেক্স'টো, গেষ্ট্ৰিকৰ টনিকটো, মাৰ্কিন চাদৰ আদিবোৰ দি দি বুঢ়ীক 'ৰইখা' নাইকিয়া কৰেহি। বোৱাৰীয়েকৰ তাঁতখন শেষ হোৱাৰ পাছতহে কাম আৰম্ভ কৰিব। বৰষুণকেইজাকৰ বাবে এইবাৰ তাঁত মেলাও দেৰি। এনেতে তাইৰ চকীখনৰ তলতে থকা তামোলৰ বঁটাটোলৈ চকু গ'ল। বঁটাটোৰপৰা এফলীয়া তামোল এডোখৰ লৈ শুঙা এটা মাৰি, পাণখনত চূণ-ধঁপাত সানি বেছ আমেজেৰে মুখত ভৰাই ক'লে,\n“এতিয়ালৈকে কেইখন কাটিলি?”\n“এখনো নাই কটা, 'একেবাৰে কাটিম” ― মনোৱে মূৰ নোতোলাকৈয়ে ক'লে।\n“ফুল নেবাছ নি?”\n“ছখনত বাছিলোঁ। এখন নামঘৰত দিম, এখনে ভলৌহেঁতৰ, এখনে ৰশ্মিহেঁতৰ বিয়া খাম। বাকীকেইখন তিয়নী, গা মচিবলে হ'ব। গামোচা লগালে যেনিবা আক-তাক বিলাওঁতেই শেষ হয়।”\n“চ-কায়ী সূতা নি?”\n“আমা এইখিনিত সূতা অকল পিকুমাকেহে পাইছে”।\n“যোৱা-বা যে বলকত টোলোঠা-চোলোঠাবো দিছিলে, এইবা দিবনে নিদিয়ে কিবা গম পাৱ?”\n“জা-নো পায়, জুৰিৰ মাকক সুধিবিচোন, তাইটো তালৈ গৈয়ে থাকে”।\n“সুধিলে ভালকে নকয় নহয়। চ-কায়ী কিবাকিবি আহিলে ক'ব লাগে। কোনোবা এবা দেৱাই দিয়া আঁঠুৱা দিছিলে, গমেই নাপালোঁ। একেটা গোটতে থাকোঁ, তাই কমচেকম মোক ক'ব পায় ন”।\nঅলপ পৰ ৰৈ―\n“তোৰ আৰু কিমান ব'বলে আছে? সোনকালে শেষ কৰ। মই তহঁতৰখনতে শিকিম”।― এইবুলি তাই ফুলৰ বহীখন চাবলৈ ধৰিলে। প্ৰত্যেকপাহ ফুলৰ প্ৰতি তাইৰ মতামত দি গ'ল। হঠাতে যেন তাইৰ কিবা মনত পৰিল। মনোৱে মূৰ দাঙি চালে।\n“অ, হেয়ি নহয়। পোনাকণ স্কুলৰপৰা আহিল ? আজি শনিবা নহয়”।\n“নাই অহা। কেলে ?”\n“আমাৰ দুলীয়াজানত থকাজন আহিছিল। যাবলে ওলাইছে। টীয়কত থ'বগে লাগে। . . . আহিলে পঠিয়াই দিবিচোন। এতিয়া বাৰু ভাত খাই আছে”।― মনোৱে তাইলৈ এতিয়াহে ভালকৈ চালে। মেখেলাখন পেটিকোটেৰে সৈতে কঁকালৰ খোঁচনিত। হাতত দাইলত তেল মৰা ঘোটনি মাৰিডাল। ফুলৰ বহীখন মহুৰাৰ খাংটোৰ ওপৰত থৈ তাই জপনাখনৰ ফালে আগ বাঢ়িল।\n“দুলীয়াজানত অনিমাহঁতৰ বৰজনাক থাকে। 'অইল'ৰ চাকৰি। ঘৰ-বাৰী তাতে কৰিলেগৈ। বুঢ়াটো থাকে মানে আহি আছে। তাৰ পাছত আৰু ক'ত আহিব? পৰিয়াল লৈ আহিলে গাড়ী-গোড়া লৈ আহে। নহ'লে অকলে আহে। আহে মানে বিহুৱে-সংক্ৰান্তিয়ে। এইবাৰ পিছে বিহুতো আহিব নোৱাৰিলে। নাহিলে কি হ'ব? টীয়কতে মাছ কিনি চেলেংহাটত থকা শহুৰেকৰ ঘৰলৈ যায়। তাৰ মানুহজনীক যে ইয়াৰ মানুহে দেখাই নাই নেকি? আনকি আচল নামটো যে মহেন্দ্ৰ, বহুতেই পাহৰি গৈছে। পিছে উপায়ো নাই, ছুটীও নেপায় চাগৈ। চাকৰিয়ালবিলাকৰ এইটোৱেই মহামস্কিল। পঢ়া-শুনা কৰিলেও চাকৰি-বাকৰি পালে বাহিৰলৈ ওলাই যাব লাগে, নকৰিলেও এই যুগত কি কৰি খাব? পোনাকণক লৈহে চিন্তা। মহেন্দ্ৰহঁতৰ কথা বেলেগ। তিনিটাকে ককায়েক-ভায়েক। আমাৰটো এটাহে। তাতে ছোৱালীজনীতো এদিন উলিয়াই দিব লাগিব”।\nঅভ্যাসৰ বলত চাইকেল আৰোহীয়ে যেনেকৈ গম নোপোৱাকৈয়ে পেডেল চলাই থাকে, ঠিক তেনেকৈ মনোৱেও মাকোঁ চলাই গল। সময় বুজি পুতল দুটা আগুৱাই নিলে। যদিও চিন্তাৰ সোঁত একেফালেই গ'ল। ঠিক চাইকেল চলাওঁতে ব্ৰেক মৰাৰ দৰে। ই বাহনখনৰ দিশ পৰিৱৰ্তনত বিশেষ বাধা নিদিয়ে। স্মৃতিয়ে ঢুকি পোৱালৈকে দুবাৰেই তাই মহেন্দ্ৰক দেখিছে। এবাৰ অনিমাৰ শাহুৱেক ঢুকাওঁতে আৰু এবাৰ অনিমাৰ বিয়াত। তাৰ মাজত কিমানবা ঘৰৰ লগত আহ-যাহ আছে, সেয়া নাজানে। যদিও অনিমাহঁতৰ ঘৰ সিহঁতৰ ঘৰ লগালগি। আচলতে, মানুহটো ঘৰৰপৰা নোলায়েই। নোলায়টো নোলায়, কথাও বৰ কম পাতে। বেছিভাগ প্ৰবাসী মানুহেই ঘৰলৈ আহিলে হুলস্থূলীয়া পৰিৱেশ এটা সৃষ্টি কৰে। পিছে, মহেন্দ্ৰৰ ক্ষেত্ৰত সেয়া ব্যতিক্ৰম। অৱশ্যে, এইটো স্বভাৱ তাৰ এতিয়াৰ নহয়। আগতেও বোলে সি মানুহটো ঘৰত থাকেনে নাই কোনেও গম নাপায়। সি যে এসময়ত অঞ্চলটোৰ এজন লেখত ল'বলগীয়া মেধাৱী ছাত্ৰ আছিল, সেইটো সকলোৰে জ্ঞাত। কিন্ত্ত, মেধাৱীসকলৰ প্ৰতি গাওঁখনতে বা চুবুৰিটোতে যি সহজাত মনোভাব থাকে, তাৰ পক্ষে তেনে নাছিল। সি যদিও পঢ়া-শুনাত ভাল, সি নিজক লৈয়ে বেছি ব্যস্ত আছিল। আনকি বাটত চিনাকী মানুহ পালেও মাত এষাৰো লগোৱা নাছিল। মানুহৰ মুখত অন্ততঃ এইষাৰ শুনিব পৰা হ'ব লাগে, “অমুকৰ ল'ৰাটোৱে ৰাস্তাত দেখিলে মাত এষাৰ দিয়ে দেই”।― পিছে, এইবোৰ চব মানুহৰ মুখেৰে শুনা কথাহে। মানুহজনক সাক্ষাৎ নেদেখাকৈ ইমানখিনি কথা কৈ দিব নোৱাৰি।\n“ঐ, মা ভাত দে”।― কথাবোৰ পাগুলি থাকোঁতে হঠাৎ পোনাকণৰ মাতত প্ৰায় চঁক খাই উঠিল। ভাবনাত যতি পৰিল। পোনাকণ কেতিয়া তাইৰ মুখৰ আগেদিয়েই পাৰ হৈ গ'ল, মনেই নকৰিলে। জপনা খোলাৰো শব্দ নহ'ল। অনিমাই পিছে জপনাখন নমৰাকৈয়ো যাব পাৰে। সি বেগটো বিছনালৈ দলিয়াই কাপোৰ নসলোৱাকৈয়ে মাকৰ ওচৰত থিয় দিলেহি। ছেণ্ডেলযোৰেৰে সৈতে তাৰ ভৰিকেইটা কুকুৰক কাটি দিলেও নোখোৱা অৱস্থা। কলাফুললৈকে ধূলি। যাওঁতে আৰু তেল-তোল ঘঁহি পঠিয়াবি, উভতিলে যিটো ৰূপ ল'ব! গোটেই বাটটো যেনিবা হাল বাইহে আহিছে। তাতে কোনোবা এদিনা পেণ্টৰ হুক্ ছিঙিব, কোনোবাদিনা চোলাৰ বুটাম,...। দুয়োটা কান্ধ ছাতিৰ নালৰ মামৰে নধৰা হ'ল। ছাতিটো দি পঠিয়ালে লাখুটিহে কৰে। কেতিয়াবা ছাতি পাহৰিব, কেতিয়াবা ছেণ্ডেল পাহৰিব আৰু কেতিয়াবা বহিবলৈ নিয়া বস্তাটো। পিঠিটোতনো কোনে ইমান কলমেৰে আঁকে? চিয়াঁহী অকল পিঠিতেইনে? কলমৰ সাঁফৰ খোলা-মেলা কৰোঁতে দাঁতে-মুখে গোটেই চিয়াঁহী। লিক্ কৰিলে কাপোৰ ধোৱা চাবোন অলপ লগাবলৈ কৈ কৈ মুখ বিষাল। কলমটো ফটাকানিৰে ধৰিলেও হাতলৈকে বিয়পে। খেনোৱে কলমত চিয়াঁহী ভৰাবলৈ পাহৰি চিয়াঁহী খোজক। দিয়ক নিব্ জোকাৰি জোকাৰি দুটোপালমান পেলাই...। অকল এয়াইনে? তাৰ বহীত কোনোবাই পেঞ্চিলেৰে আঁক এটা মাৰিলেও ইটো ল'ৰাৰ বহীত স্কেলেৰে জুখি সমানে দাগ এটা দিহে এৰিব। নহ'লে আক' মাস্টৰণীক আপত্তি দৰ্শাব, “অ বা-ই-দে-উ বো-লে, ই মোৰ বহীত আঁকি আছে”। তদুপৰি, শিলিখা, বেলফইৰ লগত ফলিগুটি সলনা-সলনি কাৰবাৰটোতো আছেই। বগৰী, আমলখি, জামুক এইবোৰ স্কুলত থকা সময়খিনিত মকতিয়াই থাকে। তাৰ পাছতো বাটে-বাটে আম, মধুৰীআমৰ ওৱাদানি। তথাপি, ঘৰলৈ আহি জপনা খুলিয়েই ক'ব, “ঐ মা, ভাত দে”।\nদোৰপতি আৰু ব-খিনিৰ মাজত মাকোঁটো থৈ মনো থিয় হ'ল আৰু ঢিলা হৈ যোৱা খোপাটো পুনৰ বান্ধি ল'লে। ষাঠি সূতাৰ চাদৰখনো ওপৰে ওপৰে ঠিক-ঠাক কৰি হয় মানে, পোনাকণে তাৰ স্কুটাৰত স্টাৰ্ট দিলে আৰু মুখেৰে 'পিঁট-পিঁট-ভু-উ-উ-'গাই মাকৰ আগে আগে লৰ দিলে।\n“ঐ লাহে লাহে, পয়িবি। প্ৰথমে মুখ-হাত ধুই ল, মই ভাত বাঢ়োঁ”।― মাকে জপনাখন মাৰি পাকঘৰত সোমাল।\nপোনাকণহঁতৰ চুকটোত তাৰ বয়সীয়া অকল সিহে চাইকেল চলাবলৈ শিকিছে। তাৰ সমবয়সীয়া বুলিবলৈ, গাঁৱৰ স্কুল গৈ থকা পিকু আৰু ভদীয়াৰ পুতেকহে আছে। বাকী যি দুই-চাৰিটা খেলৰ লগৰীয়া আছে, চব হাইস্কুল যোৱা। হাইস্কুলখন টীয়কত। তিনি মাইলৰ বাট। খোজ কাঢ়ি যোৱাই খোজ কাঢ়ি যায়, চাইকেল মাৰি যোৱাই চাইকেল মাৰি যায়। টীয়ক নগৰখন এ টি ৰোডৰ কাষতে। টীয়কনো কি, পোনাকণৰ আইতাকক আনোতে গোটেইখন বোলে হাবিয়েই আছিল। হাইস্কুলখন আকৌ তাৰো আগৰ। ঘৰততো কৈয়েই দিছে, ভালকৈ পঢ়া-শুনা নকৰিলে তাক হেনো জখৰীয়া স্কুলত নাম লগাই দিব। সেইখন গাঁৱৰ ওচৰৰে একেবাৰে ভঙা-ছিঙা স্কুল। দেউতাকে তাক এনেয়ে কয়নে, সঁচায়ে কয় একো ধৰিব নোৱাৰি। তাক টীয়কলে নপঠিয়ায় বুলি কৈ থকাৰ অৱশ্যে আৰু এটা কাৰণ আছে। সি বৰ খটাসুৰ। এল পি স্কুলত যি উৎপাত, সেইবোৰতো ঘৰত গমেই পাই থাকে। ওচৰৰ মানুহবোৰো কম নহয়। ৰাস্তাত যিয়েই নকৰক কিয়, ঘৰত আহি লগাবলৈ; বাপেকে সিহঁতক কি চকীদাৰ পাতি থৈছে নেকি? টীয়ক হাইস্কুলত পঢ়িব নোৱাৰিলে তাৰ বহুত লোকচান হ'ব। নগৰৰ গাড়ী-মটৰ, দোকান-পোহাৰ আদিবোৰ বহু বছৰলৈ নেদেখাকৈ থাকিব। সেইটো জানো কম কথা? সি এনায়েকৰ ঘৰলৈ যাওঁতে গাড়ীত উঠিবলৈ টীয়ক বাছষ্টেণ্ড পাবহি লাগে। গতিকে বছৰেকত কমেও দুবাৰ তাৰ টীয়ক দেখা-দেখি হয়। পিছে, চাইকেল চলাবৰপৰা কথাটো অলপ বেলেগ হ'ল। মাজে-সময়ে সি আলহী থ'বলৈ যাব লাগে। সেইখন শিকাও অৱশ্যে বেছিদিন হোৱা নাই। তলতে চলাই আছে। কেইদিনমান আগলৈকেতো চাইকেলৰ টায়াৰ, তামোলৰ ঢকুৱাহে চলাই ফুৰিছিল। সেইখন শিকিবৰ দিন ধৰি বাকীবোৰ খেলা বাদ পৰিল। কোনোবাই দোকানলৈ পঠিয়ালে চাইকেল লৈহে যায়। বাপেকৰ চাবি লুকুৱাবলৈ জেগা নাইকিয়া হৈছে। পিছফালে (ঘৰৰ) মানুহ থাকিলে, এইফালে চাইকেল লৈ উধাও।\n“সোনকালে খা, ৰিণিৰ বৰতাকক থ'বলে যাব লাগিব” ― পোনাকণ পীৰাত বহি ভাত খোৱাত ব্যস্ত। কাষতে বহি মাকে পুতেকক বিচনীৰে বিচি আছে। অলপ আগলৈকে সি যিটো গতিত খাই আছিল, তলৰখিনি 'আমৰলীয়া বৰণ' পৰিল ছাগৈ। পিছে, কথাষাৰ শুনাৰ লগে লগে পাতিহাঁহে খোৱাৰ দৰে খাবলৈ ধৰিলে। ভাত খাওঁতে এনেও বৰ লেহেম। কথাৰ মহলা মাৰিবলৈ পালে আৰু কিবা লাগেনে? তাক যেনিবা কোনোবাই সুধিছেহে। এগৰাহ মুখলৈ গ'ল কি নগ'ল, “অ' মা, আজি স্কুলত কি হ'ল গম পাৱ, প্ৰাঞ্জলে নহয়...”।― সেই সময়ত বাপেক থকাহেঁতেন নিশ্চয় ক'লেহেঁতেন, “খাবৰ সময়ত কিহৰ কথা? চুপ্-চাপ্ ভাত খা”।― তাৰ মনত এতিয়া আনন্দৰ সীমা নাইকিয়া হ'ল। খাই উঠি চিধাই আইতাকৰ কোঠাৰ পৰ্দাখনত মুখ মচিলেগৈ। মাকে আৰু কিবা কোৱালৈ বাটেই নাচালে, চাইকেল লৈ ৰিণিৰ ঘৰত হাজিৰ। আনদিনা হোৱা হ'লে দেবেন মহৰীৰ ঘৰত টিভি লগাইছেনে উমান লৈ থাকিলহেঁতেন। নহ'বা কাৰোবাৰ ধমকিত শুই থাকিব লাগিলহেঁতেন। সি এনেও চাইকেলখন উলিয়াই নিবলৈ চল চাইহে থাকে। কিন্ত্ত, আজি ইমান খৰ-খেদা কৰাৰ কাৰণ এইটো নহয় যে, সোনকালে নগ'লে ৰিণিৰ বৰতাকৰ দেৰি হ'ব। কাৰণটো হ'ল, এনেকুৱা একো নহওক যাৰ বাবে টীয়কলে তাক নপঠিয়াই অইন কাৰোবাক পঠিয়াবলগা হয়। সি যি নহওক, মহেন্দ্ৰৰ ভাড়াটো সি পালে।\nজেঠমহীয়া দুপৰীয়াৰ এই গেলা গৰমত কাৰোবাক টাউনত থ'বলৈ যোৱাটো কাৰোপক্ষে প্ৰীতিজনক নহয়। পোনছাটেই যে সকলোৱে 'না' কৰিব সেয়া স্বাভাৱিক। এনেকুৱা কামবোৰ সৰু ল'ৰাৰ হতুৱাই কৰালে আপত্তিৰ কোনো প্ৰশ্নই নুঠে। বৰং সিহঁতেও কিবা আনন্দহে পায়। অথচ সৰুবিলাকৰপৰা ডাঙৰে অনেক সময়ত আমনিহে পায়। এই ধৰক, কাৰোবাৰ বিয়া-সবাহ হ'লে ―\n“ঐ, ক'ত মানুহৰ মাজেদি লিং-লাং কৰি ফুৰিছ, একে জেগাতে বহি থাক”।\nবাপেক-মাকৰ কাজিয়া লাগিব, সৰুমখা হয় কটকী;\n“বাপেৰক ভাত খাবলে মাতিছে বুলি ক-গেচোন যা”।\nলাগিলে পঢ়িয়েই নাথাকক কিয়? দৰকাৰৰ সময়ত,\n“ভোলাৰ দোকানৰপৰা কাপোৰ-ধোৱা চাবোন এচিট্ আৰু মিঠাতেল ১০০ গ্ৰাম লৈ আনচোন। এইটো ২০ টকা ল। পেণ্টত পকেট আছেনে? নেহেৰুৱাবি”। আৰু কাৰোবাৰ বাবে ল'ৰা-ছোৱালী ভাল-বেয়া নিৰ্ধাৰিত হয় ঠিক এনেদৰেই। কয়, “অমুকৰ ল'ৰাটোৱে কিন্ত্ত কথা ক'লে শুনে দেই”। কিন্ত্ত, তাকে নকৰি যদি ল'ৰাটো বা ছোৱালীজনীয়ে ক'লেহেঁতেন, “এতিয়া যাব নোৱাৰিম। স্কুলত বাইদেৱে নেওতা মুখস্থ কৰিবলে দিছে” ― তেতিয়া! “এইবো লআ-ছোৱালী! এষা-দুষা কথাক যেন, কথা যেন নোবোলে! আমিবো স-ও থাকোঁতে এনেকুৱা নাছিলোঁ দেই!”।আন প্ৰায়বোৰ ল'ৰা-ছোৱালীৰ দৰে পোনাকণেও দোকানলৈ গৈ ভাল পায়। বিশেষকৈ পঢ়াৰ সময়ত পঠিয়ালেতো আনন্দৰ জোৱাৰ উঠে। লগতে এইষাৰ কথা শুনিবলৈ মন উদ্বাউল হৈ থাকে,“...বাকী এটকা এটা বাচিব, সেইটো তয়েই ল'বি”। পিছে, সেই টকাৰে সি পাবনো কি? এটকাত আজিকালি পায় কিটো? অৱশ্যে, চুঙাত ৰাখিব পৰা যায়। এনেকুৱা এটকীয়া-দুটকীয়া সি বুঢ়ীআইতাকৰপৰাও পাই থাকে। আইতাকে সকাম-নিকাম খাই খুচুৰা পইচা পালে তাকে দিয়েহি। ইয়াৰ বাহিৰে সি ঘৰৰ বাকীবিলাকৰপৰা ফুটাকড়ি এটাও নাপায়। বাপেকে কয়, “সৰু ল'ৰা, এতিয়াই টকা-পইচাৰ লগত ধেমালি নহয়”।― এবছৰমানৰপৰা সি চুঙাত পইচা থোৱা আৰম্ভ কৰিছে। পিছে, কিমাননো গোট খাইছে তাৰ উমান লৈয়ে অন্ত নহয়। দুই-তিনি দিনৰ মূৰে মূৰে চুঙাটোত ঢকিয়াই ঢকিয়াই খুচুৰা পইচাৰ 'ঝুনুক-ঝানাক' শুনি থাকে। কেতিয়াবা গোটেইখিনি টকা একেলগে চাবলৈ বৰ মন কৰে। সেয়ে, মাজে মাজে বাঁহৰ খুঁটাটোত কটাৰীৰ ঘাপ দিয়ে। পিছে, সেই কুমলীয়া হাতেৰে চুঙা কাটিবলৈ যোৱাটো জানো চুজা কথা! গতিকে চুঙাটোৰ আয়ুস অলপ বাঢ়ে। কিন্ত্ত, তাৰ এই জমা টকা সি নিজৰ ইচ্ছাৰে খৰছ কৰিব নোৱাৰে। টকাখিনিলৈ ঘৰৰ ডাঙৰসোপাই লুভীয়া দৃষ্টিৰে চায়। ক'ব, “তোক কি লাগে, মই কিনি দিম ওলাবি”।― যোৱাবেলি বিহু গোৱা পইচাৰে হাৱাই ছেণ্ডেল এযোৰ কিনিলে। কিন্ত্ত, সি সন্তুষ্ট নহয়। কাৰণ, তাৰে সিংহভাগ টকা ঘৰৰ ইটো-সিটো কামতে খৰচ হ'ল। দুই-এপইচা চুবলৈ পোৱাৰ আশাৰে যিদৰে সি বছৰেকৰ বিহুটিলৈ অপেক্ষা কৰে, ঠিক সেইদৰে অপেক্ষা কৰে, আলহীৰ আগমনলৈ। বেছিভাগ আলহীয়ে শুদামুখে আহিবলৈ বেয়া পাই বিস্কুট-মিঠাই কিবা-কিবি লৈ আহে। বিস্কুট ননা আলহী সি নিষ্পতি দেখিব নোৱাৰে। মাকে আলহীলৈ চাহ যতনোৱাৰ পৰত পৰ্দাৰে জুমি জুমি চাই থাকে, বিস্কুট এখন এৰক এৰক বুলি। সি কেতিয়াকৈ শুনিবলৈ পাব, “অ! পোনাকণচোন!, ইমান ডাঙৰটো হ'ল। ৰাস্তাত দেখা হ'লে চিনিয়ে নেপালোঁহেঁতেন। চাওঁ এইফালে আহ . . . সেই প্লেটত থকা বিস্কুটখন ল-চোন”।― সেইজন আলহী তাৰ কাৰণে ভাল, দেৱতাসদৃশ। কিছুমান আলহী দুদিনমান থকাকৈ আহে। সেইকেইদিন আৰু তাৰ পঢ়া-শুনা নাই। পঢ়ি থাকোঁতেও কাণখন জুহালৰ ফালেহে, আলহীয়েনো কি কথা পাতিছে? ৰাতি ভাত হোৱালৈকে দহবাৰমান পেচাব লাগিছে বুলি পিছফাললৈ অহা-যোৱা কৰে। পিছে আলহী ঘৰলৈ উভতিবৰ বেলিকা তাৰ মনটো একেবাৰে মৰি যায়। অৱশ্যে আন এটি কাৰণত ভালো লাগি থাকে। যিটো মুহূৰ্তৰ বাবে সি বহু আগৰপৰাই উচপিচাই থাকে, সেইটো হৈছে আলহীয়ে ঘৰৰ সকলোৰেপৰা বিদায় লোৱাৰ পাছত পদূলিমুখলৈ নতুবা তিনিআলিলৈকে আলহীক আগ বঢ়াই দিওঁতে। পিছে তেনেকুৱা সময়ত সি কেতিয়াবা স্কুলত থাকে। এই সোণালী সুযোগটো সি সতকাই হেৰুৱাব নোখোজাৰ ৰহস্যটো হৈছে একান্ত ব্যক্তিগত। যাবৰ পৰত আলহীয়ে সিহঁতৰ ঘৰৰ কাৰোবাক সুধিব, “পোনাকণ কেনি গ'ল? তাক মাতি দেচোন”।― সিও আহক আগফালে জেপ লগা চোলা এটা পিন্ধি, মানিবেগৰপৰা কাগজৰ নোট এখন উলিয়াই জোৰ কৰি জেপত ভৰাই ক'ব, “হ'ব হ'ব নেলাগে নেলাগে”।― মাত্ৰ কেইটিমান মূহুৰ্ত্ত, তাৰ পাছতে সেই চেপা উত্তেজনাটিৰ অৱসান ঘটে। কিন্ত্ত, সেইখিনি সময় আহে মানে তাৰ অৱস্থা চাবলগীয়া হয়। নিজৰ মাতটোও কিবা যেন বল দিহে উলিয়াব লাগে। লাজত গাল-মুখ ৰঙা-চিঙা পৰে। অথচ, টকা পোৱাৰ পাছত কি কৰিব, কি কি কিনিব তাৰ হিচাপ উলিয়াই সি কেতিয়াবাই সাজু। অৱশ্যে কি কিনিব সেয়া নিৰ্ভৰ কৰে আলহীজনৰ ওপৰত। কিছুমান আলহীয়ে এশ টকালৈকে দিয়ে। মুখেৰেহে কয় মিঠাই খাবি বুলি। মিঠাইৰ দামতকৈ অলপ বেছিহে দিয়ে। কিছুমানে আক' সঁচাকৈয়ে মিঠাইৰ দামটোহে দিয়ে। তেতিয়া আগৰ হিচাপত খেলিমেলি লাগে। আন কিছুমান আলহীৰ কাৰণে সি মিছা-মিছি বাজেট বনায়। মিছা-মিছিকৈ জেপ লগা চোলাটো পিন্ধে। মিছায়ে কল্পনাৰ আকাশত ভাহি থাকে। লগৰ কাৰোবাক হয়তো কৈয়েই থৈছিল, এইকেইদিনতে অমুকটো কিনিব বুলি। মুহূৰ্ততে সকলো ধূলিসাৎ হৈ পৰে।\nচাইকেলৰ হেণ্ডেলৰ দুয়োফালে দুটাকৈ গধুৰ মোনা। এটাত চাউল, চিৰা,কণীকেইটামান আৰু দৈৰ টেকেলি এটা। আনটোত কঁঠালৰ মুচি, ৰবাব টেঙা, বেল, কাজিনেমু কেইটামান। অনাহকতে মোনা দুটা বৰ গধুৰ হৈছে। 'নাই নাই' বুলিও ভাইবোৱাৰীজনীয়ে থেচি থেচি বস্তু দি পঠাইছে। টেঙা দিয়াৰ কাৰণে জলকীয়া কেইটামানো দি পঠাইছে চাগে! এইটো এটা লোকবিশ্বাস। কোনোবাই কোনোবাই চেনি-গুৰ আদিও দি পঠায়। মহেন্দ্ৰৰ বহুত দিন হ'ল, চাইকেল চলোৱা নাই। তাতে মোনা দুটাৰ অসমতুল ভৰৰ বাবে চাইকেলখনে এফালে টানি নিয়াৰ দৰে কৰিছে। কেৰিয়াৰখন নথকাৰ বাবে পোনাকণকো আগফালৰ ফ্ৰেমতে বহাবলগীয়া হ'ল। কিছুমান চাইকেলত সৰু লৰা-ছোৱালী উঠাবলে ফ্ৰেমতে সৰু চিট্ এটা থাকে। এইখনত তাকো নাই। গতিকে বহুতে গাৰু এটা, গামোচা বা অইন কাপোৰেৰে বান্ধি লয়। সেইটোও কৰিবলে নহ'ল। শিলগুটি দিয়া ৰাস্তা। মাটিৰপৰা ওলাই থকা এফলীয়া ইটাবোৰত পৰিলেই চাইকেলখন একেবাৰে জঁপিয়াই উঠে। বেচেৰা পোনাকণৰ বৰ কষ্ট হৈছে। সি ফ্ৰেমত কাতি হৈ বহিবও নাজানে। অলপ আগতে স্কুলৰপৰা আহোঁতে এৰি থৈ অহা জেগাবোৰ পুনৰায় দেখা পাবলৈ ধৰিলে। সেয়া, তপন দোকানৰ কাষৰ বাঁহজোপাৰ তলত 'টুৱেন্টি নাইন' চলিয়ে আছে। ৰিজুৰ মাক আৰু বৰানীৰ জেওৰাৰ দুয়োপাৰৰ মেলখন সামৰিবই হোৱা নাই। বাটতে লগৰ দুটামানক দেখি তাৰ লাজকুৰীয়া মুখখন প্ৰকট হৈ পৰিছে। সিহঁতে বোধহয় টিভি চাবলৈ যায়। কাৰণ, এঘৰত 'জুনিয়ৰ-জি' বোলা ধাৰাবাহিকখন 'ফুল-ভলিউম'ত লগাই থৈছে। হয়তো, আজি শনিবাৰ নহয় জানো ? “বাহ,কি মজা! কাইলৈ বিষ্ণুপুৰাণ, শক্তিমান, আবেলিলৈ চিনেমা”। পিছে, চিনেমা এখনো সম্পূৰ্ণকৈ চাবলৈ নাপায়। পাঁচ বাজিল কি নাবাজিল, মাকে চিৰিপনি এডাল লৈ বিচাৰি যাব। মুখেৰে ভোৰভোৰাই আহিব, “তোৰ ঘৰলৈ আহিবলে হ'লনে ? টিভি চাবলে পালে ভোক-খঁক নোহোৱা হয়। ৰাতি হ'লে টোপনিয়াবি”। টিভি চোৱাৰ মাজৰপৰাই কোনোবাই দেখুৱাই দিয়ে, “ঐ পোনাকণ, মাৰে আহিছে, লুকা লুকা”। এৰা, ঘৰত টিভি নহ'লে বৰ বেয়া দেই। ইমানখিনি সময় মহেন্দ্ৰৰ মাত এষাৰো নাই। পোনাকণে ভাবিছিল, একো নুসুধিলেও তাক অন্ততঃ নাম, কোন শ্ৰেণীত পঢ়ে তেনেজাতীয় দুই-এটা প্ৰশ্ন কৰিব বুলি। এতিয়া সেয়াতো বাদেই,“বহোঁতে কিবা অসুবিধা পাইছনি ?” বুলিও সোধা নাই। ইমান গহীন মানুহ আগতে দেখা তাৰ মনত নপৰে। মানুহটোৰ তেজগোড়া চকুহালে আৰু গোমোঠা স্বভাৱে তাক অস্বস্তিত পেলাইছে। সি কেৰাহিকৈ এবাৰ মহেন্দ্ৰৰ মুখলৈ চালে। চুলিবোৰ ৰং কৰা ৰঙা, মোচকোছাত পক ধৰিছে, গালে-মুখে বয়সৰ আঁচোৰ। সি বিবুধিত পৰিল।\nমহেন্দ্ৰই চাইকেলখন পুৰণা বেংকৰ সন্মুখতে ৰখালে। তাৰ পাছত পোনাকণলৈ চাই মতা পাতিহাঁহৰ দৰে ফিচফিচীয়া মাত এটাৰে ক'লে,\n“নাম”। হয়। নাম সোধা নাই! নামিবলৈহে কৈছে।\nচাইকেলৰপৰা নামিয়েই তাৰ ভৰি দুখন লেতু-সেতু হৈ গ'ল। ইমানপৰ একেৰাহে বহি থকা, জিনজিনাই গৈছেগৈ। তলুৱা দুখন তিতি, ছেণ্ডেলত লাগি থকা ধূলিবোৰৰ সৈতে একাকাৰ হৈ গৈছে। ছেণ্ডেলযোৰত পাতলকৈ বোকাৰ চামনি এটা পৰিল। তলুৱাখন পিছল হ'ল। সি লাহেকৈ জেপ দুটাত হাত ভৰালে। দুয়োটা জেপৰে ফুটা অতিক্ৰম কৰি আঙুলিকেইটা কৰঙনৰ চুকত লাগিলগৈ। সুলকিব খোজা পেন্টটো পুনৰ উজুৱাই ৰাস্তাৰে যোৱা গাড়ী চাবলৈ লাগিল। হাইস্কুল ছুটী দিছে। গাড়ীত উঠিবলৈ ৰৈ থকা ছোৱালীমখাৰ মাজত পোনাকণে তাইৰ বায়েককো দেখা যেন লাগিল। কিবা কিনিবলে আহিছিল চাগে এইফালে। মহেন্দ্ৰই চাইকেল থ'বলৈ ঠাই বিচাৰি পোৱা নাই। মোনাকেইটা নমাই তিনিআলিৰ বৰগছজোপাতে আঁওজাই থ'লে।\nমহেন্দ্ৰই বিশেষ ভংগিমা এটাৰে পিছফালৰ পকেটৰপৰা কিবা উলিয়াব খুজিলে। প্ৰথমে, ৰুমালখন ওলাই আহিল। ৰুমাল নহয় যেন, ডাষ্টবিনলৈ দলিয়াব পৰা বগা কাগজ এখিলা। ভালকৈ জাপি-কুচি থ'ব নজনা এই অভ্যাসটো তাৰ বাপেকৰো আছে। পোনাকণে অন্যমনস্কৰ দৰে অইন এফালে মুখ ঘূৰালে। তথাপি তাৰ কেৰাহি চকুৰে দৃশ্যটো চাই থাকিল। তাৰ বুকুৰ ধপধপনি বাঢ়িছে। মহেন্দ্ৰই ৰুমালখন সোঁ পকেটত ভৰালে। “এইবাৰ আকৌ পিছ পকেটলৈ হাত নিছে ! কি কিনে বা ! বিস্কুট-চানা, নাল লগা মৰ্টনৰ দোকানখন আগতেই থাকি আহিল নহয়। কিবা কিনিবলে মন থাকিলে তাতেই ৰখাব লাগিছিল। এতিয়া আকৌ ঘূৰিব লাগিব। ছেহ্! আগতে কৈ থোৱা হ'লে ময়ে মনত পেলাই দিব পাৰিলোঁহেঁতেন”।\nতাৰ সন্মুখত ৰখাই থোৱা 'ফ'ৰ-জিৰ'-ছেভেন'খন ষ্টাৰ্ট দিলে। অত দেৰি ঘেৰঘেৰাই থকা ইঞ্জিনটো আৰু হেণ্ডিমেনৰ 'ক'ত যাব, ক'ত যাব' টাইপৰ চিঞৰ-বাখৰবোৰো লাহে লাহে নোহোৱা হ'ল। সেইখন তাৰ আপায়েকৰ ঘৰলৈ যোৱা ধোদৰ আলিত চলালে হাতীৰ পিঠিত উঠি খাল-বিল এসোপামান পাৰ হোৱা নিচিনা লাগে ! মহেন্দ্ৰ ৰাস্তাৰ ইটো পাৰে থকা গুমটি দোকানখনৰপৰা ওলাই এইটো পাৰে ৰৈ থকা পোনাকণৰ ওচৰ পালেহি।\n“ঘৰলে যাগে যা। মাৰে চিন্তা কৰিব। মেইন ৰাস্তাত চলাব পাৰনে ?”\n“মায়ে আপুনি গাড়ীত নুঠালেকে ৰৈ থাকিবলে কৈছে”।\n(বি. দ্ৰ. : গল্পটোৰ চৰিত্ৰসমূহৰ কথা-বতৰাত উজনি অসমৰ কথিত ঠাঁচৰ প্ৰভাৱ পৰিছে।)\nNo Comments : "বকচিচ"


লোকসংস্কৃতি Class9Assamese Lesson 12 [নৱম শ্ৰেণীৰ]\nপাঠ লোকসংস্কৃতি class 9\nলোকসংস্কৃতি Class9Assamese Lesson 12\n-ড’ নবীন চন্দ্র শর্মা\n(ক) লােক কৃষ্টিৰ সাধাৰণ উত্তৰণক কি বােলা হয়?\nউত্তৰঃ লােক কৃষ্টিৰ সাধাৰণ উত্তৰণক লােক সংস্কৃতি বােলা হয়।\n(খ) লোক সমাজত কোন সময়ৰ কথাৰ অধিক সমাদৰ।\nউত্তৰঃ লােক সমাজত পুৰণি সময় বা দিনৰ কথাৰ অধিক সমাদৰ।\n(গ) লােক কৃষ্টি কাক বােলে?\nউত্তৰঃ লােক বা জ্ঞানৰ যি আচাৰ-অনুষ্ঠান, গীত-পদ, নৃত্য-নাচ, খােৱা-লােৱা, পিন্ধা- উৰা, পূজা-উপাসনা, ৰীতি-নীতি, উৎসৱ-অনুষ্ঠান, খেলা-ধূলা আদিৰ সমষ্টিকে লােক কৃষ্টি বােলে। লােক কৃষ্টিক লােক সংস্কৃতি বা গঞা সংস্কৃতি বুলিও ক’ব পাৰি। চমুকৈ জন সাধাৰণৰ বা লােক সাধাৰণৰ আচৰণৰ সমষ্টিয়েই হ’ল লােককৃষ্টি।\n(ঘ) লােক সংস্কৃতিৰ দৃশ্যমান দিশক কি বােলা হয় ?\nউত্তৰঃ লােক সংস্কৃতিৰ দৃশ্যমান দিশক ভৌতিক বা বস্তু সংস্কৃতি বােলা হয়।\n(ঙ) লক্ষ্মীনাথ বেজবৰুৱাই সম্পাদনা কৰা সাধুকথাৰ পুথিখনৰ নাম কি?\nউত্তৰ: লক্ষ্মীনাথ বেজবৰুৱাই সম্পাদনা কৰা সাধুকথাৰ পুথিখনৰ নাম হ’ল – ‘বুঢ়ী আইৰ সাধু’।\nপ্রশ্ন ২। লােকসমাজ সম্পর্কে কিছুমান লােকতত্ত্ববিদে দিয়া কি ধাৰণ৷ গ্ৰহণ কৰিৰ নােৱাৰি বুলি লিখকে কৈছে? এই ধাৰণা গ্ৰহণ কৰিব নােৱৰাৰ কাৰণ কি?\nউত্তৰঃ লােক সমাজ সম্পর্কে কিছুমান লােকতত্ত্ববিদে দিয়া ধাৰণাটো এয়ে যে লােক সমাজ সমাজৰ এটা নিম্ন স্তৰৰ অংগ। কিন্তু সেই চাম লােকতত্ত্ববিদৰ এনে ধাৰণা কেতিয়াও গ্ৰহণ কৰিব নােৱাৰি বুলি লিখকে স্পষ্টভাৱে কৈছে। তেওঁ কৈছে যে বিজ্ঞানসন্মত দৃষ্টিভংগী হলেই যে কোনো এখন সমাজ উচ্চতৰ হ’ব আৰু তাৰ বিপৰীত লােক বা গঞা সমাজ নিম্নৰ হ’ব লাগিব তাৰ কোনাে কথা নাই। লােক সমাজৰ অংগীভূত মানুহে প্রায়ে গাঁৱে-ভূঞে বাস কৰে আৰু অভিজাত লােক সকল নগৰ-চহৰ আদিত বাস কৰিলেও এই ধাৰণা সদা-সর্বদাই গ্রহণযােগ্য হ’ব নােৱাৰে, যিহেতু গাঁৱতাে শিক্ষিত মানুহ বাস কৰে। তাৰ বিপৰীতে চহৰ বা নগৰতাে গঞা লােকৰ বসতি দেখা যায়। নগৰ-চহৰ বিভিন্ন কাম- কাজৰ বাবে গঞা লােকৰ প্রয়ােজন হয়। তেতিয়া গাৱৰলােকে চহৰ-নগৰত থাকি মজদুৰ বা কামৰ ভূমিকা পালন কৰে আৰু এইদৰেই তেওঁলোেক চহৰ ৰা নগৰবাসী হয়।\nলোকসংস্কৃতি class 9\nপ্রশ্ন ৩। চমু টোকা লিখাঃ\nনিচুকনি গীত, মালিতা বা কাহিনী গীত, সাঁথৰ, জনশ্রুতি, জিকিৰ, দেহবিচাৰৰ গীত, হুচৰি গীত।\nউত্তৰঃ নিচুকনি গীত→ নিচুকনি গীত হ’ল ল’ৰা-ছােৱালী ওমলােৱা আৰু নিচুকুওৱা গীত। এইবােৰক ধাইনামাে বােলা হয়। মিঠা কোমল সুৰৰ এই গীতবােৰৰ যােগেদি শিশুমনক এক আনন্দৰ জগতলৈ লৈ যােৱা হয় যত কালৰ ভয় দৌৰাত্ম্য একো নাই। এইবােৰে লােক সমাজৰ মৌখিক তথা লােকগীত। যেনে –\n“আমাৰে মইনা শুব এ, বাৰীতে বগৰী ৰুব এ\nবাৰীৰে বগৰী পৰি সৰিব, আমাৰে মইনাই বুটলি খাব এ।”\nমালিতা বা কাহিনী গীতঃ পৌৰাণিক কাহিনী বা বুৰঞ্জী মূলক আখ্যান আদিৰ বৰ্ণনালে কেতবোৰ গীত লােক সমাজত প্ৰচলিত হৈ আহিছিল। এই গীতবােৰকে মালিতা বা কাহিনী গীত বােলে। ইয়াৰ লেখক, চন, তাৰিখ আদিৰ বিষয়ে একো জনা নাযায় যদিও কিছুমান বুৰঞ্জীমূলক গীতৰ বিষয় বস্তু অনুসাৰে ৰচনাৰ কাল কিছু অনুমান কৰিব পৰা যায়। ইংৰাজীত এই গীত বিলাকক ‘বেলাড’ বুলি কোৱা হয়। এই শ্রেণীৰ গীতক বিষয়বস্তু অনুসাৰে\nএকাধিক ভাগত ভাগ কৰিব পৰা যায়। পালা-পার্বতীৰ গীত, মণি কোঁৱৰৰ গীত, ৰাধিকা শান্তিৰ গীত, মানামতীৰ গীত, মণিৰাম দেৱানৰ গীত, বৰফুকনৰ গীত আদি এই শ্ৰেণীৰ গীত।\nসাঁথৰঃ সাঁথৰ হ’ল— সাধাৰণ জন সাধাৰণৰ আৰু কেতিয়াবা পণ্ডিতৰৰ বুদ্ধিজাত শব্দৰ ধেমালি। এইবােৰত কল্পনাৰ সূৰণ, কাব্যশ্ৰীৰ স্পৰ্শ আৰু অনুপ্রাস আদি শব্দালংকাৰৰ ব্যঞ্জনা দেখিবলৈ পােৱা যায়। অত্যানুপ্রাস এটি সাধাৰণ লক্ষণ। এটা সাঁথৰৰ উদাহৰণ – ইয়ে সিহে, পিঠিৰে দৌৰে কিহে – (নাও)\nজনশ্রুতিঃ পৌৰাণি কালৰে পৰা মানুহৰ মুখে মুখে শুনি অহা বা চলি অহা মাত-কথা, কাহিনী আদিকেই জনশ্রুতি বােলা হয়। সেইবােৰ মানুহে ইজনৰ মুখৰ পৰা সিজনে শুনি মনত ৰাখিছিল আৰু এনেদৰে পৰম্পৰাগতভাৱে চলি আহিছিল। শুনি মনত ৰখা একেটা কথাই কেতিয়াবা বিকৃত বা নানান ৰূপ লব পাৰে। এইবিলাক মৌখিক সাহিত্যৰ অন্তর্ভুক্ত।\nজিকিৰঃ ইছলাম ধর্ম প্রচাৰৰ উদ্দেশ্যে শাহ মিলন বা আজান পীৰ নামৰ এজন ধর্ম প্ৰচাৰকে জিকিৰ ৰচনা কৰিছিল। এই গীতসমূহৰ ৰচনা কাল ১০৪৫ হিজৰী বা ১৬৩৪ খ্রীষ্টাব্দ আৰু ১১৪৫ হিজৰী বা ১৭৩৪ খ্রীষ্টাব্দ বুলি অনুমান কৰা হৈছে। অনেক জিকিত বৈষ্ণৱ সাহিত্য আৰু লােক-গীতৰ প্রতিধ্বনি শুনা যায়। জিকিৰৰ এটা উদাহৰণ-\nচিন্তা হেৰা মােৰ মন আল্লাৰ নামত।\nভজা হেৰা মােৰ মন গুৰুৰ পাৱত।\nদেহবিচাৰৰ গীতঃ দেহবিচাৰৰ গীতসমূহ এক প্ৰকাৰ ভকতীয়া গীত। এই গীতবােৰত গুপ্ত সাধনা আৰু শৈৱ-শাক্তৰ তান্ত্রিক ৰূপ প্ৰকাশ হােৱা দেখা যায় পূর্ণসেৱা, বৰখেলীয়া, গােপীধৰা, বৰসেৱা, ৰাতিখােৱা, কণিপতীয়া ৰীতিয়া আদিৰ পন্থাৰ মানুহে সাধাৰণতে এই গীত সমূহ গাইছিল। দেহ বিচাৰৰ গীতত শৰীৰক কেতিয়াবা নাও, কেতিয়াবা ঘৰ, কেতিয়াবা চাকিৰ লগত তুলনা কৰা হয়। শৰীৰ “চতুৰ অধিক কুৰিজনৰ মন্দিৰ”, চৌৰিশ তত্ত্বৰ ঘৰ। এই ঘৰৰ নৱথান দ্বাৰ” এই ঘৰৰ ভিতৰৰাে “নিজঘৰত” পূর্ণ কৃষ্ণ” বা পূর্ণানন্দ নিবাস। মায়া নদীৰ ইপাৰে সিপাৰে থাকে “কাল-বিকাল পক্ষী”– জীবাত্মা আৰু পৰমাত্মা। – এনেবােৰ কথা দেহবিচাৰৰ গীতত গােৱা হয়।\nহুঁচৰিগীতঃ হুঁচৰি গীত সমূহ ধর্মীয় ভাবাপন্ন আশীর্বাদ-প্রার্থনামূলক গীত। বিহুৰ সময়তেই এই গীত সমূহ গাই গৃহস্থ, ৰাইজ সকলােৰে মঙ্গল কামনা কৰি আশীর্বাদ দিয়া হয় আৰু ভগৱানৰ ওচৰত প্রার্থনা জনােৱা হয়। তাৰােপৰি পৰিবেশ-পৰিস্থিতিৰৰ এই গীতবােৰৰ মাজেৰে আভাস পােৱা যায়।\nপ্রশ্ন ৪। “লােক জীৱন তিনিটা ভাগত বিভক্ত” —- লােক জীৱন কি কি তিনিটা ভাগত বিভক্ত? প্রত্যেকটি ভাগৰে চমু আভাস দিয়া।\nউত্তৰঃ লােকজীৱন তিনিটা ভাগত বিভক্ত। এই তিনিটা ভাগ হল –\n(ক) সামাজিক আচাৰ অনুষ্ঠান (খ) ভৌতিক বা বস্তু সংস্কৃতি আৰু (গ) লােক পৰিবেশ্য কলা।\nইয়াৰ চমু আভাস তলত দিয়া হ’ল –\n(ক) সামাজিক আচাৰ অনুষ্ঠানঃ মৌখিক সাহিত্য আৰু ভৌতিক সংস্কৃতিৰ মাজতে পৰম্পৰাগত জীৱন। পৰম্পৰাগত জীৱন, মৌখিক সাহিত্য আৰু ভৌতিক সংস্কৃতিৰ মাজৰ সংযােগ সেতু। সমাজ আৰু পৰিয়ালৰ মাজত অনুষ্ঠিত কৃষি বা খেতি-বাতি, জন্ম-বিবাহ- মৃত্যু আদি বিষয়ক ৰীতি-নীতি, আচাৰ ব্যৱস্থা অনুষ্ঠান আদিয়েই সামাজিক আচাৰ-অনুষ্ঠান। এইবােৰ প্রধানভাৱে লােক বিশ্বাসৰ সৈতে জৰিত। সামাজিক আচাৰ-অনুষ্ঠান আকৌ চাৰিটা ভাগত বিভক্ত। যেনে- উৎসৱ অনুষ্ঠান, অৱসৰ-বিনােদন আৰু খেল-ধেমালি, লােক-ঔষধ আৰু লােক ধর্ম।\n(খ) ভৌতিক বা বস্তু সংস্কৃতি → ভৌতিক বা বস্তু সংস্কৃতি লােক সংস্কৃতিৰ দৃশ্যমান দিশ। জীৱন ধাৰণৰ বাবে প্রয়ােজনীয় সমল নির্মাণ, নাইবা খােৱা-লােৱা বস্তু সামগ্রী আদিৰ ৰন্ধাবঢ়া, প্রস্তুতি আদিয়েই ভৌতিক বা বস্তু সংস্কৃতিৰ অধ্যয়নৰ সামগ্রী। ভৌতিক বা বস্তু সংস্কৃতিৰ উপৰিভাগ সমূহ হৈছে – লােক কলা, লোক শিল্প, লােক স্থপতি কলা, লােক আভৰণ আৰু লােক ৰন্ধন প্রণালী।\n(গ) লােক পৰিবেশ্য কলা → লােক জীৱনৰ শেষ ভাগ হৈছে লােক পৰিবেশ্য কলা। পৰম্পৰাগত সংগীত, নৃত্যনাচ আৰু নাট আদিয়েই লােক-বাদ্য যন্ত্র, নৃত্যৰ পােছাক- পৰিচ্ছেদ আৰু দৃশ্য বিৱৰণীৰ সৈতে ৰূপায়ণ কৰা পদ্ধতিৰ তুলনাত আকস্মিক ধৰণৰ। পৰিবেশ্য কলাৰ পৰিসৰে গীত, নৃত্ত নৃত্য, বাদ্যযন্ত্র আদিক সামৰে। লােকনাট, গীত আৰু নৃত্যৰ সমষ্টি। সংলাপৰ তুলনাত লােক নাটত গীত আৰু নৃত্যৰ গুৰুত্ব বেছি।\nআৰু পঢ়ক:- Class9Assamese chapter 6\nপ্রশ্ন ৫। বহলাই লিখাঃ\n(ক) সামাজিক আচাৰ-অনুষ্ঠান (খ) লোেক পাৰিবেশ্য কলা (গ) ভৌতিক বা বস্তু সংস্কৃতি।\nউত্তৰঃ (ক) সামাজিক আচাৰ-অনুষ্ঠানঃ প্রাচীন কালৰে পৰা লিখিত ৰূপ পােৱা সময়লৈকে পৰম্পৰাগতভাৱে চলি অহা গীত-মাত, ফকৰা-যােজনা, প্রবচন, সাধুকথা আদিয়েই মৌখিক সাহিত্য। জীৱন ধাৰণৰ বাবে প্রয়ােজনীয় সমল নির্মাণ নাইবা খােৱা-লােৱা বস্তু সামগ্রী আদিৰ ৰন্ধা বঢ়া, প্রস্তুতি আদি হৈছে ভৌতিক সংস্কৃতি অধ্যয়নৰ সামগ্রী। এই মৌখিক সাহিত্য আৰু ভৌতিক সংস্কৃতিৰ মাজতে মানুহৰ জীৱন। পৰম্পৰাগত জীৱন মৌখিক সাহিত্য আৰু ভৌতিক সংস্কৃতিৰ মাজৰ সংযােগ সেতু। সামাজিক আচাৰ- অনুষ্ঠানবােৰ সমাজ আৰু পৰিয়ালৰ মাজত অনুষ্ঠিত কৃষি বা খেতি-বাতি, জন্ম-বিবাহ মৃত্যু আদি বিষয়ক ৰীতিনীতি, আচাৰ-অনুষ্ঠান সমূহ। এইবােৰ প্ৰধানভাৱে লােক বিশ্বাসৰ সৈতে জৰিত। ইয়াৰ সত্যতা বা বিজ্ঞান সন্মত কথা বিচাৰ কৰা নহয়। এই সামাজিক আচাৰ অনুষ্ঠানসমূহ আকৌ চাৰিটা ভাগত বিভক্ত কৰা হৈছে। এই চাৰিটা হ’ল, – (১) উৎসৱ অনুষ্ঠান, (২) অৱসৰ বিনােদন আৰু খেল-ধেমালি\n(৩) লােক ঔষধ আৰু (৪) লােক ধর্ম।\n(১) উৎসৱ অনুষ্ঠান, – যেনে— লােক সমাজত প্রচলিত গৰখীয়া সভা, বিহু উৎসৱ। জন্মােৎসৱ, নামকৰণ, চূড়াকৰণ, ছােৱালী-মহিলা সকলৰ ক্ষেত্ৰত পালন কৰা উৎসৱ আদি।\n(২) অৱসৰ বিনােদন আৰু খেল-ধেমালি— যেনে – কড়ি খেল, তাছ খেল, টল খেল, খিউ, ঘূপী টোপ খেল ইত্যাদি।\n(৩) লােক ঔষধ, – যেনে – বিভিন্ন নীতি-নিয়মেৰে গাঁৱলীয়া বৈদৰ দ্বাৰা ব্যবহৃত নানান জৰা-ফুকা, বনৌষধী আদি।\n(৪) লােক ধর্ম— ধর্মীয় বিশ্বাসত সমাজত পালন কৰি অহা আইনাম, শীতলা পূজা, অন্যান্য পূজা-পাতল, গার্হস্থ্য ধর্ম পালন কৰা ধর্মীয় অনুষ্ঠান সমূহ।\n(খ) লােক পৰিবেশ্য কলা→ পৰম্পৰাগত সংগীত নৃত্যনাচ তাৰু নাট আদিয়েই লােকবাদ্য-যন্ত্র, নৃত্যৰ পােছাক-পৰিচ্ছদ আৰু দৃশ্য বিবৰণীৰ সৈতে ৰূপায়ণ কৰা পদ্ধতি তুলনাত আকস্মিক ধৰণৰ। পৰিবেশ্য কলাৰ পৰিসৰে গীত, নৃত্ত-নৃত্য, বাদ্যযন্ত্র আদিক সামৰে। লােকনাট গীত আৰু নৃত্যৰ সমষ্টি। ইয়াৰ নৃত্যৰ লগে লগে গীতৰৰ পয়ােভৰ হয়। নৃত্য আৰু গীতে নাটৰ এটা সুন্দৰ পৰিবেশ গঢ়ি তুলে। সংলাপৰ তুলনাত লােক নাটত গীত আৰু নৃত্যক প্রাধান্য দিয়া হয়। লোক নাট অংকীয়া নাট সমূহত আৰু খুলীয়া – ভাওনা সমূহত এই প্রাধান্য স্পষ্ট ৰূপত দেখা যায়।\n(গ) ভৌতিক বা বস্তু সংস্কৃতি → লােক সংস্কৃতিৰ দৃশ্যমান দিশ হ’ল – ভৌতিক বা বস্তু সংস্কৃতি। জীৱন ধাৰণৰ বাবে প্রয়ােজনীয় নানাবিধ সাসঁজুলি, সমল আদি নির্মাণ নাইবা খােৱা-লােৱা বস্তু সামগ্রী আদিৰ ৰন্ধা বঢ়া প্রস্তুতি আদি ভৌতিক বা বস্তু সংস্কৃতিৰ অন্তর্ভুক্ত। ইয়াক আকৌ পাঁচটা ভাগত বিভক্ত কৰিব পাৰি, – যেনে, (১) লােককলা, (২) লােক শিল্প, (৩) লােক স্থপতি কলা, (৪) লােক আভৰণ আৰু (৫) লােক ৰন্ধন প্রণালী। লােককলা হ’ল – কাৰুকার্য খটুৱাই অতি সুন্দৰকৈ সজোৱা বিভিন্ন সামগ্রী যাক- সৌন্দর্য বর্ধনৰ বাবে সজাই ৰখা হয়।\nলােক শিল্প হ’ল – চিত্রাংকন, বাঁহ-বেত কাঠ-লােহা আদিৰে সুন্দৰকৈ তৈয়াৰ কৰা নানাবিধ বস্তু আৰু কার্য ইত্যাদি।\nলােক স্থপতি কলা হ’ল – নানান কাৰু কার্য খচিত মঠ-মন্দিৰ, মূর্তি ইত্যাদি।\nলােক আভৰণ হ’ল — লোেক সমাজত নির্মিত আৰু ব্যৱহৃত নানান আ-অলংকাৰ, পােছাক পৰিচ্ছদ আদি।\nলােক ৰন্ধন প্রণালী হ’ল। — লােক সমাজত ব্যৱহৃত খাদ্যৰ ৰন্ধন আৰু সংৰক্ষণ প্রণালী সমূহ।\nপ্রশ্ন ৬। লােক নাট কিহৰ সমষ্টি বুলি লিখকে কৈছে? এই শ্ৰেণীৰ নাটত সংলাপৰ ওপৰত গুৰুত্ব দিয়া হয়নে? তােমাৰ নিজৰ কথাৰে লিখা।\nউত্তৰঃ লােক নাট গীত আৰু নৃত্যৰ সমষ্টি বুলি লিখকে কৈছে। এই শ্ৰেণীৰ নাটত সংলাপৰ ওপৰত গুৰুত্ব দিয়া নহয়। উদাহৰণ স্বৰূপে লােক নাটৰ অন্তর্ভুক্ত অংকীয়া নাট সমূহ সংলাপতকৈ নৃত্য আৰু গীতৰহে পয়ােভৰ বেছি। সেইদৰে খুলীয়া ভাওনাৰােৰতাে গীত আৰু নৃত্যৰ জৰিয়তে নাটৰ বিষয় বস্তু আৰু উপস্থাপন উদ্দেশ্য আৰু সমাজলৈ নির্দিষ্ট বার্তা আদি প্ৰকাশ কৰা হয়। তাত সংলাপ মাথো গৌণ অংগ।\nপ্রশ্ন ৭। লােক সাহিত্য কেইটা আৰু কি কি উপভাগত ভগাব পাৰি? ভাগবােৰৰ নাম লিখা।\nউত্তৰঃ লােক সাহিত্যক বাচিক কলাও বােলে। ইয়াক লিখকৰ মতে পাঁচটা উপভাগত ভগাব পাৰি। সেইকেইটা হ’ল –\n(ক) লােক বা মৌখিক কবিতা বা বাচিক কবিতা বা লােকগীত।\n(খ) গদ্যধর্মী সাধুকথা, লােক কথা।\n(গ) প্রবচন, বচন, লােকোক্তি, যােজনা, পটন্তৰ।\n(ঘ) সাঁথৰ দিষ্টান্ত, আৰু\n(ঙ) লােক ভাষা।\nপ্রশ্ন ৮। ভৌতিক বা বস্তু সংস্কৃতিৰ অধ্যয়ন সামগ্রী কি ? ইয়াৰ উপবিভাগ কি কি ?\nউত্তৰঃ ভৌতিক বা বস্তু সংস্কৃতিৰ অধ্যয়ন সামগ্রী হ’ল জীৱন ধাৰণৰ বাবে প্রয়ােজনীয় সমল নির্মাণ, নাইবা খােৱা-লােৱা বস্তু সামগ্রী আদিৰ ৰন্ধা-বঢ়া প্রস্তুতি আদি। ইয়াৰ উপবিভাগ কেইটা হ’ল – লােক কলা, লােক শিল্প, লােক স্থপতি কলা, লােক আভৰণ আৰু লােক ৰন্ধন প্রণালী।\nপ্রশ্ন ৯। ‘অ’ মাই যশােদা হে, মাই হে যশােৱা ” গীতটি কোনে লিখিত ৰূপ দিছিল ?\nউত্তৰঃ “অ’মাই যশােৱা হে, মাই হে যশােৱা …..”এই গীতটিক পােনতে ড° ভূপেন হাজৰিকাদেৱে লিখিত ৰূপ দিছিল।\nপ্রশ্ন ১০। তাৎপর্য ব্যাখ্যা কৰা ?\n(ক) “লােক সংস্কৃতি পুৰণি হৈও নতুন নতুন হৈও পুৰণি।”\n(খ) “সমাজৰ পৰিবৰ্তনৰ লগে লগে লােক সংস্কৃতিৰাে পৰিবৰ্তন ঘটে।”\nউত্তৰঃ (ক) লােক সংস্কৃতি পুৰণি হৈও নতুন, নতুন হৈও পুৰণি! এই কথাষাৰ বৰ তাৎপর্যপূর্ণ। লােক সংস্কৃতি লােক-জনতাৰ হৃদয়ৰ বস্তু। ই লােক সমাজৰ অতি জনপ্রিয় আৰু ইয়াক অন্তৰেৰে লােক সমাজে গ্রহণ কৰি আহিছে। পুৰণি কালত ইয়াৰ যি সমাদৰ আধুনিক কালতাে লােক সমাজত একেই সমাদৰ। ইয়াৰ উপাদান সমূহ যুগে যুগে মুখ পৰম্পৰা প্ৰচলিত হৈ বা শিক্ষিত লােকৰ হাতত পৰি আধুনিক ৰূপ লৈ যুগ সাপেক্ষ বা সময় সাপেক্ষ স্থিতি লাভ কৰে। তথাপিতাে লােক সংস্কৃতিয়ে নিজৰ স্বৰূপ নেহেৰুৱায়। ইয়াৰ নতুন পুৰণিৰ চিন নাথাকে। সেই কাৰণে লিখকে লােক সংস্কৃতি পুৰণি হৈও নতুন, নতুন হৈও পুৰণি বুলি মন্তব্য কৰিছে।\n(খ) লােক সংস্কৃতিৰ উপাদান সমূহ যুগে যুগে মুখ পৰম্পৰা প্ৰচলিত হৈ আহি বর্তমান শিক্ষিত বা আধুনিক সমাজতাে প্রচলিত হৈছেহি। আগৰ সমাজ আছিল অশিক্ষিত, হােজা আৰু সেই সময়ত লােক সংস্কৃতি মানুহে যেনেদৰে ব্যৱহাৰ কৰিছিল, পালিছিল ৰা মানিছিল, শিক্ষিত সমাজত বা আধুনিক সমাজত ইয়াৰ কিছু পৰিবর্তন হােৱা স্বাভাবিক। কাৰণ সিবােৰ যুগ সাপেক্ষ হ’ব লাগিব। সেই কাৰণেই সমাজৰ পৰিবৰ্তনত সমাজৰ ৰুচি, পৰিবেশ আৰু প্রয়ােজন অনুসৰি ইয়াৰ পৰিবর্তন ঘটে; কিন্তু ইমানতে লােক সংস্কৃতিয়ে নিজৰ স্বৰূপ নেহেৰুৱায়। মাত্র পৰিবৰ্তিত সমাজত লােক সংস্কৃতিয়ে দ্বিতীয় অস্তিত্বত\nClass9assamese lesson 12\nপ্রশ্ন ১১। তলৰ শব্দ কেইটাত মূর্ধণ্য “গ” আৰু “য হােৱাৰ কাৰণ দশোৱা\nকৃষি, অনুষ্ঠান, ধাৰণ, আহৰণ\nউত্তৰঃ কৃষি→ ‘ঋ’ৰ পিছত স্বৰ বৰ্ণৰ ব্যৱধান থাকিলেও “ষ’ হয় কাৰণে ‘কৃষি’ শব্দত জীয়াই থাকে।\nঅনুষ্ঠানঃ -ৰ পিছত যুক্তাক্ষৰৰ স’ মূদ্ধণ্য ‘ষ’ হয় কাৰণে অথবা ট বর্গৰ আখৰৰ লগত যুক্ত হােৱা কাৰণে ‘ম হৈছে।\nধাৰণ, আহৰণ ? ‘ৰ’ৰ পিছত সাধাৰণতে ‘ণ হয় কাৰণে ধাৰণ, আহৰণ শব্দ দুটাত মূদ্ধণ্য ‘গ’ হৈছে।\nপ্রশ্ন ১৪। চমু উত্তৰ দিয়া।\n(ক) লােক সংস্কৃতি’ পাঠটিৰ লেখক কোন?\nউত্তৰঃড় নবীনচন্দ্র শর্মা।\n(খ) ড’ নবীনচন্দ্ৰ শৰ্মাৰ জন্ম কোন চনত হৈছিল।\nউত্তৰ ইং ১৯৩৮ চনত।\n(গ) ড° নবীনচন্দ্ৰ শৰ্মাৰ কোনখন পুথিৰে যােগেদি লােপ পাৰ খােজা ওজাপালি অনুষ্ঠানটোক অসমৰ ৰাইজৰ ওচৰত মেলি ধৰে?\nউত্তৰ অসমৰ ওজাপালি’ নামৰ পুথিখনৰ যােগেদি।\n(ঘ) লােক সাহিত্যৰ সন্ধানত ড° নবীনচন্দ্র শর্মা আমেৰিকাৰ কলৈ গৈছিল?\n(চ) ‘লােক’ শব্দৰ সলনি কি কি শব্দ ব্যৱহাৰ কৰিব পাৰি?\nউওৰ লােক’ শব্দৰ সলনি জন, গা, গণ আদি শব্দ ব্যৱহাৰ কৰিব পাৰি।\n(ছ)লােক সংস্কৃতিক অন্য কি বুলিব পাৰি?\nউত্তৰ গা-সংস্কৃতি ৰা সৰ্বসাধাৰণৰ সংস্কৃতি।


ঘোষণা হ’ল ‘ইণ্ডিয়ান আইডল ১২’ ৰ ফলাফল! ১২ ঘণ্টা ধৰি চলিল গ্ৰেণ্ড ফিনালে – News Time Assam by Pratham Khabar\nঘৰ/মনোৰঞ্জন/ঘোষণা হ’ল ‘ইণ্ডিয়ান আইডল ১২’ ৰ ফলাফল! ১২ ঘণ্টা ধৰি চলিল গ্ৰেণ্ড ফিনালে\nজনতাৰ ভোটৰ আধাৰত ঘোষণা কৰা হ'ল ‘ইণ্ডিয়ান আইডল ১২’ৰ দাবীদাৰ\n0 249 1 মিনিট পঢ়া\nPawandeep Rajan wins, Arunita Kanjilal and Sayli Kamble are runners-up\nদেওবাৰে ঘোষণা কৰা হ’ল জনপ্ৰিয় সংগীত ৰিয়েলিটী শ্ব ‘ইণ্ডিয়ান আইডল ১২’ ৰ ফলাফল। ‘ইণ্ডিয়ান আইডল ১২- ২০২১ৰ’ বিজয়ৰ খিতাপ পিন্ধিলে উত্তৰাখণ্ডৰ বাসিন্দা পৱনদীপ ৰাজনে।\nউল্লেক্ষ্য যে, পৱনদীপে ২০১৫ চনত টিভি শ্ব’ ‘দ’ ভইচ’ ৰ খিতাপো জয় কৰিবলে সক্ষম হৈছিল।\nপৱনদীপ ৰাজনে সুন্দৰ গোৱাৰ লগতে কেইবাবিধো বাদ্যযন্ত্ৰ বজোৱাতো আছিল পাকৈত। সেয়েহে পৱনদীপ ‘ইণ্ডিয়ান আইডল ১২’ৰ খিতাপৰ প্ৰবল দাবীদাৰ আছিল।\nদেওবাৰে ‘ইণ্ডিয়ান আইডল ১২’ ৰ গ্ৰেণ্ড ফিনালে দুপৰীয়া ১২ বজাৰ পৰা নিশা ১২ বজালৈ ১২ ঘণ্টা ধৰি অনুষ্ঠিত হয়। ‘ইণ্ডিয়ান আইডল ১২’ শ্ব’ৰ ইতিহাসত এতিয়ালৈকে আটাইতকৈ দীৰ্ঘ সময় ধৰি চলা ছিজন আছিল এয়া।\n‘ইণ্ডিয়ান আইডল ১২’ ৰ ফিনালেত ৬গৰাকী প্ৰতিযোগী আছিল। প্ৰথমবাৰৰ বাবে ৬গৰাকী প্ৰতিযোগীয়ে একেলগে ফাইনেলত প্ৰৱেশ কৰিছিল। তাৰ ভিতৰত বিজয়ীৰ খিতাপ আজুৰে পৱনদীপ ৰাজনে\nসম্পূৰ্ণ জনতাৰ ভোটৰ আধাৰত নিৰ্বাচিত কৰা হয় এই শ্ব’ৰ বিজেতা। শ্ব’ৰ প্ৰতিগৰাকী প্ৰতিযোগীয়ে তেওঁলোকৰ কণ্ঠৰ যাদুৰে প্ৰায় এবছৰ ধৰি মন্ত্ৰমুগ্ধ কৰিছিল দৰ্শকক। আৰু অৱশেষত ৬গৰাকী প্ৰতিযোগীৰ মাজত বিজয়ীৰ খিতাপ দখল কৰিলে পৱনদীপ ৰাজনে।\nArunita Kanjilal Audience Celebration finale Indian Idol News Time Assam Pawandeep performance Pratham Khabar Pratham Khabar 24x7 Rajan Reality Show runners-up Sayli Kamble. Season 12 Singer Singing Show Song success winner


বন বিভাগৰ মাটি বণিয়াক হস্তান্তৰৰ ব্লু-প্ৰিণ্ট বন বিষয়াৰ Prag News : Best Assamese News Channel, Latest Assam News Live Today , North East Breaking News\nবন বিভাগৰ মাটি বণিয়াক হস্তান্তৰৰ ব্লু-প্ৰিণ্ট বন বিষয়াৰ\nগুৱাহাটীঃ মুখ্যমন্ত্ৰীৰ নিৰ্দেশৰ পাছত ৰাজ্যৰ বন বিভাগৰ তৎপৰতা দেখিবলৈ পোৱা গৈছে। বনাঞ্চলসমূহ বেদখলমুক্ত কৰাৰ আৰম্ভণি কৰিছে ৰাজ্যৰ বনবিভাগে। কিন্তু ইয়াৰ বিপৰীত ছবি এখন দেখিবলৈ পোৱা গৈছে যোৰাবাট খণ্ড বিষয়া কাৰ্যালয়ৰ চৌহদত।\nবন বিভাগৰ নিজৰ মাটিকে বণিয়াক হস্তান্তৰৰ ব্লু-প্ৰিণ্ট ৰচিছে অসাধু বন বিষয়াই! যোৰাবাটত মুখ্যমন্ত্ৰীৰ নিৰ্দেশ উলংঘা কৰি বন বিষয়াক মেনেজ কৰিছে এগৰাকী অনা অসমীয়া ব্যৱসায়ীয়ে। যোৰাবাটৰ খণ্ড বন বিভাগৰ কাৰ্যালয়ৰ মাটিত ‘Sarwan Automobile’ৰ স্বত্বাধিকাৰী সুৰেন্দ্ৰ সিঙৰ চকু! সুৰেন্দ্ৰ সিং টেডৱালৰ নেতৃত্বত বনবিভাগৰ একাংশ উচ্চপদস্ত বিষয়াক মেজেজ কৰি চৰকাৰী মাটি নিজৰ কৰাৰ চক্ৰান্ত ফাদিল হৈছে।\nবিভিন্নধৰণৰ দুৰ্নীতিৰ অভিযোগ আছে সিঙৰ বিৰুদ্ধে। ইয়াৰ পূৰ্বেও বিভিন্ন কৌশলেৰে বনাঞ্চলৰ ভূমি বেদখল কৰি টেডৱালে নিৰ্মাণ কৰিছে বৃহৎ বাণিজ্যিক প্ৰতিষ্ঠান!


মৌখিক পুৰাণ - ভীষ্ম হাজৰিকা - সাহিত্য ডট অৰ্গ\n“শুনিয়োক সৰ্বজন আমাৰ বচন\nমৌখিকৰ যাতনাৰ কথা শুনা সৰ্বজন ঐ শুনা সৰ্বজন”\nবহুদিনৰ আগৰ কথা ৷ আমাৰ গাঁৱত তেতিয়া এটা ৰাজহাঁহৰ দাম ৫০ টকা ৷ অলপ দয়ালু মানুহৰ ঘৰত কেতিয়াবা ৪০ টকাতো পায় ৷ দুটা একেলগে কিনিলে ৫ টকা মান কম হয় ৷ সেই তেতিয়াৰ দিনতেই আমাৰ গাঁৱৰ স্কুলবিলাকত চতুৰ্থ শ্ৰেণীলৈকে মৌখিক বুলি এটা বিষয় আছিল ৷ বিষয় ঠিক নহয় ই আমাৰ বাবে সদায় এটা ভয়লগা বস্তু হৈয়েই থাকিল ৷ এই বিষয়টোৰ পাঠদান নহয়, কেৱল প্ৰশ্ন হয় ৷ উত্তৰ দিব লাগে কাগজ কলম ব্যৱহাৰ নকৰাকৈ ৷ যিবোৰ ছাত্ৰ অংকত ভাল তেওঁলোকে অলপ সময় লৈ ভূল-শুদ্ধ কিবা উত্তৰ দিব পাৰে ৷ কিন্তু মোৰ নিচিনা ছাত্ৰ যি পঢ়াৰ নাম শুনিলেই সাত জাঁপ মাৰি উঠে, যাৰ মূৰত অংকই প্ৰবেশ কৰিবলৈ বাট বিচাৰি নাপায়, তেওঁলোকৰ কাৰণে মৌখিক যেন সাক্ষাৎ যমৰাজ ৷ এইফালে আকৌ মৌখিকৰ ক্লাছত হাতত যমৰ দণ্ড যেন বেত লৈ প্ৰবেশ কৰিব স্কুলৰ আটাইতকৈ খঙাল শিক্ষকজন ৷ প্ৰায়বিলাক স্কুলতে বোলে আটাইতকৈ খঙাল শিক্ষকজনেই মৌখিক লয় ৷\nসপ্তাহটোত এদিন মৌখিক থাকে, শনিবাৰে ৷হেডছাৰেও কিবা ৰাহু-কেতু গ্ৰহ গতি চাই মৌখিক থকা দিনটো নিৰ্দ্ধাৰণ কৰে ৷ শনিবাৰ দিনটো এনেও কিবা ভাল নালাগে ৷ সপ্তাহটোত শনিবাৰ নাথাকি অকল বাকীকেইটা বাৰ থকা হ’লেও কি মহাভাৰতখন অশুদ্ধ হ’লহেতেন ৷ অন্ততঃ আমি শান্তিৰে জীয়াই থাকিব পাৰিলোহেঁতেন ৷কেতিয়াবা কিবা-কিবি বেমাৰ হোৱাৰ নিখুঁত অভিনয় কৰি স্কুল যোৱাৰ পৰা বাচিবলৈ চেষ্টা কৰোঁ এই দিনটোত ৷ অভিনয় নিখুঁত হলেই সেইদিনলৈ ৰক্ষা ৷ কেতিয়াবা নিখুঁত অভিনয় কৰি থকাৰ মাজতে হঠাৎ মুখৰ পৰা ওলাই যোৱা মিচিকিয়া হাঁহিটোৱে ভালেমান দিনলৈ স্কুল খতি নকৰাত অৰিহণা যোগায় ৷ দেউতাই মিঃ ইন্ডিয়াৰ ওমৰীশ পুৰীৰ ৰূপ ধৰি কঢ়া অধিসূচনা জাৰি কৰে “আজিৰ পৰা যি বেমাৰ হ’লেও স্কুল খতি কৰিব নোৱাৰ’ , মৰিলেও স্কুলতে মৰিবি ” ৷ লগতে মাতৃদেৱীয়ে আৰু দুষাৰমান যোগ কৰি হাতত হেতা বা ঝাৰু জাতীয় অস্ত্ৰ লৈ কেতিয়াও স্কুল খতি নকৰাৰ প্ৰতিশ্ৰুতি আদায় কৰি লয় | কোনোপধ্যেই ৰক্ষা নাই ৷ স্কুল যাবই লাগিব ৷\nমৌখিক থকা দিনা ৰাতিপুৱা কাৰো লগত মাতবোল নকৰো ৷ মুখৰ পৰা যিকেইটা কথা ওলায় একেবাৰে থোকাথুকি হৈ ওলায় ৷ শুই উঠিয়েই থৰক-বৰক কৈ খোজ কাঢ়িবলৈ চেষ্টা কৰো ৷ বেছি দুৰ্বল হোৱা যেন দেখুৱাওঁ৷ মোৰ হাতত যেন আৰু বেছি সময় নাই, মা-দেউতা মোক ক্ষমা কৰিবা ৷ মই পৃথিৱীৰ সকলো ভোগ-বিলাস ত্যাগ কৰি আপোনালোকক অকলশৰীয়া কৰি এই জগতৰ পৰা বিদায় ল’বলৈ ওলাইছো ৷ নাই কোনো লাভ নাই ৷ কাৰো মোৰ প্ৰতি ভ্ৰূক্ষেপেই নাই ৷ ৰাতিপুৱাৰ নিয়মমাফিক কামখিনি সমাধা কৰি আবেগিক হৈ স্কুল যাবৰ বাবে সাজু হওঁ ৷ মাতৃদেৱীয়ে আগবঢ়াই দিয়া ভাতৰ কাঁহীখনৰপৰা মাত্ৰ দুগৰাহমান ভাত খাই বা কেতিয়াবা একেবাৰে নাখাই অন্তৰৰ দুখৰ কথা প্ৰকাশ কৰিবলৈ চেষ্টা কৰো ৷ নাই কোনো প্ৰতিক্ৰিয়া নাই, মই যেন তেওঁলোকৰ সন্তান নহয়েই ৷ ইমান কঠিন অন্তৰৰ মাতৃ থাকিব লাগেনে ! চুবুৰীটোৰ বাকি লগৰবিলাকৰো একেই অৱস্থা ৷ এক গোমা পৰিবেশ ৷কাৰো মুখত মাত নাই ৷ সকলোৱে যেন একলগে বলিশাললৈ আগবাঢ়ি গৈ আছো | গৈ থাকোঁতে বাটত কোনোবাই ঘৰৰ পৰা চিঞৰি কয় “আমাৰ ই আজি স্কুল নেযায়, গা ভাল নাই ” ৷ মনতে ভাৱো, আমাৰেই দুৰ্ভাগ্য কিবা পাপৰ ফলত এনেকুৱা এখন ঘৰত জন্ম নহ’লো ৷ ভগৱানক হিয়া উজাৰি গালি পাৰো মোক এখন হৃদয়হীন মানুহৰ ঘৰত জন্ম দিয়া বাবে ৷ অনুভৱ হয়, আমাৰ মা-দেউতাই যেন এইখন ঘৰৰ পৰা বহুত শিকিবলগীয়া আছে ৷\nদুখে-বেজাৰে ম্ৰিয়মান হৈ স্কুল পাওঁগৈ ৷ তৃতীয় পিৰিয়দত মৌখিক ৷ প্ৰথম দুটা\nপিৰিয়দত কি পঢ়ায় আমাৰ মূৰত একো নোসোমায় ৷ আৰু বেছি সময় নাই ৷ দুই এজন বাদ দি সকলোৱে ত্ৰাসমান ৷ কি হ’ব ? হৃদস্পন্দন অস্বাভাৱিক গতিত বাঢ়ি যায় ৷ মনলৈ অহা সকলো দেৱ-দেৱতাক স্মৰণ কৰো, পাৰিলে নতুন দুজনমান দেৱতা সৃষ্টি কৰিও স্মৰণ কৰো ৷ সঘনাই বাহিৰলৈ যাওঁ | তৃতীয়\nপিৰিয়দত যমৰাজৰ প্ৰবেশ ৷ ক্লাছত অস্বাভাৱিক নিৰৱতা ৷ একমাত্ৰ যমৰাজৰ বাহিৰে সকলোৱে যেন উশাহ লবলৈ পাহৰিছে | ক্লাছত প্ৰৱেশ কৰিয়েই যমৰাজে যমাস্ত্ৰ নিক্ষেপ কৰা আৰম্ভ কৰিব এযোৰ ৰাজহাঁহৰ দাম ৯০ টকা হ’লে, তিনিটা ৰাজহাঁহৰ দাম কিমান ?\nচাৰিওফালে হাঁহাকাৰ অৱস্থা ৷ সকলোৱে নিৰৱে তলমূৰ কৰি আছে ৷ যমাস্ত্ৰ ইতিমধ্যে ধনুৰ পৰা ওলাই গৈছে ৷ লক্ষ্য বহুত ৷ যমাস্ত্ৰই এতিয়া কাৰ হৃদয় বিদীৰ্ণ কৰিব কোনো নিশ্চয়তা নাই ৷ সকলোৱে অবাঞ্ছিত মৃত্যুৰ ক্ষণ গণি আছে ৷ আজিয়েই আমাৰ বাবে শেষ দিন ৷\nহঠাৎ যমৰাজে মোৰ ফালে এক অদ্ভুত চাৱনি দিয়ে ৷ তাৰ মানে মই থিয় হৈ উত্তৰ দিব লাগে, মানে দিবই লাগে ৷ কোনো বিকল্প নাই ৷ যমাস্ত্ৰৰ অব্যৰ্থ লক্ষ্য ৷ মনত পৰা সকলো ভগৱানক আকৌ এবাৰ স্মৰণ কৰি লওঁ ৷ নিজৰ দুৰ্ভাগ্যক ধিক্কাৰ দিওঁ ৷ যমাস্ত্ৰই ইমানবোৰ লক্ষ্যৰ ভিতৰত মোকেই বিচাৰি পাব লাগেনে ! নিজকে কোনোমতে চম্ভালি লৈ কঁপি-কঁপি থিয় হওঁ ৷যিকণ সাহস বাকী থাকে সেইকণ সাহসেৰে উত্তৰ দিবলৈ চেষ্টা কৰো ৷ নহ’লে কোন মুহূ্ৰ্তত যমদণ্ড আমাৰ পিঠিত পৰিবহি ঠিক নাই ৷….. মূৰে একো কাম কৰা নাই ৷ এযোৰৰ দাম ৯০ টকা …..তিনিটাৰ দাম কিমান……? যমৰাজে কোৱা দামটো দেখোন আমাৰ গাৱঁৰ লগত মিলা নাই ৷ কিবা ভুল হ’ল নেকি ! মনত সাহস কৰি থোকাথুকি মাতেৰে সুধিলো” ছাৰ এযোৰৰ দাম কিমান ক’লে ? “\nঐ গৰু, এবাৰ ক’লে শুনা নাপাৱ? ৯০ টকা ৷ মনে-মনে হাঁহি উঠিল ৷ হওঁক দে , ছাৰে আমাক গৰুতকৈ তলৰ প্ৰাণী বুলি ভৱা নাই ৷আকৌ এবাৰ চেষ্টা কৰি চালোঁ ৷ নাই নোৱাৰি ৷ হঠাৎ মনত পৰিল দুদিনমান আগতে মা আৰু খুড়ীয়ে একোটাকৈ ৰাজহাঁহ বিক্ৰী কৰিছিল ৷…কিন্তু মায়ে বিক্ৰী কৰিছিল ৪০ টকাত আৰু খুড়ীয়ে বিক্ৰী কৰিছিল ৪৫ টকাত ৷ কিন্তু এতিয়া তিনিটাৰ দাম লাগে ৷ কি কৰা যায় ! মোৰ হিচাপ মতে দুটাৰ বা এযোৰৰ দাম হয় ৮৫ টকা , তেতিয়াও যমৰাজে কোৱা দামৰ লগত নিমিলে ৷ এতিয়া তিনি নম্বৰ হাঁহটোৰ দাম ৪০ টকা ধৰিম নে ৪৫ টকা ধৰিম ৷আৰু চিন্তা কৰিব নোৱাৰি ৷ মনৰ ভিতৰতে যোগ-বিয়োগ কিবা এটা কৰি কলোঁ\n: ছাৰ ১২৫ টকা\n: ঐ গৰু এইফালে আহ।\nবুজিলো , এই পৃথিৱীত আজিয়েই মোৰ শেষ দিন ৷ ইয়াৰ পাছত কি হ’ব তাক বৰ্ণনা দিবলৈ মই জীয়াই নাথাকো ৷কেনেবাকৈ জীয়াই থাকিলেও কি হ’ল কাকো একো নকওঁ | চতুৰ্থ শ্ৰেণীৰ ছাত্ৰ হলে কি হ’ব, আমাৰো মান-সন্মানৰ কথা আছে৷